ЛЕБИЙ КЪЫРЫМ 


1944 СЕНЕ- 
СИ МАИЫС 18. 
Халкъымызнынъ 
башына дюнья ав- 
дарылгьан кунь. 
Бир куньде бутюн 
халкъымызнынъ 
темелинден сёкю- 
лип, тамырындан 
сувурылып, олюм 
ёлларына ташла- 
нылгъан кунь. 
Аман-аман 50 
йыл девам эткен 
сюрьгюнликнинъ 
башлангъан куню. Шимди халкъымызнынъ 
бутюн Къырымда ве Украинада эр йыл къайд 
этильмекте олгъан умумий Матем куню. 

Шу куньден башлап, сюрьгюнликнинъ энъ 
агъыр, энъ фаджиалы ильки йыллары халкъы- 
мызнынъ аман-аман ярысы къырылып битти. 
Бу йыллар ичинде халкъымызнынъ миллет 
оларакъ яшавы – онынъ ичтимаий ве медений 
инкишафы, тили, эдебияты бутюнлей токътады 
ве затен ёкъ олув дереджесине келип къалды. 
Зиялыларнынъ, языджыларнынъ чокъусы 
джебэде эляк олды, сагъ къалгъанлары анда- 
мында бутюн халкъ киби озьлерини ве озь 
къоранталарыны олюмден къуртармакъ ичюн 
чырпынып юрьдилер. 

13 йыл къадар девам эткен бу алельхусус 
амансыз девир халкъымызнынъ да, эдеби- 
ятымызнынъ да тарихында къара муурьнен 
муурьленген бир девир ки, мында эр шей 
олюм панджасы алтында ве чыкъымсыз бир 
вазиетте булунмакъта эди. Шунынъ ичюн бу 
девир халкъымызнынъ, эдебиятымызнынъ 
инкишаф тарихындан силинген, тарихымыздан 
хырсызлангъан бир девир ки, бунынъ тедкъи- 
къыны тарихчыларнынъ имаесине къалдырып, 
эдебиятымызнынъ гъайрыдан джанланып, 
нефес алып башлагъан вакътына кечмек истер 
ЭДИК, ЛЯКИН... 

Лякин мустеснасыз къаиде олмай деген- 
лери киби, мында да бир мустесна бар ки, 
оны къайд этмей кечалмаймыз. Халкъымыз 
олюм-къалым арекетлери ичинде чырпынгъан 
бу йылларда Самаркъанд виляетининъ Митан 
къасабасына тюшкен 17-18 яшларында бир 
йигит шу йылы о ерге кетирилип тёкюльген 
бинълернен адамларнынъ сыдыргъы олип 
кеткенлерини, анда атта къабир къазып олюни 
джыймагъа адам къалмагъаныны, сокъакълар- 
да ач-чыплакъ тиленип юрьген балаларны, ба- 
зарда къасап кутюги башында кемик ярчыгъы 
ялагъан сабийлерни, ачлыкътан шишкен бала- 
чыкъларны корип, бу сонъсыз фаджиаларгьа 
юреги янып, оларны ериндже шиир яки несир 
тарзында яза эди. Язгъанларыны койдешле- 
рине окъумагъа бере эди. 

Бу йигит – тюрьмелерни, лагерьлерни 
кечирип,бутюн такъип этильген зиялылары- 
мыздан, языджыларымыздан сагъ къалгъан 
ве ватангъа къайтып келип, бугунь де иджадий 
фаалиетини фааль девам эткен екяне бир 
курешчен шаиримиз ИДРИС АСАНИН эди. 
О, озюнинъ шу 1944 сенеси язгъан «Митан 
сокъакъларында», «Меним дуам», «Бу не зу- 
лум?» киби шиирлеринде халкънынъ фаджиа- 
сыны, чыкъымсыз вазиетини акс эткен олса, 
сонъра энди тек вакъианы тарифлемекнен 
къалмай, бу вазиеттен къуртулув чарелерини 
излеп башлай. Бу джеэттен онынъ «Меним 
антым» шиири айрыджа дикъкъаткъа ляйыкъ. 


Идрис Асанин 


Юртсыз къалгъан хор миллетим, 
гъурбетликте юресинъ, 


Сагъдан: Идрис Асанин, Айдер Эмиров, 
Идрис агъанынъ омюр аркъадашы Лемара 
ханым, Шакир Селим, Энвер Озенбашлы, 

ОЛАР ЭДЕБИЯТНЫ ЯШАТТЫЛАР 


СЮРЬГЮНЛИК. ФАДЖИАЛЫ 13 ЙЫЛ... 


Ачлыкъ, хорлыкъ, 

хасталыкътан сюрю-сюрю олесинъ. 
Мезарджылар ёрулдылар, 

дженазелер къылынмай, 
Дуа-хатим бир якъ турсын, 

„ольген эске алынмай. 


Бир кунь кечсе кимсе билъмей 
дюнъки къабир не ерде, 

Мезарлыкъта олюлерни 

къашкъыр сюйрей кимерде. 
Буны корип юрек сызлай, 

этим-теним чимирдей, 
Бунъа насыл юрек чыдар, 

гъадапланмай, иримей?! 


Бу гъарип халкъ акъсыз 

ерде мында олип битсинми, 
Юртны баскъан ягьмаджычар 

корип байрам этсинми? 
Миллет артыкь гъайып ола, 

къалды душман шэрине, 
Татар ады тарихлардан 

шан-шуретсиз силине. 


Гедже-кунъдюз ойлангъаным — 
бу зевалгъа бир чаре, 
Бу аджджылар акъылъма 
нелер-нелер кетире!.,. 
Нефретленем, гонълюм таша, 
козълеримден яш келе, 
Тек бир Ниет – Куреш ёлу ... 
ирадеме кучь бере. 


Мен ант э тем, ант эткеннинъ 
излеринден кетмеге, 
Миллетимнинь акъкъы 
ичюн джанъш феда этмеге! 


1944 с., сентябрь, Митан. 


Ватан ве халкъ огърунда ант эткен Ид- 
риснинъ ве тюрк йигити Юсуповнынъ етекчи- 
лигинде яшлар вакъыт джоймайып миллий 
севгини сёндирмемек. Ватан давасыны 
котермек фикринен тешвикъат башладылар. 
Идриснинъ шиирлерини халкъкъа даркъата, 
семетдешлерге язылгъан чагъырувнамелерни 
къол-къолдан ве почта вастасынен таныш- 
билишлерге ве койдешлерге ёллай эдилер. 
Идриснинъ язгъан бир «Чагъырувнаме»синде, 
сёз сырасы, шойле дениле: «Кенди балалары- 
нъызны, етим балаларны окъутайыкъ. Олар би- 
зим халкъымызнынъ келеджегидир. Оларнынъ 
илеридеки чыдамлы куреши нетиджесинде биз 
ана ватанымызгъа къавушаджакъмыз. Къа- 
дынларымызгъа, къызларымызгъа мукъайт ве 
урьметли мунасебет япайыкъ. Ассимиляциядан 
къачынайыкъ. Душманларымыз бизни бир-эки 
несилънинъ девамында къарышып ёкъ олып 
кетмемизни беклейлер». 

Не къадар догъру, эвельни корип айтыл- 
гъан фикирлер, тенбиелер! Бу о девир ичюн 
не къадар джесаретли чыкъыш! Теэссюф ки, 
бу мараджаат бугунь де озь кучю ве эмиетини 
джойгъаны ёкъ. 

1950 сенеси Асанин Самаркъанд оджа- 
лар институтынынъ тарих факультетининъ 
экинджи курсыны гъиябий битирди. Шу йылы 
сентябрь айындан башлап институт ятакъха- 
несинде яшап, учюнджи курснынъ куньдюзки 
болюгинде окъумакъ ичюн коменданттан ра- 
зылыкъ алгъан эди. Лякин куньдюз окъумакъ 
Асанинге насип олмады. Сентябрь 4 геджеси 
МГБнинъ Самаркъанд виляет идаресининъ 
агентлери Идрисни институтнынъ ятакъхане- 
синден алып кетип МГБ зинданына ташлады- 
лар. Бу якъалавда Асаниннинъ МГБ къолуна 
тюшкен эсерлерининъ арасында юкъарыда 
адлары анъылгъанларындан гъайры: «Кок 
байракъ», «Инкярым ёкъ, татарым», «Бекле- 
нильген куньлер келир», «Къаргъышларым, 
козьяшларым», «Османлыларгъа», «Истанбул 
сокъакъларында», «Табиат, сен гуналысынъ» 
киби даа бир къач дане биткен ве битмеген 
эсерлерининъ къолязмалары бар эди. 

Асаниннинъ бу къолязмалары устюн- 
ден МГБнинъ авалесинен «Самобллит» ве 
«Госмедлитэкспертиза»нынъ чыкъаргьан 
хулясаларында: «Асанин озъ эсерлеринде 
коммунист партиясы ве Совет укюметининъ 
къырымлы татар ве гурджистанлы тюрклерге 
нисбетен сиясетини къаралай. Оларны Совет 
девлет къурумына къаршы курешке чагъыра», 
— дениле. 


Секиз ай девам эткен, энъ бетер деспотик 
усулларнен алынып барылгъан соргъулардан 
сонъ Озьбекистан Алий Судынынъ махсус кол- 
легиясы Асанин ве Юсуповларнынъ 359 санлы 
джинаий ишини бакъты ве шу иш боюнджа 
оларны «партия ве совет укюметининъ миллий 
сиясетини къаралавда, совет девлет къурумы- 
на къаршы куреш ичюн группа тешкилятлан- 
дырувда ве дигер аксинкъилябий, миллетчилик 
фаалиетинде «къабаатлы» таныды. Махкеме 
коллегиясынынъ 1951 сенеси 27—30 апрель 
куньлери отькерильген япыкъ махкемесининъ 
къарарынен «группа»нынъ башы эсап этильген 
Асанин – 25 йылгъа, Юсупов – 25 йылгъа, даа 
учь аркъадашларыныньъ эр бири 10-ар йылгъа 
къатты лагерь джезасына укюм этильдилер». 

Идрис Асанин лагерьде де тынч отурмай, 
къалемини эп ишлете. Озюнинъ халкъ огърун- 
да куреш ичюн берген Антына садыкъ йигит эр 
анги фурсаттан файдаланып, халкъны ватан 
огърунда курешке котермеге, къозгъатмагъа 
арекет эте. Онынъ 1953 сенеси «Печора» 
лагеринден язгъан «Койге мектюп» шиири де 
анджакъ шу макъсатнен язылгъандыр. 


КОЙГЕ МЕКТЮП 


Яры гедже... Барак юкълай, 
Мен де ятам агъач нарда. 
Юкъу къайда, бу гонъюльде 
Унутылмаз гъадап барда... 


Ёргъаныма сарынам да, 
Далам татлы умютлерге. 
Хаялланам, козь ташлайым 
Егъурылгъан тувгъан Ильге. 


Ана-юртум джав къолунда 
Оны Сырттан зулум басты. 
Виран олды халкъ варлыгъы 
Къабирлер де аякъ асты... 


Тувгъан халкъым Юрткъа асрет, 
Джан талаша не ерлерде?.. 

Бир залымнынъ хышымынен 
Эсаретте ят иллерде. 


Юкъу къача, джан тырнана, 
Тёшегимде откъа янам. 
Хаялларым тынчлыкъ бермей, 
Нефретлене, эфкярланам. 


Кене умют гъайрет бере, 

Дейим: «Раббим! Риджам Санъа: 
Бир имдат бер хор халкъыма 

Озь Юртуна къавушмагъа!..». 


Ынджынма сен, аначыгъым, 
Огълунъ озюн унута деп. 
Къалыр артыкъ Печорада 
Яш башынен эджель беклеп, 


Эгер халкъым Юрткъа къайтса, 
Мен олырым «Юртлу татар». 
Эгер халкъым Юртсыз къалса, 
Меним кимге керегим бар?!.. 


Селям сёйле, азиз анам, 
Менден джумле койдешлерге. 
Чёрменсинлер бекленильген 
«Акъ огърунда!» курешлерге. 


Эр зулумнынь бир сонъу бар... 
Буны сонъсыз демесинлер. 
Ич олмаса, гъафиль ятмай 
Бугъавларны кемирсинлер! 


Иште, бойле муим фактлар бар экен, шу 
фаджиалы йылларда эдебиятымыз юкъарыда 
айттыгъымыз киби затен олюм ястыгъында 
эди демек догъру экенми? Биз янъылмай 
экенмизми? Бир яки эки шаирнинъ бойле 
арекетлерине, бойле иджадына эдебият 
демек, эдебиятымызнынъ арекетлери демек 
мумкюнми экен? Эбет, бир чечекнен яз олмай, 
дейлер. Лякин русларда «И один в поле воин», 
деп де айтыла. 

Занымызджа, Идрис Асаниннинъ о девирки 
курешчен арекетлери ве иджадыны, Эшреф 
Шемьи-заденинъ фаалиетини дегиль тек эде- 
биятымызнынъ Миллий арекетке къошкъан 
иссеси, о арекетке бир сильтем, деп танымакъ, 
айны вакъытта, бу арекетлер, бу чыкъышлар 
ве ондан сонъ 1956-1957 сенелери Ташкент 
студентлерининъ, Самаркъанд ве дигер ше- 


эрлердеки яшлыкънынъ ватан дуйгъулары ве 
миллий дуйгьулар иле бирлешювлери, къоз- 
гъалувлары — булар эписи Миллий арекети- 
мизнинъ башлангъычына къоюлгьан негизлер 
дегильми, аджеба? Миллий арекетимизнинъ 
тарихынен огърашкъанлар бу девирни терен 
тедкъикъ этмек, огренмек кереклер. Бунсыз 
акъикъат толу олмаз. с 5 


Эшреф Шемьи- 
задеге кельгенде исе, 
1944 сенеси халкъ 
сюрьгюн олунгъанда, 
онынъ къорантасы 
Андижан виляетини- 
нъ Чинабад районы- 
на тюше. Район план 
болюгининъ мудири 
олып чалыша, сонъра 
медений- ярыкълан- 
дырув муэссисеси 
болюгине авуштыры- 
ла. Шу вакъытта, би- 
ринджи такъипнинъ джезасындан «къачкъан» 
Эшреф Шемьи-задени 1949 сенеси октябрь 
4-те, текрар апске алалар. Ве бу сефер оны 
25 йыл муддетке къапаталар. Шаирге чыкъа- 
рылгъан укюм къарарында джумледен шойле 
дениле: 

«Къырымтатарлар Къырымдан сюрьгюн 
этильгенден сонъ, 1944 сенесинден башлап 
Шемъи-заденинъ совет къурумы, ВКП(б) ве 
халкълар даийсине нисбетен олгъан нефрети 
энъ кескин ве ачыкъ суретте ифаде олуна. 
Партия ве акимиет тарафындан япылгъан бу 
тедбирлерни анъламайып, ве олар антисовет 
рухунда деп сайгъан Шемьи-заде контррево- 
люцион фаалиет ёлунен кетти...». 

Сталин ольген сонъ, 1954 сенеси декабрь 
27-де Эшреф Шемьи-заде азатлыкъкъа чыкъа. 

Идрис Асаниннинъ ве онынънен берабер 
лагерьде булунгъан Эшреф Шемьи-заденинъ 
де фаалиетинден гъайры эдебиятымызнынъ 
бу 13 йыллыкъ девирине аит башкъа малюмат 
элимизде ёкъ. Олар лагерьде булунгъанда да 
тынч отурмадылар, халкъ огърунда озь фаа- 
лиетлерини анда да девам эттирдилер. Олар 
халкъымыз ичюн энъ агъыр, энъ фаджиалы 
девирде биле эдебиятымызны яшаттылар, 
онынъ сёнеяткъан атешини уфлеп турдылар. 
Бу акъта Идрис Асаниннинъ 2012 сенеси чы- 
къарылгъан «Тель къоралар артында» адлы 
китабына кирсетильген «Мабюслик универси- 
тетим» серлевалы хатырлавына* бакъынъыз. 
Бу эки шаирнинъ такъдирлеринен меракълан- 
гъанларгъа «Иылдыз» меджмуасынынъ 1999 
сенеси 6-нджы санында басылгъан «Эки шаир 
— бир такъдир» адлы очеркимизге мураджаат 
этмелерини тевсие этемиз. 


Эшреф Шемьи-заде 


Риза ФАЗЫЛ 


* И. Асанин. «Тель къоралар артында». 
Акъмесджит 2012, с.86-108. 


Идрис АСАНИН 
ДОСТЛАР, КУРЕШ БИТМЕДИ 


Гоньюль толу акъарет, къоллар бом-бош, 
“Падишадан къаарьли къулын къаргъай. 
Буны коръген хор юрек олырмы хош? 
Интикъамгьа ёл берсенъ, къайда бармай?! 


Бизни богъа сыдыргьы акъсызлыкълар, 
Ким адалет ашкъына минер аткъа? 
Курешмеден, “Алла! — деп сонъуна ъадар 
Етермизми биз асрет-акъикъаткъа?! 


Бекленильген умютлер ёкътыр бугунь, 
Халкъ эзиле, Юрт къала джав къолында. 
Кельмелернинъ къошында эр кунь дугюнь, 
Аджиз татар хорлана, къалды ёлда. 


Достлар, куреш битмеди, 

Энди башлай! 

Душман сарды къалени дёрт-бир якътан. 
Тиль джойыла, 

Ахлякъ ёкъ, 

Бирлик де – шай! 

Давранмасакъ, къалемиз кетеджекдай. 


1997 с., август 3. Коккозь. 

АИ ОР И Е ВР ОЕ 


ТРИУМФАЛЬНАЯ ПОСТУПЬ БЕКИРА АБЛАЕВА 
и 


НОВАЯ КНИГА БЕКИРА АБЛАЕВА* 


В нашем нынешнем времени важно быть небез- 
различным. Мы живем в сложное время. Сложным 
он является и потому, что у 
нас уменьшилось ощущение 
взаимопомощи и взаимо- 
понимание друг к другу. По 
этому случаю, мы представ- 
ляем Вам книгу талантли- 
вого мальчика, которую бы 
не познал мир без помощи 
друзей и партнеров. 

05 февраля 2014 года в 
Университете «Современных 
Знаний» в Киеве, Всеукра- 
инская Общественная Орга- 
низация «Детство» устроил 
презентацию четвертой книги 
Бекира Аблаева «Глоток чис- 
того воздуха». 

Бекир Аблаев — одаренный ребенок, стал победителем 
Всеукраинского детского конкурса «Урок сказки», социаль- 
ного проекта «Свято детских мечт». 

Всеукраинский детский проект «Свято детских мечт» 
имеет статус социального. Он был создан для детей из 
разных социальных прослоек, в частности для детей, ли- 
шенных родительской опеки и заботы, детей – инвалидов 
и тому подобное. 

Это система организованных мероприятий для детей в 
содействии творческих и культурных возможностей. Одно 
из мероприятий – детский творческий конкурс «Урок сказ- 
ки». Он существует уже 5-й год и объединяет в себе лучшие 
развлекательные и развивающие мероприятия, которые 
проводятся в 27 регионах Украины. 

Главная цель: поощрить каждого ребенка к чтению, к 
созданию собственной сказки, которая должна войти в 
сборник книг «Сказки наших детей». 

Талантливому юноше Бекиру Аблаеву всего 15 лет. Он 
родился в пгт. Нижнегорский, в Крыму. Отец — инженер- 
механик, мать — экономист. 

А учится Бекир в обычной школе. С первого класса 
посещает разнообразные кружки. Музыка, танцы, театр, 
литература, наука – все это его жизнь. Он является лауре- 

; ‚ атом республиканского конкурса 
«Юный виртуоз» по классу скрип- 
ки, учится в шахматном кружке 
| «Белая ладья», и в театральной 
| студии «Нижнегорская молодежь». 
Но главная страсть Бекира – это 
литература. 

В конце 2011 года у Бекира 
' вышли две книги: «Приключения 
| Тимки» и «Рассказы моего деда». 
| В2013 году вышла книга «Неверо- 
ятные приключения Хайсерчика». 
| Мальчик активно публикуется во 
< многих издательствах, участвует 
в конкурсах республиканского, всеукраинского и между- 
народного значения. 

Кроме этого Бекир посещает творческое объединение 
юных журналистов «Родник», где является главным редак- 
тором газеты «Школьный ковчег», которая была признана 
лучшей молодежной информационно-познавательной 
газетой Украины. 

В 2013 году, благодаря поддержке ВГО «Детство», 
Всеукраинской ассоциации общественных организаций 
«Альраид» и Духовному управлению мусульман Украины 
«Умма», в Киеве вышла его новая книга «Глоток чистого 
воздуха». В книгу вошли 18 необычных рассказов. 

Это является невероятным. Бекир настолько чувствует 
мир, что начинаешь верить каждому слову, которое вдох- 
новляет чистым воздухом. 


ГОК 
{ того 
зезэзуха — 


Бекир АБЛАЕВ 


— Бугунь саба эрте турдым, 
чюнки, адети узьре, саба агьзавий 
дерслеримни окъуп текрарлайым. 


Дети — это будущее каждой страны, каждого народа — 
народа Украины! Главное - не оставаться безразличным и 
быть услышанным! 


Оксана МАРЧЕНКО, 
1-й заместитель Всеукраинской Общнственной 
организации «Дитинство». 


* Бекир Аблаев акъкъында материаллар махсус рус 
тилинде бериле. Риза Фазыл. 


ОЧЕРЕДНАЯ ПОБЕДА 
ЮНОГО ЖУРНАЛИСТА 


Федеральной палатой адвокатов Российской Феде- 
рации и Юридической фирмой «ЮСТ» в прошлом году 
был второй раз объявлен конкурс среди молодых жур- 
налистов, фотокорреспондентов и художников «Право 
знать - 2013» в разных номинациях. 21 января сего года 
учредители данного конкурса подвели итоги конкурса 
и определили победителей по всем номинациям. 

Отрадно, что среди победителей этого престижного 
международного конкурса оказался и наш соотечественник, 
ученик 9-го класса, член Нижнегорского Центра детского 
и юношеского творчества, победитель множества респуб- 
ликанских и международных конкурсов, автор теперь уже 
четырех изданных книг Бекир Аблаев. Ввиду ограничения 
газетной площади, приводим имена 

— «Конфликт в шкатулке» – за лучшее освещение преце- 
дентов и коллизий — Сергей Феклюнин, РАПСИ (г. Москва); 

— «Человек и власть» — за лучшие аналитические мате- 
риалы и журналистские расследования дел, вытекающих из 
административных правоотношений – Анастасия Дроздова, 
газета «Новый караван» (г. Калининград); 

— «Преступление как наказание» – за лучшие аналити- 
ческие материалы и журналистские расследования дел, 
образующих состав уголовного преступления – Бекир 
Аблаев (п. Нижнегорский, Украина). 


ДОСТИЖЕНИЯ БЕКИРА 
АБЛАЕВА НА РАЗНЫХ 
КОНКУРСАХ И ОЛИМПИАДАХ 


1) «Жми на ВЕСога» (Донецк) – 2011; 2012; 2013 – меж- 
дународный. 

2) «Пресс-весна на склонах Днепра» (Киев) – 2012; 2013 
— международный. 

3) «Мой голос» (Симферополь) – 2012; 2013 — всеукраин- 
ский. 

4) «Белый Мамонт» (Тюмень) - 2012 — международный. 

5) «Подсолнушек» (Москва) – 2012 международный. 

6) «Къырым - меним Ватаным» (Симферополь) – 2012 – 
республиканский. 


В 2013 году Бекир Аблаев побывал в «Артеке» 
(в первом ряду (сидят) четвертый слева). 


7) «День енота» (Новоси- = 
бирск) – 2012; 2013 — между- е. 
народный. | 
8) «Звёзды нового века» (Мос- ? 
ква) – 2012; 2013 — междуна- 

родный. г 


В номинации «Публицисти- 
ка» и в номинации «Проза»: 
9) «Сказка сегодня» (Герма- 
ния) — 2012 — международный. 
10) «Золотая табуретка» (Кир- 
гизия) – 2012— международ- 
НЫЙ. 

11) «Золотое перо Руси» (Мос- 
ква) – 2012 – международ- 
НЫЙ. 

12) «Серебряное перо» (Су- 
дак) – 2012 – международ- 
НЫЙ. 

13) «Конкурс им. Л. И. Оша- 
нина» (Москва) – 2012 – международный. 

14) «Урок сказки» (Киев) – 2012 – всеукраинский. 

15) «Язык — душа народа» (Симферополь) – 2013 – рес- 
публиканский. 

16) «Сказки красивого сердца» (Москва) – 2013 – между- 
народный. 

17) Конкурс короткой прозы (Иваново) – 2013 – междуна- 
родный. 

18) «Акцент» (Запорожье) - 2012; 2013 – международный . 
19) «Крымский вундеркинд» (Симферополь) – 2012 – рес- 
публиканский. 

20) «Ассамблея одарённых детей» (Симферополь) – 2013 
республиканский. 

21) «Къырым – меним Ватаным» (Симферополь). 

22) «Белая ладья» (Нижнегорский) – 2012; 2013; 1-место 
— районный. 

23) «Юный виртуоз» (Симферополь) 2012 (скрипка) – рес- 
публиканский. 

24) «Сказка рядом со мной» (Калининград) – 2013) уч.год. 
1-место – районная. 

26) Победитель олимпиад по истории (2012; 2013; 2014) 
1-место районная. 

27) «Журналисты пишут сердцем!» ( Москва) – 2013 – меж- 
дународный. 

28) «Новая сказка» (Москва) – 2013 – международный. 
29) «Семейные истории» (Москва) – 2013– международный. 
30) «Украина глазами детей» (Киев) – 2013 – всеукраинский. 
31) «Конкурс им. А. Куприна» (Симферополь) – 2013 — 
международный . 

32) «Артек +» (Ялта) – 2013 – всеукраинский . 

33) «Конкурс «Проект МуЁ#е» (Донецк) – 2013 — между- 
народный. 

34) «Хочу быть журналистом!» (Калининград)» – 2013 — 
международный. 

35) «Крым в моём сердце» (Симферополь) – 2013- рес- 
публиканский. 

36) «Живое слово — Живой Природе» (Беларусь) – 2013 — 
международный. в 

37) Конкурс журнала «Иылдыз» (Симферополь) – 2013 — 
республиканский. 

38) «Волшебное пёрышко» (Екатеринбург) – 2013 — меж- 
дународный. 

39) «Взгляд молодых» (Алтайский край) – 2013 — между- 
народный. 

40) «Эко-око» (Москва) — 2014 — международный. 

41) «Право знать» (Москва) – 2014 — международный. 

В номинации «Театр» (4 раза – І место; 1 раз – И место) 
— республиканский. 

42) 12 раз творческое объединение «Родник» было удосто- 
ено Гран-при в номинациях «Радио», «Газета», в конкурсах 
«Пресс-весна на склонах Днепра», «Жми на ВЕСога», 
«Акцент», «Мой голос» и др. 


Борис Финкельштейн 
вручает диплом самому 
юному участнику конкур- 
са им. Куприна Бекиру 
Аблаеву 


МЕН НАСЫЛ КЪЫРЫМДА ЯШАМАКЪ ИСТЕР ЭДИМ 


(В КАКОМ КРЫМУ Я ХОТЕЛ БЫ ЖИТЬ) 


Икяе / Рассказ 


Ондан гъайры, бугунь мектепте 
«Мен насыл Къырымда яшамакъ 
истейим?» мевзусында инша 
язаджакъмыз. Меракълы мевзу, 
тюневин кунь бою не акъта язсам 
экен, деп, о къадар тюшюнсем 
де, акълыма бир шей кельмеди. 
Дерслеримни бакъып чыкътым, 
сонъ чантамны козьден кечирип, 
мектепке ёл алдым. Эвден чыкъа- 
яткъанда, къомшумыз Миша эмд- 
жеге расткельдим. Миша эмдже 
— бу бизим къомшумыз, пек яхшы 
адам, ондан гъайры уста-дюльгер. 
Шимди къартлыкъ себебинден 
зенаатыны япмай. Бабамнынъ 
айткъанына коре, Къырымгъа 
ильки кельген сенелери бизге чокъ 
ярдымы тийген экен. 

— Здравствуйте, дядя Миша, – 
деп, селямладым мен оны. 

– Алейкум селям, Бекир, 
огълум, санъа бир риджам бар. 
Мектептен къайтаяткъанда илядж- 


ИТЕРАТУРНЫЙ 


ханеге кирип, мынавы иляджарны 
алып олурсынъмы? Озюм барыр 
эдим, амма аякъларым бугунь сыз- 
лай, – деди о ялварыджы сеснен... 

— Эбет, Миша эмдже, эбет 
алырым! – дедим де ве эшиткенле- 
риме бираз шаштым, Миша эмдже 
меннен бизим ана тилимизде, яни 
къырымтатар тилинде сербест 
лаф эткенини абайладым... 

— М-м-иша эм-м-дже, сиз къы- 
рымтатарджаны къайдан билеси- 
нъиз? – бираз шашмалап, сора- 
дым мен. 

— Огълум, Юкъары Раданынъ 
къарарындан хаберинъ ёкъмы? 
Къырымтатар тили эндиден сонъ 
девлет тили деп эсаплана, оны 
энди Къырымда яшагъан эр бир 
инсан бильмели! Мына биз де 
Раиса аптенънен акъшам устьлери 
яваш-яваш татарджа огренип баш- 
ладыкъ. Тилинъиз пек дюльбер 
экен! Айды, кеч къалма, огълум, 


— деди о, ве илядж парасыны 
узатты. Мектепке вакътында кель- 
дим. Биринджи дерсимиз бугунь 
ана тили дерси. Бакъсам, дерске 
Саша Иванов, Сергей Ващук, 
Таня, Лена ве дигер рус ве украин 
сыныфдашларым келип, оджаны 
беклейлер. Мен яваштан достум 
Сергейге: 

— Серёжа, мен бир шей анъ- 
ламайым, я сизлер къырымтатар 
тили в эдебиятыны кечмей эдинъ- 
из де, не олаятыр шу? 

— Бекирчик, – деди о манъа 
къырымтатарджа, – сизинъ ти- 
линъизге девлет тили статусы 
берильди. Эндиден сонъ Къы- 
рымда яшагъан эр бир инсан къы- 
рымтатар тилини бильмек шарт. 
Къырымтатар тилини бильмеген 
мезунларгъа аттестат бериль- 
мейджек. 

Бутюн кунь мектепте корьген- 
лериме айретте къалып юрьдим. 


Мектеп мудири къырымтатар оджа 
ве талебелернен тек ана тилимиз- 
де субетлеше. Эвге къайтаяткъан- 
да корьгенлериме инанаджагъым 
кельмей: тюкянларнынъ, ишхане- 
лернинъ адлары татарджа. Со- 
къакъларнынъ адлары да денъиш- 
кен. Первомайская, Пионерская, 
Комсомольская сокъаклары энди 
Номан Челеби-джихан, Амет-Хан 
Султан, Эшреф Шемьи-заделер- 
нинъ адларыны ташыйлар. Миша 
эмдженинъ сымарышыны алайым 
деп, аптекагъа назар ташладым, 
оны «Апхане» язувы яраштыра 
эди. Эвге якъынлашаяткъанда, 
янымдан кетеяткъан автобусны 
корип, даа зияде къувандым. 
Маршруты «Сейтлер – Акъме- 
сджит» экен! Демек, эндиден сонъ 
биз Нижнегорскийде дегиль де, 
Сейтлерде яшаймыз! Рахметли 
къартбабам акъылыма тюшти. О 
гъарип даима айта тургъан: «Вакъ- 


ты келир, эр шей ерине келир, 
адалет тикленир, миллетимиз озь 
акъ-укъукъларыны тиклеп, Къы- 
рымда яшагъан башкъа миллет 
векиллеринен бирликте бахтлы ве 
сербест яшар!» Афсус ки, къарт- 
бабама бу куньлерни корьмеге 
къысмет этмеди... 

Анамнынъ: – Бекир! Бекир, тур 
энди, мектепке кеч къалырсынъ! – 
деген сесини эшитип, шу дакъкъа- 
сы уяндым. Козьлеримни окъалап, 
бираз кедерлендим. Демек, олар- 
нынъ эписи тюш экен де... 

Языкъ олсун... Амма мен ерим- 
ден турып, биринджи дерсте «Мен 
насыл Къырымда яшамакъ истер 
эдим?» мевзусында иншада не- 
лер акъкъында язаджагъымны, 
бу иншам акъ-адалет огърунда 
меним кучюк олса да, иссем 
оладжагъыны тюшюнип, тез-тез 
сабалыгъымны ашап, гъурур иле 
мектепке ёл алдым! 

ИСА АБДУРАМАННЫНЪ ШИИРИЕТИНДЕ СЁЗ САНАТЫ 


Е 


«Иса Абдураман чешит жан- 
рларда къалем ишлетмеге сев- 
ген иджаткярларымыздандыр. 
О, роман, повестьлер, икяелер 
язды ве яза. Драматургиямызда 
эсерлер етишмегенини корьди ве 
бир сыра пъесалар язды. Амма, 
шахсен меним занымджа, онынъ 
селикъасында шаирлик зиядедже 
олмалы». 

Шакир Селим 


«Иса Абдураман сёзге гъает 
джиддий янашкьан эдиплеримиз- 
дендир. О, назм ве несирни кенди 
иджадына ёлдаш этип алып, аятта 
силинмейджек излер къалдыр- 
ДЫ...» 

Юнус Къандым 


«Тувгъан юртум, 
Мен сен ичюн уфачыкъ зеррем. 
Сенинъ буюк 

козьлеринъе корюнмем. 
Корюнмесем корюнмейим — 
Эмиети 6къ. 
Сен корюнсенъ, олгъан манъа 
Куньде эр ань — чокъ», 


— киби сатырлар Иса Абдура- 
маннынъ «Мен санъа ынтылам» 
(сербест шиир) адлы шииринден 
мисаль оларакъ кетирильген [1]. 
Корьгенинъиз киби, бу шиир ана- 
юрткъа багъышлангъан шиирий 
джыйынтыкълары, несир, драма- 
тик эсерлери кениш окъуйыджы- 
лар даиресине беллидир ве олар 
муэллифнинъ кениш колемли 
эдебий эрудициягъа малик олгъа 
ныны ачыкъ косьтерелер. Языджы 
озь омюрини Ватан омюрининъ 
бир «уфачыкъ зерре»си деп биле. 
О, «бутюн вуджудынен, юрегинен» 
Ватанына ынтыла. Шаир: «Чаре 
тапсам Ай олып, Кунеш олып се- 
вер эдим, Ватаным, Кунеш!» – деп 
нетидже чыкъара [1]. 

Шаир, несирджи, драматург, 
мизахчы Иса Абдураман 1937 
сенеси майыс 5-те Къырымнынъ 
Кезлев шеэринде догъды. «Ба- 
басы Абдураман Абляев шеэрге 
якъын олгъан Багъай коюнде 
бостанджылыкънен огъраша, 
анасы Менкъаний Мемет-Али 
къызы эв бикеси эди. 1947 сенеси 
анасы вефат эте. Агъыр йылларда 
учь огълан къардашы ве битасы 
да кечинелер. Иса Абдураман 


Самаркъанд область Пайарыкъ 
районындаки Димитров ады- 
на ходжалыкъта мектепте, сонъ 
Челек шеэринде орта мектепте 
окъуй. Онынъ эмек фаалиети 1958 
сенеси башлай. О, Самаркъандда- 
ки йипек чийратув фабрикасында 
чалыша» [2, 168]. 1959-1965 се- 
нелери Самаркъанд девлет уни- 
верситетининъ озьбек ве таджик 
филологиясы факультетининъ 
акъшамлыкъ болюгинде окъуй. 
1962 сенеси Абдулла Дерменджи 
«Ленин байрагъы» газетасында 
басылгъан «Мевзумыз – омюр» 
серлевалы макъалееинде: «Иса 
Абдураман «Ветаным къурулыш- 
та» шииринде: «Гъайретли ишинъе 
халкътан урьмет бар, онынънен 
(ишнен) яраша юртнынъ эр ери» 
деп, омюрни анджакъ адамнынъ 
федакяр иши яраштыргъаныны 
бильдире», – дей [3]. 1963-1966 
сенелери джумхуриет гъиябий ко- 
оператив техникумында методист, 
редакцион нешрият болюгинде 
редактор, оджа олып чалыша. 
1967 сенесинден Иса Абдураман 
Самаркъанд виляети газетасы 
«Зарафшан»да корректор, эде- 
бий хадим, болюк мудири ве баш 
муаррир муавини олып чалышты. 

Иса Абдураман «Гогерджин- 
лер» (1971), «Чыракъ» (1972), 
«Танъ шавлеси» (1976), «Нал» 
(1979), «Иигитлик» (1981), 
«Огълумнынъ кунеши» (1984), 
«Юректеки къыртыш» (1988) ши- 
ирий ве несир эсерлер китапла- 
рынынъ муэллифидир. «Иылдыз» 
меджмуасында «Бахт къушуны 
ушкютме» адлы повести, «Имкян» 
адлы романы басылды. Тенкъид- 
чилер языджынынъ «Йигитлик» 
джыйынтыгъына кирген икяелери 
онынъ прозада да пишкинлеш- 
кенинден делялет бергенине ве 
онынъ икяелеринде омюрде рас- 
ткельген чешит нукъсанлыкълар 
кулюнчли тарзда косьтерильгени- 
ни» къайд эттилер [4, 4]. 

Шаирнинъ сексенинджи сене- 
лердеки лирикасында сабыр-къа- 
наатлы – адий халкъ векиллери, 
эллери гуль кишилернинъ айдын 
сымалары акс олуна. О, «Юре- 
гимде бир чокъракъ бар» (1977), 
«Истек» (1982), «Басамакъ ус- 
тюнде» (1984) киби шиирлеринде 
метин ирадели, умют кунеши аслы 
сёнмеген, рухий зенгин инсанлар 
образыны ярата, яни эдебиятымыз 
мейданыны озюнинъ текрарлан- 
маз дереджеде гузель къараман- 
ларынен яраштыра. Онынъ лирик 
къараманы – саф виджданлы, 
эмексевер, маневий джеэттен 
гузель замандашы ола: 


ИСТЕК 


Ватаным – анам меним! 
Кунешинъ олсам дейим. 
Дженюбий ялынъдаки 
Эбедий бааринъден 


Шимальдеки къырынъда 
Къаврагъан отларгьадже 
Омюрдай нурлар иле 

Эр аньде 

Опьсем дейим. 
Кунешинъ олалмасам 
Туньде Айынъ 

Олайым. 

Нурны алып Кунештен, 
Айдынланып кунь сайын, 
Ич де тыныш бильмейим, 
Багърынъа ынтылайым! 
Къальблерге 

Кольге 

Салгъан 

Зульметлерни 
Богъайым! [1, 2]. 


Иса Абдураманнынъ бир сыра 
шиирлеринде Ватаннынъ аджайип 
баари, ашыкънынъ севгилисининъ 
«излерине гуль чечеклер тёшеп», 
итирам иле беклегени ниаетте те- 
сирли ифаделенген. «Баарь адлы 
къыз тою» (2000) шииринде – ба- 
арь келюви багъларгъа озюндже- 
сине бир зийнет багьышлагъаны 
акъкъында. Баарь кельгенинен 
табиат, барлыкъ бутюн гузелигини 
нумайыш эте. Шаир бойле гузель 
табиатны гъанимет танып, ондан 
къуванч алмагъа давет эте. «Бу 
сенинъ бааринъ» (2006) шиирин- 
де эдип маир рессам киби баарь 
левхасыны ве онъа келишкен 
севгилисининъ гузель къыяфетини 
тасвирлей, онъа юдже Танърыдан 
бахт тилей. Меселя, шаирнинъ 
бир шииринде лирик къараман 
озюнинъ яр эшкъына не къадар 
садыкъ экенлигини ашагъыдаки 
мысраларнен делиллей: 


БУ СЕНИНЪ БААРИНЪ 


Кунешнинъ кучь 

алгъан нур-къолу тийип, 
Сарсылды, бозулды, 

къыш къургъан сарай. 
Къыш шашты, 
Козюне яш кельди ийип... 
Дагъ таба ёл алды — 
Талда ер арай. 
Онынънен кетмекте 

сувукълыкъ, серслик, 
Юреклер тёрюне 

сокъулгъан къаарь. 
Онынънен кетмекте 

къабалыкъ, терслик. 
Ерини алмакъта иджаткяр Баарь. 
Бу – сенинъ Бааринь, 

Чечегим, Гулюм. 
Къаршыла къуванып, 

йылмайып, кулип! [1, 44]. 


Шаирнинъ Ватан мевзусын- 
даки шиирлеринде микъяс да 
мундеридже де пек кенъ. «Меним 
Къырымым» шиирини алайыкъ. 
Шаир эки тюрлю манзараны коре. 
Къырым, онынъ къараманане 
кечмиши ве келеджеги миллет- 
нинъ такъдирине келип багълана. 
Бу шиирден мисаль оларакъ бир 
парчаны кетирейик: 


Инсанларнынъ башларына 
Алтын нур сепип, 

Ташларгъа да бол берекет 
урлугъун сачкъан 

Улькесинь сен, 

Эм кечмишим, 

Эм бугуним, 

Эм ярыным 

Эй, Ватаным 

Меним Къырымым! [2, 169]. 


Иса Абдураман лирик мирасы- 
нынъ салмакълы къысмы инсан ве 
алем, оларнынъ озьара мунасебет- 
лери акъкъында. Меселя, «Къад- 
рини бильмедим» шиири. Шаир 
бу сырлы дюнья къаршысында 
айретте къалгъаныны, атта бир 
зерренинъ де маиетини анълап 
оламагъаныны, шу джумледен, 
инсаннынъ дюньягъа кельгени ве 
терк эткени онынъ ичюн къаран- 
лыкъ къалгъаны акъкъында айта. 


КЪАДРИНИ ВИЛЬМЕДИМ 
(Таштпаки язы) 


Аньлернинъ къадрини бильмедим 
— Иыллардан айрылдым. 
Излернинь къадрини бильмедим 
– Еллардан айрылдым. 

Эвимнинь къадрини бильмедим, 
Мааллемден айрылдым. 
Илимнинъ къадрини бильмедим, 
— Алемден айрылдым. 
Тамчынынъ къадрини бильмедим 
— Озенден айрылдым. 
Тувгъан-дост къадрини бильмедим 
– Озюмден айрылдым [3, 47]. 


Малюм ки, къафие шиир беди- 
етини, музыкаллигини теминлей. 
Шунынънен бирликте къафие фи- 
кир ве гъаени ачыкъ-айдын кось- 
терювге хызмет эте. Занымызджа, 
Иса Абдураман озь шириетинде 
къафиеге айрыджа итибар бере. 
Онынъ «Такъдир» адлы шиири 
ойле тюшюнджели, тюшкюнлик 
рухунда язылгъаныны тесадуфий- 
ликнен анълатмакъ олмаз, эльбет- 
те. Бу шиирнен окъуйыджылары- 
мызны таныштырмакъ истеймиз: 


Кимсени 

Юртундан айырма, такъдир 

Айырсанъ, 

Сен онъа Бер къувет, 

Сабыр!.. 

Тиз чёкип, 

Баш эгип, 

Ялварам, 

Анъла – 

Ватансыз, юртсыз 
къалмасын шаир! 

О къалса Ватансыз, 

Къалеми агълар. 

Онынъчюн 

Зиндангъа дёнерлер танълар. 

Козьяшкъа 

Къан 

Къатып, 

Сатырлар 

Лякин, айт, 

Айт, такъдир, 

Оны ким анълар?! [3, 46]. 


Бу шиир лирикамызда аят 
акъикъатына урунувлардан бири 
олгъанынен къыйметлидир. Лирик 
къараманнынъ янъгъызлыгъы — 
онынъ ички дюньясыны ифаделе- 
ген эсас джеэтлерден биридир. О, 
юрегини ачмагъа истей, аятнынъ 
муреккеп суаллерине джеваплар 
араштыра. 

Иса Абдураман драматургия 
саасында да чалыша. О «Дол- 
лар къокъусы», «Мустакъиллик», 
«Бриллианткъа дёнген эльмаз- 
лар» «Къоба» адлы пьесалар- 
ны окъуйыджы ве сейирджилер 
икъкъатына такъдим этти. Эдип- 
нинъ сатирик икяелери «Иылдыз» 
меджмуасынынъ саифелеринде 
сыкъ-сыкъ басыла. 

Иса Абдураман терджиман 
оларакъ да танылды. О, азер- 
байджан, туркмен, озьбек, тюрк 
шаирлерининъ эсерлерини ана 
тилимизге терджиме этти, башкъа 
халкъ эдебиятларынынъ беди- 
ий ютукъларынен къырымтатар 
окъуйыджыларыны таныштырды. 

Иса Абдураман йыр сёзле- 
ринен йырджы шаир оларакъ 
да белли. Онынъ чокътан-чокъ 
шиирлерине бестекярларымыз 
тарафындан музыка язылды. 

Омюри эдебият ве матбуатнен 
сыкъы багълы олгъан иджаткяр 
Иса Абдураман бир сыра мукяфат, 
медаль ве фахрий ярлыкъларнен 
такъдирленди. О, Озьбекистан 
журналистлери бирлигининъ ла- 
уреаты, Языджылар бирлигининъ 
азасыдыр. 

ПРОФЕССОРНЫНЪ ЯНЪЫ КУТЮПХАНЕСИ | 


Январь 4 куню Къырым 
муэндислик-педагогика уни- 
верситетининъ ректорат аза- 
лары профессор Исмаил Ке- 
римнинъ къургъан янъы шахсий 
кутюпханесини зиярет этти- 
лер. Къараагъач (Акъмесджит 
больгеси) коюнде ерлешкен бу 
кутюпханенинь умумий аджи- 
ми 30 м2 якъын олып, ичинде 
къырымтатар тили, эдебия- 
ты, тарихы ве медениети иле 
багълы бинълернен китап ве 
чешит уникаль материаллар 
булунмакъта. 

Дюньянынъ бир чокъ коше- 
леринде булунгъан кутюпхане, 
музей, архивлерден ве халкънынъ 
элинден 40 йыл девамында топ- 
лангъан бу шахсий кутюпхане чокъ 
кочювлерге ве чешит къарсанба- 

ларгъа огъраса да, сагълам ше- 
кильде сакълана билинди. Эбет, 
бойле кутюпхане шеэр квартира- 
сында ерлешмеси, ер тарлыгьы 
себебинден, бутюн варлыгъынен 
къулланылмасы пек зор эди. 
Шимди исе бу шахсий кутюпхане 
озюнинъ бутюн кучю ве потенциа- 
лыны ачыкъ косьтермекте. 
Кутюпханеде «Янъы дюнья», 
«Къырым», «Авдет», «Голос Кры- 
ма», «Иылдыз» ве дигер нешир- 
леримизнинъ биринджи номе- 
ринден сонъки нусхасына къадар 
эписи топланып, тертип-низамнен 
сакъланмакъта. Бунынъ киби де 
дженктен эвель чыкъкъан бинъ- 
лернен китапларнынъ микрофиль- 
млери ве фотокопиялары япылып 
топлангъандыр. Архивд юзлернен 
уникаль эски фоторесимлер, 


левхалар, 1920-1930 сенелери 
рус ве джиан классикасындан 
къырымтатар тилине чеврильген 
эсерлер кутюпханеде айрыджа 
ер апмакъта. 

Университетнинъ ректоры про- 
фессор Ф.Я.Якъубов озь сёзюнде 
бойле фикир юрьсетти: «Милле- 
тимизнинъ келеджеги бу ве бунъа 
бенъзер фактлар иле сыкъы сурет- 
те багълыдыр: кьырымтатарлар 
ялынъыз буюк эвлер ве гаражлар 
къураджакълармы яхут да миллий- 
медений вариет эсасында уникаль 
шахсий кутюпханелер, музейлер, 
архивлер къураджакълармы? Бу 
гъает муим меселедир. Халкъы- 
мыз арасында бу шейлерге ве 
аслында окъувгъа ве бильгиге 
мунасебети насыл олса, келедже- 
ги де ойледир». 


Редакциямызнынъ адындан 
Исмаил оджаны янъы шахсий 
кутюпханесинен хайырлап, энъ 
эвеля сагълыкъ-селяметлик ве 
ильмий ишлеринде мувафакъиет- 
лер тилеймиз. 

(«Янъы дюнья» газетасындан). 


Къырымтатар языджылары 
бирлиги де бу хайырлавгъа къолту- 
тып, Исмаил оджагъа шу алидже- 
напи ишине машалла деп, онынъ 
эдебий ве медений тарихымызны 
тиклев саасында япкъан къыймети 
ёкъ хызметлери халкъымызнынъ 
келеджеги ичюн къоюлгъан къавий 
земинлерден бири деп сая. Шубе- 
сиз, бу башлангъычтыр. Барсын 
бойле арекетлернинъ, башкъа- 
лар тарафындан да, арды гурь 
олсун. 


ТШ 


Исмаил Керимов кутюпхане- 
сининъ насыл мейдангъа кети- 
рильгенини анълата. 


ИТЕРАТУРНЫЙ 


ЫМ 


ДИАСПОРАДА НАМЛЫ ИНСАНЛАРЫМЫЗ 


КУЧЮК КЪЫРЫМНЫНЪ 
БУЮК ИССЕСИ 


Биз халкьымыз беджерикли, 
алельхусус истидатлы халкъ 
деп севине ве гъурурланамыз. 
Бу гъурурланув асла эсассыз 
дегиль. Бу истидат халкъы- 
мызгъа та къадим девирден, 
эдждатларымыздан синъип 
келе, о бизим къанымызда, джа- 
нымыздадыр. Бунынъ да эсасы 
Ислям динидир ки, дин ве илим, 
дин ве бильги бири-биринен 
сыкъы багълылар, олар ян-яна 
кетелер. Дин илимни къавийле- 
штире; илим ве бильги динни 
къавийлештире. 

«Бешиктен мезаргъадже окъу, 
бильги ал» дениле бизим динимиз- 
де. Окъумакъ, огренмек, бильги 
алмакънынъ ич эртеси, кечи ёкъ. 
Ялынъыз истек олсын. «Алимнинъ 
мерекеби ве дин огърунда тёкюль- 
ген къан – Яраданнынъ огюнде 
экисининъ де къыймети бир», де- 
ниле диний китапларда. Бу иляхий 
косьтеришлерни эдждатларымыз 
анълы суретте къабул эткен ве он- 
дан амельде файдаланып, даима 
бильги ве истидат саиби олмагъа 
ынтылгъанлар. 

Шунынъ ичюн де Къырымда, 
хусусан Ханлыкъ девринде илим, 
маариф, медениет, санат, эдебият 
муим дереджеде илерилеп кель- 
ген. Бунынъ себеби, эбет, Ислям 
динининъ илим ве бильгиге шой- 
ле мунасебетини яхшы бильген 
Къырым ханларынынъ окъувгъа, 
илимге къол тутувлары ве ярдым 
этювлеридир. Ханлар суляле- 
синден 30-гъа якъыны озьлери 


шаир ве улема олгъаны да бундан 
делялеттир. 

Багъчасарайда мешур Зынд- 
жырлы медресе, Кефеде, Эски- 
Къырымда, Кезлевде, Къарасув- 
базарда ве дигер ерлердеки мед- 
реселер терен ве алий бильгили 
дин мутехассысларыны азырлай 
эдилер, олардан буюк алимлер 
етишип чыкъа эди. Къырым мед- 
реселеринде тасиль алгъанлар- 
дан пек чокълары Тюркиеде ве 
дигер мемлекетлерде энъ юксек 
диний вазифелерде ве алий де- 
влет вазифелеринде булундылар. 
Олар о девирде Къырым Тюрки- 
енинъ эли алтында булунгъаны 
ичюн адамларымыз эсасен анда 
фаалиет косьтермекте эдилер. 
Эксери алда Къырымда ве пек 
чокълары да Тюркиеде тасиль 
алгъан къырымтатар улемалары- 
ны биз Османлы девлетинде энъ 
алий диний ве чешит сааларда 
юксек вазифелерде коремиз. 
Амма къырымтатар улемаларын- 
дан Шейхульислям вазифесинде 
(Османлы девлетинде энъ юксек 
диний вазифе) булунгъанлар да 
бар эди. Бу исе бутюн османлы 
улемаларынынъ башы ве дин эм 
де шериат укъукъы меселеле- 
ринде энъ алий, итибарлы шахс 
демек эди. 

Къырымтатар улемалары де- 
фаларджа Румели ве Анталья киби 
буюк виляетлернинъ Къадыаскери 
вазифесинде, чешит дереджеде 
муфтийлик вазифелеринде, Ос- 
манлы девлетининъ ве ондан да 


тышта пек чокъ шеэрлерде шу 
джумледен Истанбул, Мекке, Ме- 
дине, Иерусалим, Шам (Дамашкъ), 
Багъдад, Мысыр, Измир, Босна ве 
даа чокъ кьадылыкъларнынъ Къа- 
дысы вазифелеринде булундылар, 
бир сыра буюк медреселернинъ 
мудеррислери олдылар, чешит ди- 
ний тарикъатларда (къадыриййе, 
хальветиййе, накъшбендиййе ве 
иляхре) шейхлыкъ яптылар. (Аша- 
гьыдаки джедвельни бакъ). 

Бутюн булар Къырымдан не 
къадар чокъ дин алимлери, дин 
рехберлери, чешит сааларда алий 
дереджели мутехассыслар осип 
етишкенини, кучюк Къырымнынъ 
Ислям динини тешвикъат этювге, 
Тюркиенинъ икътисадияты ве 
медениетине не дередже буюк 
иссе къошкъаныны ачыкь косьте- 
релер. Бутюн булар четтен кельген 
базы «бильмирлернинъ: «Сизинъ 
ата-деделеринъиз джаиль экен, 
дининъиз къавий дегиль, чешит 
тюрли урф-адетлер уйдырылгъан» 
деп халкъымызгъа, онынъ пар- 
лакъ кечмишине ифтира аткъан 
кельмешеклерге ачыкъ бир дже- 
вап олмакънен бирге, Къырымда 
эвель-эзельден диннинъ ве уму- 
мен илимнинъ не дередже къавий, 
темелли олгъаныны косьтерген 
ачыкъ бир делильдир. 

Ашагъыда Тюркиеде фаалиет 
косьтерген намлы эрбаплары- 
мыздан базылары фото-суретлери 
иле къайд этильмекте. 


Риза ФАЗЫЛ 

Догъгъан еримни – 
дюльбер ватанны, 
Эрекке ташлап кетип болалмам. 
Сенинъле бирликте халкъым ичинде, 
Юректен чалышмай ёлумны алалмам. 
Б. Гьафаров 


Январь 10-да 2014 сенеси И. Гасприн- 
ский адына къырымтатар китапханесин- 
де белли оджа, филология илимлери 
намзети, миллий арекет ветераны Басыр 
Гъафаровнынъ аяты ве фаалиетине 
багъышлангъан серги ачылды. Сергиде 
Басыр Гъафаровнынъ шахсий архивин- 
ден къыйметли весикъалар да такъдим 
этильди. 

Январь 15-те исе 
Муфтиятнынъ медж- 
лислер залында Ба- 
сыр Гъафаровнынъ 
107 яшына багъыш- 
лангъан хатырлав дуа 
тедбири кечирильди. 
Тедбирде Муфтият 
хадимлери, Меджлис 
азалары, языджылар, 
Басыр агъанынъ до- 
стлары, мухлислери, 
оджалар топланды- 
лар. Дуадан эвель бир 
сыра аркъадашлар ве шу джумледен Къы- 
рымтатар языджылары бирлигининъ реиси 
Риза Фазыл да Басыр Гъафарнынъ аяты 
ве фаалиети акъкъында хатырлавларынен 
чыкъышта булундылар. 


Басыр Гьафаров 


ЯНЪЫ ЙЫЛДА ЯНЪЫ ЛУГЪАТ 


Январь 21 куню И.Гаспринский адына къырымтатар джумхуриет китапханесинде «Современный 
русско-крымскотатарский словарь» адлы янъы лугъатнынъ такъдим мерасими олып кечти. Лугъатны 
тертип эткенлер къырымтатар тилини озь башына огренген москвалы физика-математика илимлери 
кандидаты, Москва авиация институтынынъ кафедра доценти Александр Горяинов ве бир сыра окъув 
васталары ве лугъатларнынъ муэллифи, муэллифдеши, химия илимлери кандидаты Вадим Миреевдир. 
Бу адамлар къач йылдан берли «Маарифчи» бирлешмесинен сыкъы багълы иш япалар. Мерасимде 
лугъатнынъ муэллифлерини «Маарифчи» бирлешмесининъ реиси Сафуре Каджаметова такъдим этти. 

Меракълы шей я? Къырымтатар тилини огренген ве затен башкъа саалар мутехассыслары олгъан рус 
адамлары къырымтатар лугъатыны азырлайлар. Тек бу дегиль. Мына бакъынъыз, арбий адам, авиация пол- 
ковниги Сервер Таиров къырымтатарларнынъ тарихы узеринде чалышып, «Крымские татары с древнейших 
времен до наших дней» адлы тарих китабыны язып чыкъара ве иляхре. Бу да заманымызнынъ бир чизгисидир, 

Янъы лугъатнынъ муэллифлеринден бири Александр Горяинов учь йыл девамында лугъат узеринде на- 
сыл чалышкъанлары акъкъында тафсилятлы икяе этти, лугъатнынъ мундеридже хусусиетлерини анълатты 
ве энди Къырымда ёкъ олгъан койлернинъ харитасы узеринде чалышкъаныны айтты. Эшкъ олсун йигитке. 


Алла сагълыгъыны берсин. 


ЭДЕБИЙ-МЕДЕНИЙ ТЕДБИРЛЕР 


БЕЛЛИ ОДЖА, АЛИМ, ТИЛЬШЫНАС 


Басыр Гъафаров 1907 сенеси январь 
10-да Къырымнынъ Маякъ-Салын районы, 
Сараймен кой советининъ Беш-Тарым ко- 
юнде догъа. Бир яшында экенде бабадан, 
он яшында экенде анадан оксюз къала. 
Ильки бильгисини Керчь уездиндеки Джер- 
май-Къачыкъ коюнде иптидаий мектепте 
ала. 1924-1928 сс. Тотайкойдеки миллий 
нумюне-теджрибе орта мектепте окъуй. 
Мектепни мувафакъиетнен битирген сонъ, 
Акъмесджит педагогика институтынъ къы- 
рымтатар тили ве эдебияты факультетине 
къабул этиле. Басыр Гъафаров 1932 сенеси, 
оджалыкъ дипломыны алгъан сонъ, Керчь 
маден заводынынъ ФЗУ-сында къырыма- 
татар тили дерслери бере. 1934 сенеси бу 
вазифеден арбий хызметке алына. 1935 
сенеден 1937 сенесине къадар Б.Гъафаров 
Москвада ВКП(б) МК янындаки Свердлов 
пропагандистлер Алий мектебинде тасиль 
коре. Оны битирип, Судакъ шеэрине ишке 
ёлланыла. Сонъра Судакътан Акъмесджит- 
ке авуша. 1938-1939 сенелери Къырым 
Девлет нешриятынынъ нешир идареси 
башы, 1939-1941 сенелери Къырым виляет 
партия комитетининъ инструкторы вазифе- 
леринде чалыша. Улу Ватан дженкининъ 
башындан сонъуна къадар Къызыл Армия 
сафларында булуна. Дженктен сонъ кене 
окъувыны девам эте. Башта СССР Илимлер 
академиясынынъ тилшынаслыкъ инсти- 
тутынынъ, сонъундан Шаркъшынаслыкъ 


институтынынъ аспиратураларында окъуй. 
Аспирантураларны битирген сонъ, Басыр 
Гъафаров узун йыллар – пенсиягъа чы- 
къкъангъа къадар – Москвада Ленин адына 
Девлет кутюпханесинде чалыша. 

1951 сенеси о къырымтатар тили бо- 
юнджа филология илимлери намзети 
унваныны алмакъ ичюн диссертациясыны 
къорчалап, шу сенеси филология илимлери 
намзети унванына наиль ола. Б.Гъафаров 
И. Гаспринскийнинъ иджады ве фаали- 
етини, ислям медениетининъ тарихыны, 
дженктен сонъ дюнья мусульманларынынъ 
такъдирини теренден огренмеге башлай. 
Матбуатта, ильмий меджмуаларда бу месе- 
лелер боюнджа Б.Гъафаровнынъ бир чокъ 
макъалелери дердж олуна. Басыр Гъафаров 
къырымтатар зиялы кадрларыны азырлав 
меселесине джиддий эмиет бере эди. О, 
Москвада яшаса да, Ташкенттеке келип, 
Низамий адына педагогика институтынынъ 
къырымтатар тили ве эдебияты болюгинде 
лекциялар окъуй, бунынъ киби де, миллий 
арекет фааллеринен корюше, алякъала- 
рыны пеките. Илимге зияде берильген 
Б.Гъафаров китап, лугъат, окъув дестур- 
лери, Къырым тарихына, археологиясына, 
къырымтатар ве тюркий халкъларнынъ 
эдебияты ве фольклорына аит материаллар 
топлавгъа авесли эди. 

Онынъ 2000 джылткъа якъын кутюпха- 
неси И.Гаспринский адына Джумхури- 


Дуа тедбири вакътында. 


ет кутюпханеси китап фондунынъ эса- 
сыны тешкиль этти. 2000 сенеси исе 
Б.Гафаровнынъ шахсий архиви эсасында 
кутюпханеде эльязма ве архив секторы 
мейдангъа кетирильди. Басыр Гъафаров 
И.Гаспринскийнинъ иджадий мирасыны 
араштырмагъа, огренильмесине, къутле- 
вийлештирмеге ве айдынлаштырылмасына 
буюк иссе къошты. Бунынъ мисаллери ар- 
хив фондунда «Терджиман» газетасынынъ 
фотокопиялары сакъланмакъта. О омю- 
рининъ сонъки айларында бу китапларны 
кутюпханеге бермек ичюн васиетнаме язып 
къалдыргъан эди. Басыр Гъафаров 1991 
сенеси Къырымда вефат этти. Симферо- 
поль районындаки Булгъанакъ (Кольчугино) 
коюнде дефн этильди. 


Фотода (сагъдан) экинджи лугъатнынъ муэллифи Александр Горяинов. 

Къырымтатар болюгини азырлагъан Эмине УСЕИН. 

Украин халкъынинъ улу шаири, 
рессамы, революцион демократ 
Тарас Григорьевич Шевченконынъ 
догъгъанына бу йыл март 9-да, 
200 йыл тола. 

Тарас Шевченко 1814 сенеси 
Украинанынъ Черкасск виляети, 
Звенигород районыныдки Морин- 
цы койинде, помещик Энгельгар- 
днынъ крепостнойы олгъан Гри- 
горий Иванович Шевченконынъ 
аилесинде догьды. Ана ве бабадан 
пек эрте оксюз къалгъан Тарас, 
балалыкъ чагъындан башлап, 
омюрнинъ бутюн мешакъатлары- 
ны корип кечирди. 

1838 сенеси буюк рус рессамы 
Брюллов оны помещиктен азатлы- 


т 


ШЕВЧЕНКОНЫНЪ 200 ЙЫЛЛЫГЪЫНА 


ЛЕБИЙ КЪЫРЫМ 


1814 Т.Г. ШЕВЧЕНКО 2014 


къкъа сатып алды- Шевченко Пе- 
тербургдаки Не4>ис айадемиягъа 
окъумагъа кирип, К. П. Брюллов- 
нынъ талебеси олды. 

1840 сенеси Шевченконынъ 
«Кобзарь» серлевалы биринджи 
джыйынтыгъы басылып чыкъты. 
Бу джыйынтыкъ украин эдебияты 
тарихында янъы девир ачты. Шаир- 
нинъ «Катерина», «Айдамакълар» 
поэмалары ве «Тюшюнджелерим» 
шиири онынъ бу девирдеки энъ 
аджайип эсерлеридир. 

Шевченко 1845 сенеси Ака- 
демияны битирип, Украинагъа 
къайтып кельди. Кене помещик 
зорбалыгъыны, эзиет алтында 
инълеген койлюлерни корьди. 
Шаир бу теэсурагларыны озю- 
нинъ чокътан-чокъ шиирлеринде 
акс эттирди, лякин бу эсерлер 
ачыкътан-ачыкъ чаризмге ве кре- 
постнойлыкъ къурумына къаршы 
олгъанларындан, дюнья юзю коре- 
медилер. Шевченко бу шиирлерни 
достларына ве халкъкъа окъуй 
эди. Олардан базы бирлери къо- 
лязма шеклинде даркъатылдылар. 
Шаир «Тюш» (1844 с.), «Кавказ» 


(1845 с.) киби сиясий поэмаларын- 
да чаризмнинъ ич юзюни ачув ве 
гъадапнен ачып корьсетти. «Олю- 
лерге де, тирилерге де» (1845 с.) 
эсеринде украин миллетчилерине 
ве либералларына къаршы чы- 
къты. «Мен ольгенден сонъ...» 
серлевалы аджайип шииринде 
халкъ кутьлелерининъ гъадабыны 
ифаде этерек, революцион ёлнен 
чаризмни авдарып ташламагъа 
чагъырды. Шаир 1846 сенеси 
Киевдеки гизли сиясий джемиет- 
нинъ азасы олды, лякин чокъкъа 
бармадан бу джемиет чар укю- 
мети тарафындан дарма-дагъын 
этильди, Шевченко къапатылды. 
Жандармлар чокъ тырышсалар 
да, онынъ бу джемиетке менсюп 
адам олгъаныны тасдикъ этмеген- 
леринден, шаирни, адий солдат 
оларакъ, Оренбургкъа ве ондан да 
Орск къальесине сюрьгюн эттилер 
ве онъа язмакъны, ресим япмакъ- 
ны ясакъ эттилер. Лякин ич бир 
тюрлю джеза ве ясакъ шаирнинъ 
челик ирадесини сындырмады. 
Шаир сюрьгюнде де пек чокъ шиир 
яратты. 


Шаир он йылдан зияде сюрь- 
гюнде булунды; О, озюнинъ бу 
девирге аит яратыджылыгъына 
«Эсирлик поэзиясы» адыны бер- 
ди. Сюрьгюнлик девринде Шев- 
ченко крепостниклернинъ типик 
образларыны яратты. 1848 сенеси 
язгъан «Падишалар» поэмасында 
революцион ёлнен чаризмнинъ 
акъкъындан кельмеге чагъырды. 

1850 сенеси Шевченконы бир 
даа къапатып, Новопетровск 
къальасына сюрьди ве оны гед- 
же-куньдюз незарет алтында 
туттылар. 

Шаир, он йыл девам эткен сюрь- 
гюнден, 1857 сенеси азат олып, 
Нижный Новгородгъа кельди. 
Мында олгъанда чаризмге къаршы 
нефрет къозгъайыджы, курешке 
чагьырыджы эки поэма язды. 1858 
сенесининъ март айында Петер- 
бургкъа къайтып барды. Мында 
Н.Г. Чернышевскийнен, Н.А. Добро- 
любовнен, М.Л. Михайловскийнен, 
Н.А. Некрасовнен якъынлашты, 
И.С. Тургеневнен, А.Н. Остров- 
скийнен, Л.Н. Толстойнен таныш 
олды. 


1859 сенеси Шевченко Украи- 
нагъа къайтып келип, яратыджы- 
лыгъыны ве ичтимаий-сиясий 
фаалиетини буюк гъайретнен 
девам эттирди. Оны, койлюлер 
арасында революцион пропаганда 
алып барувда къабаатлап, учюнд- 
жи кере къапатты ве Петербургкъа 
ёлладылар. 

Къыскъа омюринде корип ке- 
чирген азаплары оны аякътан 
кестилер. Шевченко, 1861 сенеси 
март 10-да, Петербургда вефат 
этти. Достлары онынъ джеседини 
Украинагъа кетирип, Днепрнииъ 
ялысындаки къыр устюне комди- 
лер. Чокъ миллетли ватанымыз- 
нынъ чешит кошелеринден мында 
бинълернен зияретчилер келип 
кетелер. 

Сонъра Шевченконынъ эде- 
бий асабалыгъы мемлекетеки 
бутюн халкъларнынъ вариетине 
чеврильди. Шаирнинъ онлар- 
нен тиллерге, шу джумледен 
къырымтатар тилине де, терд- 
жиме этильген эсерлери севи- 
ле-севиле окъула ве илериде де 
окъуладжакътыр. 


Адалетсиз падишагъа сыр тёкюнип, 
Истидатлыкъ аркъасындан ёл къувмадынъ. 


Нурлы омюр айдынлатты адамларны. Кезинем Киевде; дюльбер чаршыда, 

Тарас чыкъкан киби кене къаршыма... 
Бунда эр адымда расткеле шаир, 

Эр бир чин инсангъа шаир дост, ашна. 
Кельдим Салгъыр якътан дертлерге толып, 
Шевченко къаршылай дертдешим олып. 


Шаирни анъдыра бунда эр несне, 


Юнус ТЕМИРКЪАЯ 
ШАИРНИНЪ ХАТЫРАСЫНА 


Омюр — комюр, къайгъы — бугъав олгъан заман 
Эрлик солгъан, яшлыкъ, генчлик эляк олгъан. 
Чокъ шей корьген гъарип топракъ тапмай аман, 


Къарсанбалар, фаджиалыр, къайгъы толу 
Заманынъа лянет окъуй эр урь миллет. 
Сербестликнинъ азаматлы буюк огълу, 
Санъа янъы несиллерден бинъ бир урьмет! 


Буюк рухнен азат сесли йырлар яздынъ, 
Ынджытылгъан несиллернинъ талийине. 
Сюнги уджлы къалеминънен мезар къаздынъ 
Падишагъа, ханбикеси, джанийине. 


Козь яшына, ах-фигъангъа, къангъа толгъан. Ш. АЛИ Йырлары янъгьырай юректен алып. 
Ш ЕЧерьян АЛӢ В б 
- унъа сылтав этип олар къувды сени атангъа садыкълыкъ — мерд эвляд борджы, 
Лякин азиз урьлюклернинъ ёл фенери, Узакътаки ят-ябанджы улькелерге! КЕЛЬДИМ Насыл ольченилир севдалыкъ кучю? 
Кунеш киби парылдагъан, ич сёнмеген Я 
. ш башынъдан бахытсызлыкъ урды сени, САЛГЪЫР ЯКЪТАН Ким мефтюни олса тувгъан юртынынь, 


Залымлыкънынъ, зулумлыкънынЪ темель ери — 
Русиеде эсирликке халкъ коньмеген. 


Арзунъ арзу олып къалды, опкенъ — опке, 
Коралмадынъ бу аджайип заманларны. 
Ватанымыз бенъзей бугунь бир топ гульге, 


ЯнъгъЫызым деп, кучьсюз деп, тиз чёкюнип, 
Сен де залым, зулумлыкъкъа козь юммадынъ. 


44-НДЖИ ТЕРДЖИМЕ 


1957 сенеси Т.Г. Шевченконынъ «Васиет» шири Украина Илимлер 
Академиясы тарафындан 43 тильде нешир этильген эди. О вакъытта 
ба китаптан Джиан Демократик яшлар федерациясынынъ Киевде олып 
кечкен конгресси иштиракчилерининъ эписине багьышладылар. 

1960 сенеси исе бу мешур эсерниенъ 44-нджи терджимеси мейдан- 
гъа кельди. Бу сонъки терджименинъ тарихы шойледир. 

Украина языджылары бирлигинде инд эдебияты акъкъында 
мухсус субет кечирильген эди. Бу субетте бенгаль языджысы Го- 
пал Халдарнен онынъ къадыны, филология илимлери докторы 
Арупа Халдар да иштрак эттилер. Индистанлы достларгъа хатыра 
оларакъ Т.Г. Шевченконынъ мезкур «Васиет» китабы берильди. 
Истидатлы шаире ве рус тилини пек яхшы бильген Арупа Халдар 
Киевден кетеджекте, бу эсерни бенгаль тилине терджиме этеджегини 
айтты. 

Арадан бир йыл кечти. Арупа Халдардан мектюпнен бирге, кучюк бир 
китап да кельди. Бу китапчыкъта Т.Г. Шевченко акъкъында макъале ве 
онынъ «Васиет»ининъ бенгаль тилине терджимеси басылгъан. Шимди 
бу китапчыкъ шаирнинъ Канев шеэриндеки музейинде ер алды. 

С. Нагаев. 
«Ленин байрагъы» газетасындан. 


Севгиге ёл олур эди 
Мен — талийсз оксюзге! 


Тарас ШЕВЧЕНКО 


УКРАИН 
КЪЫЗЫНЫНЪ Яш йигитлер яш къызларны 
ФИГЪАНЫ Насыл охшай — корьмедим. 


Ойле охшав, ойле урьмет 
Эскен рузгяр дегиль экен Мен омюрлик корьмедим. 
Сельбини шай эгильткен. 
О озюнинъ баш язысын 


Къаргъап тургъан къыз экен. 


Ах, анайым, анайчыгъым, 

Эписинден яманы — 

Муаббетнинъ не экенин 

Бильмей ольмек фигъаны». 
Терджиме эткен Э. Шемьи-заде. 


«Ах, такъдирим богъулгъандай 
Эдинъ сен шу денъизге, 

Мешакъатлы къара куньде кирдинъ ерге. 


Днепр боюнда далам хаялгьа, 

Озен, дерсинъ, кузьгю, ятышкъан далгъа. 
Кузьгюден бакъкъандай Тарас Шевченко, 
Шашам бу икметке, муджизе—алгьа. 


ТЮШЮНДЖЕ 


Мор денъизге акъа сувлар, 
Акъа, акъа, ич битмей. 

Озь талийин казак арай, 
Талий исе корюнмей. 

Кете казак, бильмей къайда, 
Мавы денъиз эп ойнай 
Казак юречиги ойнай, 
Тюшюндже исе айта: 


— Ташлап къайда кетесинъ сен, 
Бабанъны, къарт ананъны, 

Ве кимлерге къалдырасынъ 
Севген яп-яш ёсманъны 
Гъурбетликте инсанлар ят, 
Оларнен зордыр яшав. 
Агълашмагъа олмаз зерят, 
Сырдашмагъа бир зат. 


О ялыда тура казак, 

Эп ойнай мавы денъиз. 
Талий растлар* белледи, 
Кедер булды ялынъыз. 
Турналарсе уча кокте 
Башкъа тарафларгъа. 
Агълай казак - ёллар бозукъ, 
Комюльгенлер отларгъа. 


1838, С.-Петербург. 
Терджиме эткен А.Велиев. 


* растламакь — расткетирмек 


Т.Г. Шевченко. 
Шевченко къыргыз (къазакъ) тиленджи 
балаларынеи. 1847-1857 с. (сепия) 


Ватан севгисине Шевченко ольчю! 

О, синъмиш, атта, юрт таш-топрагъына, 
Кузь, къыш, баарине, яз сыджагъына. 
Не ерине барма Украинанынъ, 
Шевченко алгьандай озь къучагъына. 


Т.Г. Шевченко. 
Самаритянка. 1842 с. (Сепия) 


Т.Г. Шевченко. 
Шевченко койлю азбарынъ ресимини япа. 1845-1847 с. (акварель). 


ИТЕРАТУРНЫЙ 


ЫМ 


бо ее 


МИЛЛЕТНИНЪ ЮРЕГИ ВЕ КОЗЮ 


АНАТИЛИ · БАЙЛЫГЬЫМЫЗ! 


Й, ТУВГЪАН ТИАЫ.. 


Озюни буюк деп сайгъан мил- 
летлер биле бугунь тувгъан тилини 
къорчалав ве сакълав пешине 
тюштилер. Бундан 15 йыл эвель 
дженазеси къылынгъан Совет 
девлетининъ эр бир кошесине 
кирип-сокъулгъан «улу ве къуд- 
ретли» рус тилини де бугунь му- 
афаза этип башладылар. Унитар 
Украина даа зияде теляшланып 
башлады: та 1996 сенеси «Авропа 
тиль Хартиясы»ны имзалагъа- 
нына бакъмадан, 2006 сенеси бу 
«Хартия»ны янъыдан бакъып чы- 
къмагъа киришти. Десене, украин 
тили девлет тили олса да, мем- 
лекетнинъ шаркъ регионларында 
хорлана, ашалатыла экен. 

Чокъ языкъ ки, биз ичюн шу 
хайырсыз «Хартия»гъа ана тили- 
миз «региональ тиллер яхут аз 
сайылы миллетлер тили» оларакъ 
кирсетильген. 


Бундан да дешетлиси шу ки, 
элимизде олгъан сонъки малюмат- 
ларгъа коре, къырымтатар тили 
дюньяда ёкъ олаяткъан тиллер 
джедвелине кирсетильген... Тув- 
гъан тили къадимий тиллерден 
бири олгъан миллетимиз ичюн 
бу – олюмдир. Дешетли олюмдир! 
Чюнки ярын я да обирси кунь мил- 
летимизни де шойле джедвельге 
кирсетирлер. 

Менлиги къырылгъан, тап- 
талгъан, чайпалгъан, мезарлары 
устюне базарлар, домуз аранла- 
ры, ёллар къурулгъан, баба-деде 
топракълары элинден чекилип 
алынгъан, инсан акъ-укъукъындан 
махрум этильген, ят миллетке 
къарышып кетеяткъан миллетнинъ 
юреги ве козю де оюлып алынса, о 
сагъ къалырмы? Тувгъан тилимиз 
— бугуньде-бугунь хырпалангъан 
тенимизнинъ даа ис-дуйгъудан 
айырылмагъан юреги ве юмул- 
магъан козюдир! Юрегимиз ве 
козюмиз бар экен, иншалла, биз 
ольмемиз, яшармыз! Меселе исе 
шу дегерликлеримизни сакълап 
къалмакъ ве эр дакъикъа, эр 
саниеде шуны тюшюнмек эм де 
къайгъырмакътыр. 

Бизни юз йыллар девамында 
бутюн къадриетлеримизден айыр- 
макъ истедилер. Олмады. Ады- 
мызны, тарихымызны ёкъ этмек 
истедилер. Олмады. 

Бизни бу афатлардан тиль 
къуртарды ве сакълап къалды. 
Чюнки халкъ йырларыны, дестан- 
ларны, масалларны, айтымларны 
ёкъ этмекнинъ чареси олмады. Бу- 
лар эр бир кьырымтатарнынъ аи- 


лесинде яшай эди. Аналарымыз, 
даа тили чыкъмагъан баласынынъ 
чапийчиклерини тутып: «Арманчы- 
къ-арманчыкъ, ичи толу тавшанчы- 
къ. Бу – кетирген, бу – тюшюрген, 
бу – пиширген...» сёзлери иле 
балачыкънынъ пармачыкъларыны 
букип-букип, енгильден тенчигини 
къытыкълап, севимли явруны 
кульдирген. Шимдики яш аналар 
биле баласына «Арманчыкъ» ай- 
тып, онынъ чинатий пармагъынен 
авучынынъ ичини къармалап, 
кульдире. 

Иште, бу – тиль! Анъгъа, къан- 
гъа синъген тиль! Ана тили! 

Ич бир душман оны ёкъ этип 
оламаз. Иырларымыз тиль зен- 
гинлиги темелинде яратылгъан. 
Оны да ёкъ этип оламазлар. 
Асырлар бою халкъымыз «Хаста 
гонълюм»ни йырлап келе ве йыр- 
лайджакъ, иншалла. 

Тувгъан тильнинъ яшамасы я 
да ёкъ олмасы ялынъыз шу тиль- 
нинъ саиби олгъан миллетнинъ 
озюне багълы... Демек, оны тек 
озюмиз ёкъ эте билемиз. Айткъан- 
ларым, я Раббим, акъикъаттан 
иракъ олсун, биз озюмиз ойле де 
япмакътамыз. 

Четтен душман къыдырмакъ 
керекмей. Тиль хусусында биз 
озь-озюмизге душманмыз. 

Сайысы аман-аман ярым мил- 
лионгьа баргъан бир миллет тили 
гъайып олаяткъанлар сырасына 
кирерми, аджеба? Бу насыл шей? 
Ким бизим дженаземизни къыл- 
магъа ашыкъа? Бизим тёпемизде 
чокъ къузгъунлар учты, лякин 
оларгьа озюмизни чокъутмагъа 


бермедик. Атеште янмагъан къуш, 
сувда батмагъан геми олдыкъ. 

Бутюн белялардан бизни тув- 
гъан тилимиз сакълап къалды. 
Ничюн десенъиз, эфкярлангьанда 
да, севингенде де ана тилинде 
йырладыкъ. Тойларда, джыйын- 
ларда ана тилинде къонуштыкъ ве 
дертлештик. Дженазелеримиз ана 
тилинде къылынды: «Ишбу рах- 
метлини насыл билир эдинъиз? – 
суалине: «Пек эйи адам эди, Алла 
рахмет эйлесин!» — деана тилинде 
джевап бердик. Иште, тиль бизни 
миллет оларакъ сакълап къалды. 
Эбет, бугунь тилимиз тотланды, 
ипранды, лякин ольмей яшап 
кельмекте. 

Буюк классик шаирлерининъ 
шиирлерини окъугъан, эзберден 
бильген миллет ольмез! Ашыкъ 
Умер, Исмаил Гаспринский, Номан 
Челеби-джихан, Бекир Чобан- 
заде, Амди Герайбай, Эшреф 
Шемьи-заде киби ве сайре озь са- 
асынынъ буюк улемалары яратып, 
бизге эманет этип къалдыргъан 
эсерлерни окъугъан ве несиль- 
ден-несильге еткизген миллет 
ольмей ве ольмез! Татаристанда 
Абдулла Токъайнынъ «Эй, тувгъан 
тиль, эй, матур тиль» сёзлеринен 
башлангъан шиирини Девлет 
Гимни оларакъ йырлайлар. Бу 
Гимн иджра этильге, бутюн миллет 
аякъкъа тура, козьлери яшлана... 
Тилине, бильмем, нидже файыз 
рус сёзлери къарышып къалса да, 
Токъайнынъ варислери озюнинъ 
къыйметли ве матур тилини пек 
къадирлей ве севелер. Биз де 
«Ана тили огърунда куреш!» про- 


граммасыны омюрге кечирюв ве 
ана тилини тешвикъат этюв дже- 
рьянына сильтем олсун деп, бутюн 
шаирлеримизнинъ ана тилине ба- 
гъышлангъан шиирлерини топлап, 
айры джыйынтыкъ тертип эттик ве 
адыны «Эй, Ана тиль Эй, Тувгъан 
тиль» деп къойдыкъ. Истер эдик 
ки, бу китапнынъ эр бир къырым- 
татар эвинде олмасы ичюн о чокъ 
нусхада басылып чыкъарылсын. 

Тувгъан тильнинъ не къадар 
буюк къадриет олгъаныны бизим- 
килер яхшы билелер... Амма, бу 
акъта лаф ачылса, оларнынъ эксе- 
риети бирден, Р.Гамзатовнынъ 
сатырларыны русча айтып мисаль 
оларакъ кетирелер... Я, бизим 
Бекир Чобан- задемиз, Амди Ге- 
райбайымыз ондан чокъ эвель ве 
ондан да кучьлю бедиий ифадели 
сёзлер айткъанлар да! Ничюн 
оларны мисаль этип кетирмеймиз? 
Чюнки озь классиклеримизни, озь 
шаирлеримизни окъумай бизим 
заваллы миллетимиз. Окъунъыз, 
миллетим, окъунъыз, ойланынъ- 
ыз, тюшюнджеге далынъыз! Биз 
ич кимседен эксик дегильмиз ве 
кимседен де устюн дегильмиз. 
Толу къанлы, толу ирадели, толу 
анълы миллетмиз. 

Екъ, бизим ана тилимизни 
олеяткъанлар джедвелине сокъма- 
сынлар! Эгер ойле акъылданелер 
тапылса, оларнынъ агъызыны 
ашагъыдаки шиирлернен къапата 
билирмиз. Ишбу шиирлернинъ 
гъаесини ташыйджакъ, яшатад- 
жакъ ве несиллерге еткизеджек 
озюнъсинъ, азиз миллетим! 

Шакир СЕЛИМ. 2008 с. 


Амди ГЕРАЙБАЙ 
ТУВГЪАН ТИЛИМЕ 


Эй, тувгъан тиль, эй матур тиль, 
Аткем-анкемнинә тили. 

Дюньяда коп нерсе булдым 

Сен, матур тиль аркалы. 


Абдулла Токђай. 


Эй, джаныкъ сёзлермен толы, 
озь тувгъаным, озь тилим! 
Дертимнинъ, къальбимнинъ къулы, 
озь тувгьаным, озь тилим! 


Сенмен тувдым, сенмен осьтим, 
сенмен кирсем мезаргъа, 

Сен яздырдынъ, сен джоштырдынъ, 
къойдынъ мени бу заргъа. 


Юз отуз йыл джат къолында 
къуллыкЪ ЭТТИМ, ЫНЪЛадым, 

Ынъладым да, джырладым да, 
йырларынъны дынъладым. 


Сенмен дертлеримни яздым, 
Кябеме джол изледим, 
Сенмен орьген сырларымны 
мен къальбимде гизледим. 


Тувгъан куню эбанайым 
мени къолгъа алгъанда, 
«Козь айдын!» — деп, 
бабайыма, джель бешикке салгъанда, 


«Ат минерми?!» деген бир сёз 
эшиттим мен бабамдан, 
Тапмадым бир тильде бир сёз 
«Ат минер»ден абадан. 


Мен бешикте юкълагъанда, 
сескенип къамшангъанда, 
Гогерджиндай гурьгюльдеп, 
эммеге тамшангъанда, 


«Балам, балам, бал татыр!» — 
деп, сюе эди анайым, — 

«Къызчыкъларны алдатыр!» — 
деп келе эди абайым. 


ИТЕРАТУРНЫЙ 


Къазакъ мени солдат алып, 
чет дюньягъа аткъанда, 
Бир озимни бир къач юз бинъ 
ябанджыгъа къаткъанда, 


Джошып, джылап, джат оджакъта 
джырларымны джырладым, 

«Яр!» сёзинъмен нышанлыма 
мектюплерни сырладым. 


Козьге алып динсиз мени 
бастырыкъкъа салгъанда, 

Къарындашым, чынъ дефтерим 
уйимизде къалгъанда, 


Сёзлеринъмен мен къалиптен 
чынълар токъуп яшадым, 
Эр бейитни гонъюлиме 
бир чечекдай ашладым. 


Сыртнынъ ити мени 
хорлап озь эсири эткенде, 
Озь джуртымдан айырылып, 
узакъларгъа кеткенде, 


«АЙГИДИ, ОЗЬ КОЙИМ 


меним Сувбашы, Найман», — дедим. 


«Сенинъ козинъ торлангъанда, 


мен де джылайман», — Дедим, 


Деликъанлы джаш чагъымда 
тойдан-тойгъа джурьгенде, 

Мыйыкъ бурып, перчем тарап, 
«къыз уйи»не киргенде, 


Сёзлеринъмен къурап, сайрап, 
чынъ уйдырып чынъладым, 
«Айланайым тилинъден!» — 


деп, къыз джевабын дынъладым. 


Шу бейитлер синъип 


къалды дамарыма, къаныма... 


Омюриме омюр къошты, 
джан джалгъады джаныма... 


Турасынъ сен, эй, ТУВГЪАН ТИЛЬ! 
Чолпанымдай, джалтырап, 
Озь тилимде шиир язсам, 
джылай джурек къалтырап. 


Сен тургъанда токътамайджакъ 
козьлеримнинъ яшлары, 
Козьайдынгъа баш 
котерди эски мезар ташлары. 


Джырласам бир монъ джырынъны, 
джурегим къайнап таша, 

Эй, ТУВГЪАН ТИЛЬ Эй, АНА ТИЛЬ 
Бинъ яша, юз бинъ яша! 


Идрис АСАНИН 
АНА ТИЛИ 


Догьгъан еринъ Къырым сенинъ, 
Эр тильнинъ бар догъгъан ери. 
Догъгъан еринъ киби дюльбер, 
Аджайипсинъ, Ана тили! 


Халкъым киби эпкин, уста, 
Хызметтесинъ куню-туню. 
Чебер йигит, къызларыдай 
Гъайретлисинъ, Ана тили! 


Фенден сени айырса да, 
Асырларнынъ афат ели, 
Ашыкь Умер, Керем киби 
Эбедийсинъ, Ана тили! 


Богъазынъа япышса да, 
Сырт зулумын къанлы эли, 
Чокъундыргъан чагъында да 
Чокъунмадынъ, Ана тили! 


Откъа атты, ерге къатты, 

Не япмады отьмиш санъа! 
Откъа кирип, кульден чыкътынъ 
Сен халкъымны яшатмагъа. 


Зинданларгъа ташладылар 
Халкъым иле бирге сени. 
Акъкъа ишанч, ираденъни 
Ёкъ этмединъ, Ана тили! 


Бу дюньянынъ инджисидир 
Меним азиз тувгъан Илим. 
Сен олмасанъ, мен де &къым... 
Бинъ яшайыкъ, Ана тилим! 
1964 с., Самаркъанд ш. 


Абилькерим ВЕЛИЛЯ 
БОЛЮШМЕМ 


Джандан севген Къырымны 
Бар дюньягъа деньишмем. 
Атта чайыр, кьырыны 

Ич ятларнен болюшмем. 


Сукьландыра озь Юртумнынъ 
Чёллери эм дагълары. 
Къувандыра топрагъымнынъ 
Багъчалары, багълары. 


Рухландыра чёллеримнинъ 
Ерден чыкъкъан бувлары. 
Эм де озен, голлеримнинъ 
Буллюр киби сувлары. 


Мисильсиздир чёль тарафнынъ 
Алтын башлы богъдайлары. 
Орта ёлакъ — шу этрафнынъ 
Дагъ этеги тогъайлары... 


Къушчыкълар да сабалары 
Чивильдеше арекетнен, 
Кузьде Ватан анбарлары 
Толып-таша берекеттен. 


Эглендире миллетимни 
«Татлы сес»нинъ сырлары. 
Шенълендире умметимни 
Иджра эткен йырлары... 


Илимизнинъ эр бир ери 
Шек-шубесиз бизимдир. 
Деделернинъ манълай тери 
Бизчюн орьнек азиздир. 


Лякин мени кедерлете 
Зайыфлашкъан тилимиз. 
Лякъайдлыкъ эп девам эте — 
Джоюлмазмы Илимиз?. 


Лаф этмеге алышайыкъ 
Догъмуш тильде бир кереден! 
Чыкъармакьчюн ашыкьайыкъ 
Тилимизни шу дереден! 

ХАНЛЫКЪ ДЕВРИ ШИИРИЕТИНДЕН 


МУХАММЕД 
КЪЫРЫМИЙ 
(...2—1708/09). 


ХМІІ асырда яшап иджат эткен бу шаир 
къырымда догъгъан олып, Истанбулда 
оськендир. Озю дервишлер тавабасындан 
олып, сеяат этмек макъсадынен дефалар- 
джа Къырымгъа келип кеткени белли. Бу 
себептен озюне Къырымий тахаллюсыны 
алгъандыр. Онынъ севги, ашыкълыкъ мевзу- 
сына багъышлангъан ве Февзие Абдуллаһ 
Тансель тарафындан нешир этильген бир 
«Къошма»сындан башкъа шиири белли 
дегильдир. 

Мухаммед Къырымий башына кельген- 
лерни усталыкънен тариф этмек истидадына 
малик бир шаир экен. Шиирлери саде ве 
табиий олгъанындан акъылда тез къала 
экенлер. Февзие Тансель, Салим тарафындан 
бир бейти ве муаммасы орьнек оларакъ кети- 
рильген бу шаирнинъ юкъарыда анъылгъан 
«Къошма»нынъ саиби Къырымий иле айны 
бир киши олгьаныны зан этмекте. Эгер бу 
догъру олса, Х№І асырда кутьлевий олгъан, 
эм «эджа» везнинен, эм де «аруз» везнинен 
шиирлер язув къабилиети Къырымийге де 
хас олгъаны анълашылмакъта. Салим онынъ 
Хиджрий 1120-де яни 1708—1709 сенелерин- 
де ольгенини бельгилей. 

Мухаммед Къырымийнинъ тили гъает 
саде, анълайышлы. Онынъ башлыджасына 
озь ана тилинде язгъаны корюнмекте. 


жож ж 


Учь шей сечтим дахи учьлер ашкъына 
Бири ляле, бири сунбулъ, бири хар. 
Не хош олур учь фиданнынъ мейвасы 
Бири алма, бири артмут, бири нар. 


Ашкъ иле башыма джихан тар олды 
Ашкътан диванелик ялнъыз зар олды. 


Аджеб не геректир гъариб баш санъа 
Къырымийим ,учь шей етишир баъна. 
Гъафилъ олуп ягъма сатманъ дёрт яна 
Бири агъув, бири зеэр, бири мар. 


ШАИР АЛИ 
(57-1705) 


Бурсалы Белийнинъ къайд эткенине коре, 
ады Алиджан Бейдир. Ольген йылы 1703 с. 
Озю акъкъында зияде бильгимиз ёкъ. Тюркие- 
де базы меджмуаларда (Вк. Торкарі 1763, А! 
Етігі 755, 868) «Къырымлы Али» имзасынен 
шиирлерине раст келинген шаирнинъ озь 
девринде олдыкъча танылгъаны анълашыл- 
макътадыр. Шиирлери Садетдин Нузет Эргун 
тарафындан нешир этильген «Тюрк шаирле- 
ри» джыйынтыгъындан алынгъандыр. 


1 
Не ал идер билинейди о гулизар бана, 
Тераххум эйлер иди анделиби зар бана. 


О гуль янаквлы манга нелер этер билингейди, 
Инвлеген бульуль мени аджып мерхамет этер эди. 


Гехи гиришме вю наз-угехи итаб-у джефа 
Нелер идер але корьсенъ о шивекяр бана 


Базан джильве, наз; базан джефа ве азарлав, 
Эгер корьсень, о назлы севгили манга нелер этер. 


Фелек аджеб рух-и пюр-таб-и яры горьмедими 
Не арз идер мах-у михри шеб-у нехар бана 


Фелек аджеба ярынь о айдын 

ышыкәлы юзюни корьмедими, 
Нечюн гедже-куньдюз 

манга ай ве кунешни арз этмекте? 


Гуль иле бульбули сордум о гьондже гульди диди 


2 
О махынъ истеен хусн-и ризасын 
Теменна итмесюн михр-у вефасын 


О ай киби севгилининь ризасыны истеген, 
Муаббет ве вефасыны истеп риджа этмесин. 


Вирурсе накъд-и джана джана минет 
Мета-и бусе лал-и би-баасын 


Баа бичильмеген лал 
дудагьъынынә бусе хазинесини 
Джан парасына бери рисе джангъа минет. 


Саба тахрикъ идуп зульф-и нигяры 
Ничюн зынджыр-и джунбан-ы белясын 


Саба рузгяры севгилининь зульфини тарап, 
Не ичюн беля зынджырыны къозгвалтасынь? 


Дуя гъаммаз-ы эшкъындан дем-а дем 
О хуни маджера-йы мубтелясынъ 


Джефанынә маджерасыны о кван тёкюджи 
Козь яшы ифтирасындан девамлы турсын. 


Макъам-ы Къайсы сейр итмезми Али 
Гёрен дербенд-и ашкъынъ маверасын 


Ашкљ сынзырыныно илерисини корьген Али 
Квайс диярыны сейир этмезми? 


3 
Уммид-и пай-бусюн идеен хаксаруна 
Та кей тегафуль эй шех-и эшхеб-сювар-и наз 


Эй, назынь квыр атына минген шах, 
аягвынњы опьмекни умют этерек 
Елынәда топракә 


Наз, мекяны хастахане олмасайды, 
[едже-куньдюз козининь кошесинде отурмаз эди. 


Шехбаз-ы чешм-и яр сузюльдикте Алие 
Ляйыкъдур олса мургъ-ы 
диль-у джан шикяр-ы наз 


Эй, Али, ярын козиннин 
шахбазы сузюльгенде, 

Джан ве гонъуль квушы 

назын авы олса ляйыкътыр. 


4 
Вамыкъ ве Кухкенъе рах-нумюни-ашкъуз 
Рехбер-и кяфиле-салар-ы джунун-ы ашкъуз 


Вамыкь ве Кухкенге (Фераткъа) 
ашкь ёлынынә рехберимииз, 
Агшкъ делилери къафилеси 
башлыгьынынь рехберимиз. 


Мюнакис олса не ола къальбимизе духтер-и рез 
Сафвет-и мешреб иле айине-гюн-ы ашкъуз 


Юзюм къызы (шарап) 

къальбимизге акс этсе не олыр; 
Мешребимизинъ темизлигинен 

ашк кузьгюси кибимиз. 


Нидже таб-авер олур бар-ы фиракъа тенюмюз 
Дест-бюрд-и гъам иле зар-у зебун-ы ашкъуз 


Вуджудымыз айрылыкь юкюне насыл даяныр? 
Гамынь квуветинен ашкәнын 
перишан олгъан магълюбимиз. 


Нидже дем ашкъ иле русва-йы джиан олмыш икен 
Иине алюде-и асар-ы фюсюн-ы ашкъуз 


Гъурбет ильде учь шей бана яр олды 
Бири асрет, бири фиркъат, бири зар. 


Санма башыма гечени девлетлер 

Дахл этмейин булсун тадж-ы девлетлер 
Учь сёзь илен чектим бунджа захметлер 
Бирин гёрдим, бирин бильдим, бири вар. 


Диделер фиркъатте яшыны дёкди 
Нал идуп учь несне къаддымы букти. 
Муруввет джевхери хебая гитди 
Бири намус, бири гъайрет, бири ар. 


Бенюм гиби сана ёкъ сен гиби хезар бана 


Меним киби сана ёкъ, сендай 


Серим унерле эгер эм сер-и Зухал олса, 


Бу бахт-ы нахс иле Али не итибар бана 


Бу огъурсыз бахтнынь манъа не итибары бар? 


Гуль иле бульбульден сордым, 


о гъонджедай севгили кулерек, 


бульбуль манга бинәлердж, деди. 


Фикр-и фемунъле машита-и бад-и саба субх олур 
Гульбун-тыраз-ы гъондже-и багь-ы баар-и наз 


Саба ели, сенин агәзыньнынә фикриле 
Наз баари гъонджесининъ гуль 


олгљанларны не ваквыткъадже 
корьмей кечеджексинь? 


фиданынынә сюслейиджиси олыр. 


Эй, Али, эгер башым унерле толып, 


Зухал иле юксельсе бил, 


Нидже заман ашк иле джиан 


масхарасы олмыш экен, 


Кене ашке ырымыныне 


эсерлерине буланмышмыз. 


Алие кундж-и дебистан-ы мухабетде бугунь 
Къайс иле эм-сабакъ-ы дерс-и фунюн-ы ашкъуз 


Эй, Али, бугунь муаббет 


Итмезди кюнч-и чешмини субх-у меса макъар 
Бимар-хане олмаса джай-ы къарар-ы наз 


мектебининь кошесинде 


Кайс иле ашк ильми дерсини берабер окъуймыз. 


ЯНЪЫ КИТАПЛАР МЕДЕНИЕТ 


КЪЫРЫМТАТАР ТИЛИ 
«ГИННЕС» РЕКОРДЛАР КИТАБЫНДА 


Нузет Умеров 
БАЛАЛАРГЪА ВЕ БАБАЛАРГЪА 

Нузет Умеровнынъ «Балалар- ===. ртт 
гъа ве бабаларгъа» деп адлан- | нузэт Умеров. 
дырылгъан адден тыш джыйын- 


„0-0 а 
тыгъы келеджекте ана-баба / БАЛАЛА 


ВЕ 
- БАБАЛАРГЪА 


оладжакъ огълан-къызчыкълар 
ве буюген сонъ озьлери де бир 
заман бала олгъанларыны унут- 
къан уйкенлер ичюндир. Му- 
эллиф мезкур джыйынтыкъта 
окъуйыджыларгъа балалар ичюн 
язгъан шиирлерини, фантастик 
икяелерини ве масалларыны 
такъдим эте. Бабалар китапкъа 
кирген бутюн бу шиирлер ве икяелерни балаларынен 
берабер окъугъан сонъ, буюклери ичюн чешит жанр- 
ларда язылгъан эсерлерге кечип, оларны да окъур- 
лар. Китап «Къырымдевокъувпеднешир» нешриятын- 
да Рескомнац тарафындан 500 нусха чыкъарылды ве 
сонъра белли иш адамы Ленур Ислямовнынъ мадий 
ярдымынен 500 нусха даа чыкъарылды. 


Сейран Усеинов, Дилявер Усеинов 
КЪЫРЫМТАТАРДЖА-РУСЧА-УКРАИНДЖЕ 
ФРАЗЕОЛОГИЗМЛЕР ЛУГЪАТЫ 

Бир сыра лугъатларнынъ 
муэллифи белли оджа, тиль- 
шынас, «Маариф ишлери» га- 
зетасында оджалар ве окъуйы- 
джылар арасында чокъ чокъ 
популяр олгъан «Сейран оджа- 
нынъ дерслери саифесининъ 
муэллифи Сейран Усеинов 
озюнинъ невбеттеки фразеоло- 
гизмлерлугъатыны чыкъарды. 
Лугъат учь болюктен ибарет. 
Китапнынъ биринджи болюги 
— Русча-къырымтатарджа-украиндже фразеоло- 
гизмлер лугъаты; экинджи болюк — Къырымтатар- 
джа-русча-украиндже фразеологизмлер лугъаты; 
учюнджи болюги — Украиндже-къырымтатарджа-рус- 
ча фразеологизмлер лугъаты. Лугъат адамларгъа эм 
ана тилини, эм украин тилини огъренмек ичюн чокъ 
файдалы бир менба оладжакътыр. Лугъат «Доля» 
нешриятында 100 нусха чыкъарылгъан. 


Русско- 
крымскотатарско- 
украинский 
фразеологический 
словарь 


Къырымтатарджа- 
русча- 

украиндже 
фразеологизмлер 
лугъаты 


Українсько- 
кримськотатарсько- 
російський 
фразеологічний 


№ 2(424) 


Тимур Дагъджы 
ОДНА СУДЬБА НА ВСЕ ПОКОЛЕНИЯ 
Миллий арекет ветераны,белли 
журналист, «Геноцид и этноцид 
крымскотатарского народа» кита- 
бынынъ муэллифи Тимур Дагъд- 
жынынъ экинджи китабы нешир- 
ден чыкъты. Китапнынъ адыдан 
да корюнгени киби, китап кечмиш 
несиллерге, яни Улу атамыз Ис- 
маил бей Гаспринскийнинъ чокъ 9: 
сайылы сулялеси векиллерине = = 
багъышлана. Т.Дагъджы озю де - = 
И.Гаспринскийнен тувгъанлыгъы олгъаны ичюн, 
китап узеринде джиддий чалышкъан ве Гаспринс- 
кийнинъ суляле векиллери акъкъында чокъ материал 
топлагъан, пек чокъ сой-сопларнен корюшкен, ар- 
хивлерде ишлеген. Китапнынъ эсас къысмы хатыр- 
лавлардан, хусусан озюнинъ якъын тувгъаны олгъан 
халкъымызнынъ мешур санатчысы Хайри Эмир-заде 
акъкъытда тафсилятлы ве джанлы хатырлавлардан 
ибарет. Китап «Кърымдевокъувпеднешир» нешрия- 
тында 1000 нусха Чыкъарылгъан. 


Вадим Миреев, Александр Горяинов 
ЗЕМАНЕВИЙ РУСЧА-КЪЫРЫМТАТАРДЖА 
ЛУГЪАТ 

Лугъатны къырымтатар 
тилини озю огренген ве эр 
кеске таныш олгъан Александр 
Горяинов (физика-математи- 
ка илимлери намзети, Моск- 
вадаки Авиация институты 
кафедрасынынъ доценти) ве СОВРЕМЕННЫЙ 
бир сыра лугъатларнынъ му- КОТА 
эллифи олгъан химия илим- 
лери намзети Вадим Миреев 
азырлап чыкъаргъанлар. Лугъат 55000 сёз, ибаре 
ве сёз бирикмелерини къаврап алгъан.. Лугъатта 
кетирильген русча сёзлернинъ ве ибарелернинъ 
къырымтатарджа къаршылыгъы латин графикасында 
берильген. Муэллифлер «Маарифчи» бирлешмеси- 
нен эмекдашлыкъта булунып, лугъат узеринде учь- 
дан зияде чалышкъанлар. Лугъат шахсий «Феникс» 
ишханесинде муэллифлернинъ озь эсабына 300 
нусхада басылгъан. 


ТЕМАМЕУІҮ 
КОСА. 
ФІВІМТАТАКСА 
ШОСАТ 


КРЫМСКОТАТАРСКИЙ 
СЛОВАРЬ 


Ашрита Фурман деген бир шии- 
риет севдасы бундан беш ай эвель 
Гонконгда бир шиирни 79 тильде 
окъуп, Гиннес рекордына наиль 
олгъан экен. Сонъра бу инсан Шри 
Чинмой деген Индстан шаирининъ 
«Мисильсиз къыйметли» серлевалы 
секиз сатырлыкъ бир шиирини 100 
тильде окъуп янъы рекорд япмагъа 
ниетлене ве шу шиирнинъ чешит тил- 
лерге терджимесини топлап башлай. 

Апрель айынынъ башында Интернет 
почта иле Москвадан манъа даа таныш 
олмагъан Зера ве Фера Гафарова 
ханымлар (оларгъа меним адресимни 
Айдын Шемьи-заде берген), Ашрита 
Фурманнынъ Москвада ярдымджысы 
олгъан Дмитрий Быковскийнинъ рид- 
жасынен шу шиирни ёллап, оны аджеле 
суретте къырымтатар тилине чевирсе- 
нъиз деп мураджаат эттилер. Шиирни 
Интернетте акъшам кеч вакъытта корип, 
оны шу ерде экспромтнен терджиме 
этип ёлламакъ меджбуриетинде эдим. 
Чюнки Дмитрий Быковский эртеси куню 
Москвадан Америкагъа уча экен. 

Бир афтадан сонъ Зера ве Фера 
ханымлардан шойле джевап алдым: 

«Селям алейкум,урьметли Риза 
агъа! 

Как Вы? Как ваше самочувствие? 
Ашрита Фурман, организовавший 
рекорд Гиннеса с переводом стихотво- 
рения, написал из Нью-Иорка, что он 
счастлив и «то, что сделал мистер Фа- 
зыл-это фантастика!!!» Нам было очень 
приятно это прочесть и, надеемся, Вас 
тоже порадуют эти слова!» 

Эбет, мен де пек мемнюн олдым бу 
хаберден. 

О вакъытта «Полуостров» газе- 
тасында Ашрита Фурманнынъ янъы 


рекорды акъкъында белли журналист 
Мила Куинджининъ «Гиннес» рекордлар 
китабына кирмек истесенъ, къырымта- 
тарджа да шиирлер окъу» серлевалы 
информациясы басылды. Муэллифнинъ 
язгъанына коре, Нью-Иоркта яшагъан 
Ашрита Фурман шеэр ратушасы огюн- 
деки мейданда юкъарыда анъылгъан 
шиирни 100 дегиль де, 110 тильде окъуп, 
Гиннес китабынынъ юзюнджи юбилей 
ярлыгъыны алмагъа наиль ола. Шиирни 
110 тильде о бир бучукъ саат девамында 
токътамай окъуй. Озюнинъ енъишини о 
шиирнинъ муэллифи олгъан шаир Шри 
Чинмойгъа багъышлай. Биз ичюн эми- 
етлиси шу ки, Гиннес китабына кирген 
ве 110 тильде окъулгъан шиирлер ара- 
сында къырымтатар тилинде окъулгъан 
шиир де кире. Барсын бизим къырымта- 
тар адымыз эр ерде янъгъырасын. 
Ашагъыда шу шиирни кетиремиз. 
Риза ФАЗЫЛ 


Шри Чинмой, 
Индстан шаири. 


МИСИЛЬСИЗ КЪЫЙМЕТЛИ 


Мисильсиз къыйметли 

Алланынъ къудрети. 
Онъа ич кимсе къаршы тура бильмез. 
Инсаннынъ козьяшы 

мисильсиз къыйметли, 
Хакътан башкъа оны 

ич кимсе сильмез. 


Мисильсиз къыйметли 
севгиси инсаннынъ, 
Эр кимнинъ ич юзи ачылыр онынънен. 
Мисильсиз къыйметли 
Алланынъ ихсаны, 
Эйилик эндирир джумерт къолынен. 


ИТЕРАТУРНЫЙ 


ЫМ 


ХАЛКЪ ЯРЫТЫДЖЫЛЫГЪЫ 


МАНАСЫ ДЖЕЭТИНДЕН БИРЛЕШТИРИЛЬГЕН 
ЧЕШИТ МУНДЕРИДЖЕЛИ ЧЫНЪЛАР 


ж * ж 


Абрисизлер джурерлер шайтип гезип, 
Къырлы боса чыгъармы 
койинден безип? 


Койимден безип чыкъмадым, 
къалкъымдан къачып, 

Къадыр Мевлям шай язгъан 
къысметим чачып. 


ж ж * 


Ал джавлыкъта алма бар, 
кель ашайыкъ, 

Сен — къапыда, мен — торьде, 
чынънашыйыкъ. 


Ал джавлыкъта алма бар, 
кель ашайыкъ, 
Сен къыблада, 
мен сыртта, чынънашайыкъ. 


Он эки турли орьнек 
бар ал джавлыкъта, 
Ойнайыкъ да кулийик джан савлыкъта. 


ж * ж 


Ал себелеп джавайым, сувландым деме, 
Далынъа барып къонгъанда, 
киш-кишлеме. 


Ал себелеп джавайым, шемсиенъ тут, 
Далынъа барып къонгъанда, учырмай тут. 


Кель къон кедай далыма, 
киш-кишлеп къувмам, 
Сенден башкъа къыймазгъа 
ай болып тувмам. 


ж ж * 


Ала къаргъа чёль-чёльден, 
сув ичер гольден, 
Я бер отлакъ парасын, я кет койден. 


Тураджагъым он беш кунь, озса — бир ай, 
Берийим отлакъ парасын, 
алсанъ ялмай. 


Он кунь болды 
кельгеним, турсам — бир ай, 
Берийим отлакъ парасын, алсанъ ялмай. 


ж * ж 


Аламазсынъ, гузелим, аламазсынъ, 
Пенджеренъе гуль этип саламазсынъ. 


Аладжакъман, гузелим, аладжакъман, 
Пенджереме гуль этип саладжакъман. 
ж ж ж 


Алла башым бег аврий, вай, тамагъым, 
Къайдаларда джуре экен айдамагъым? 


Айдамагьынъ мен корьдим, аман 

джуре, 

Анав къырнынъ артында сабан суре. 
ж ж ж 


Алчысы-тавы билинмий, буги-чиги, 


Кочерми экен къызларнынъ тегерчиги. 


Эвалдар джигитке бир усул этер, 


Сендий эткен бир тентек ясар да кетер. 


Джаныкълы къыймаз 
тутинни токътамай ичер, 


Эвалдар къыз джигитнин»ъ дертин чечер. 


Эвалдарым сыр сакълар, 
душмандан гизлер, 

Арзыман Къамбер, Таирмен 
Зоре болдыкъ бизлер. 


ж ж ж 


Асретлик яман ший 
экен тонъульдирир, 


Асретликнинъ даресин чеккенлер билир. 


Асретликнинъ даресин чеккенлер билир, 
Асретиме къавушкъан куньлер де келир. 


Алай деген авуздан, шай деген тильден, 
Айырылгъан, талкъ 
болсын сендий гульден. 


Алай деген авузгъа бал силийим, 
Онъ тизинъе 
джастанып джан берийим. 


ж ж ж 


Бияз киймек бек арув, ал базардан, 
Ананъ сени сакъласын козь назардан. 


Базардан базар джуресинъ базарланып, 
Олекъойсанъ, къатермен, назарланып? 


Базардан базар 
джуресинъ, базарланма, 
Авузынъа тукирийим, назарланма. 


МАНЕЛЕР 


1 
Багъчаларда нар бармы? 
Сют беязы къар бармы? 
Къыймаз, сенинъ къальбинъде 
Магъа да бир ер бармы? 


2 
Багъчалардан нар келир, 
Яйлялардан къар келир. 
Ачтым бакътым къапыны, 
Узакъ ёлдан яр келир. 


3 
Багъчаларда топ нане, 
Четке джайрар къокъусы. 
Эля козли ярымны 
Пек сюемен догърусы. 


4. 
Багъчада пемпе гуллер, 
Гуль янында сумбюллер. 
Меним гонълюмде сенсинъ, 
Сенинъ гонълюнъде кимлер? 


Багъчаларда патильджан, 
Къара фистан аладжам. 
Патласын душманларым, 
Сюйгениме бараджам. 


6 
Багьчанынъ сармашыгъы, 
Болдым дильбер ашыгъы. 
Кель анама келин бол, 
Уйимнинъ — ярашыгъы. 


7 
Багьчаларда топ нане, 
Топладым дане-дане. 
АкъЫыз, сенинъ ашкъынъдан 
Олдым дели-диване. 


8 
Багъчаларда юзюм ёкъ, 
Ич бир къызда козим ёкъ. 
Яреме бир сёзим бар, 
Айтаджакъман, юзим ёкъ. 


9 
Бабадагънынъ чешмеси, 
Барып сувын ичмеси. 
Къолай тувул яр сюйип, 
Асретлигин чекмеси. 


10. 
Багъда болыр бал юзюм, 
Дедим: «Кель, эки козим». 
Не къадар джалбарсам да, 
Кечмеди огъа сёзим. 


И 
Багъгъа бардым юзюм ёкъ, 
Айтыладжакъ сёзим чокъ. 
Джашлыкътан сени сюйдим, 
Башкъасында козим ёкъ. 


12 
Баарь кечти, яз кечти, 
Къаршыдан бир къаз кечти. 
Кетти ярем, кельмеди, 
Бельки менден вазгечти. 


13 
Бакъыр салдым чешмеге, 
Бар къаранъыз, толгъанмы? 


Джиберген чорапларым 
Аягъына болгъанмы? 


14 
Бара-келе болдырдым, 
Гуль янагъын солдырдым. 
Сенинъ берген мендилинъ 
Козь яшыман толдырдым. 


15 
Балыкълар сувгъа далды, 
Сувда ызлары къалды. 
Меним сюйген ярымны 
Девлет аскерге алды. 


16 
Бардым чешме башына, 
Адым яздым ташына. 
Кельсин ярем окъусын, 
Нелер кельди башыма. 


17 
Барсам чешме башына, 
Язсам язым битмейджек. 
Шимди сенмен къонуштым, 
Акъылымдан кетмейджек. 


18 
Башындаки такъиесин 
Бурма-бурма къыйыгъы. 
Мен корьгенде джаш эди, 
Энди оськен мыйыгъы. 


19 
Башым айлана, башым, 
Гъурбеттедир ёлдашым. 
Оны сагъынгъан сайын, 
Сельдай акъа козьяшым. 


20 
Башынъдаки къалпагьынъ 
Къарадандыр, къарадан. 
Эки яр бир сююльмез, 
Мен чыгъайым арадан. 


21 
Байырдан эндим эниш, 
Мендилим толы емиш. 
Яреме де джибердим, 
О да уйде ёкъ эмиш. 


22, 
Бир далда эки кираз, 
Бири ал, бири беяз. 
Кетти ярем кельмеди, 
Айры тюштик биз бу яз. 


РУСТЕМ СУЛЕЙМАНОВНЫНЪ МАСАЛЛАРЫ 


Рустем Сулейманов халкъ яраты- 
джылыгъыны яхшы бильген эдиплерден 
бири. О, къартанасындан, анасындан чокъ 
масаллар эшиткен ве оларныенъ чокъу- 
сы онынъ акъылында къалгъан. О, бир 
вакъытта эшиткенлери ве озь бильгиси 
эсасында озю джанлы масаллар уйдура, 
яни озю масаллар яза. Ве о къадар гузель 
яза ки, оларны халкъ яратыджылыгъын- 
дан ич айырып оламазсынъ. Онынъ 2007 
сенеси чыкъарылгъан биринджи масаллар 
китабына озю уйдургъан, иджат эткен ве 
эксериси буюк-кучюк 100-ден зияде маса- 
лы кирсетильген эди. Бундан рухлангъан 
Рустем бей экинджи масаллар китабыны 
неширге азырлады ве о китап тезден чы- 
къаджакъ. Биз ашагъыдаки масалларны 
шу чыкъаджакъ китаптан алдыкъ. 


ПАДИША ВЕ ОНЫНЪ 
ОГЪУЛЛАРЫ 


Бир заманларда яхшы, акъыллы, ада- 
летли бир падиша бар экен. О падишанынъ 
осип етишкен учь огълу бар экен. Падиша 
энди къарт, сагълыгъы ярамай. Падишалы- 
къны алып бармагъа энди такъаты етмей. 
Кимге, къайсы огълуна падишалыкъны 
къалдырайым, деп къарт падиша тюшюн- 
джеге дала. Къыйын меселе, янълышмакъ 
олмай. Ортада — мемлекетнинъ бахытлы 
такъдири. Оларны сынап бакъмакъа керек. 
Учюнден бирини сайламакъ керек — ада- 
летли, беджерикли, акъыллы союны. Тек 
бойле адам падиша олмагъа ляйыкъ. Бойле 
тюшюнип, къарт падиша учь огълуны чагъы- 
рып, орларгъа учь суаль бере: «Дюньяда энъ 
гузель не? Дюньяда энъ балабан, булутлы 
не? Дюньяда энъ тез шей недир?» Бу суал- 
лерге манъа догъру джевапны энъ акъыллы 
сою берир, деп тюшюне къарт падиша. 

Биринджи олып буюк огълу башлай. 

— Энъ гузель – меним атым. Булут киби 


мазаллы меним атам. Энъ тез меним авджы 
къушым. Олардан да яхшы дюньяда бир 
шей ёк, – дей о. 

Бабасы бир шей айтмайып, огълуна 
бакъа да, «серсем, сенинъ акъылынънен тек 
падиша олмакъ... », дептюшюне. Ортанджы 
огълу бабасынынъ бетине бакъып, онынъ 
чырайындан бутюн шейни, яни агъасы 
берген джевапларны бабасы бегенмегенини 
анълай. «Манъа гузель этип, яраштырып 
айтмакъ керек», деп тюшюне. 

— Сен бу суаллерге насыл джевап бе- 
рирсинъ? – деп сорай бабасы экинджи 
огълундан. Огълу бираз тюшюнди де, сонъ: 

– Бабамнынъ апайындан дюньяда гузель 
кимсе ёкъ. Булут киби мазаллы бабамнынъ 
аты. Дюньяда энъ тез, баба, о сенинъ авджы 
къыргъый къушынь, – дей. «Эй, балам, сен 
эки юзьли, айнеджи адам экенсинъ. Сенинъ 
киби союны падишалыкъкъа якъын къой- 
макъа биле олмай», деп тюшюне бабасы. 
Энди бабасы кучюк огълундан сорай: 

— Сен не джевап берирсинъ, огълум, бу 
суаллерге? 

Кучюк огълу бойле деди: 

— Баба, дюньяда баарьден гузель шей 
ёкъ. Энъ булутлы кузь куньлери ола. Козь 
атмакътан, козьден де тез дюньяда бир 
шей ёкъ. 

— Машалла, кучюк огълума, – деп огъ- 
лунынъ берген джевапларыны бегенип, пек 
разы олды. Падиша олмагъа ляйыкъ адам 
бар экен, деп къарт падиша пек къуванды. 


ДЕВЕ ВЕ ЭШЕК 


Байырларнынъ тюбюнде, ешиллик, 
дагълыкъ олгъан ерде девенен эшек рас- 


ткелелер. Корюнишлери пек аджыныкълы, 
экисининъ де беллери тырналгъан, яралы. 
Гъариплер пек арыкълар, бири-биринден 
бетерлер, тек бир кемикнен терилери бар. 
Арыкъ олгъанларындан эписи къабыргъала- 
ры корюне. Ойле бир такъатсыз сыфатлары 
бар ки, гьариплернинъ саиплери оларны пек 
къыйнагъан экен. Ойле этип олар саипле- 
ринден гизлиден къачып о ерде расткели- 
шелер. Девенен эшек отурып бир-бирине 
озьлерининъ яшайышларыны, чекишкенле- 
рини, къыйналгъанларыны айта-айта дост 
олып къалалар. 

Вакъыт кече, девенен эшек о чайырда 
дженнетте киби раат ве муаббет яшайлар. 
Яралары тюзеле, семирелер, эшек ярамай 
куньлерни, насыл алда олгъаныны унута. 
Ашап-ичип, яшайышларына къуванып- 
тавланып юрелер. 

– Агъа, меним юрегим йырлай. Мен озь 
тюркюмни йырламагъа истейим, – дей. 
Деве айта: 

– Вай, достум, санъа не олды я, сакъын 
сесинъни чыкъарма. Сен бизим мында на- 
сыл алда кельгенимизни, белинъде олгъан 
яраларны, чекишкенлеримизни унуттынъмы 
ёкъса, юрьмеге такъатынъ ёкъ эди. Пек 
ялварам санъа, сесинъни чыкъарма, сени 
эшитип адамлар келип бизни тапарлар. 
Алымыз пек яман олур. 

Эшек девенинъ сёзюни динълемеди ве: 

— Эй, сен къоркъакъ! Мен йырламагъа 
истейим. Мында бизден гъайры кимсе ёкъ, 
– деди де, олгъан кескин сесинен къычыр- 
магъа башлады. Онынъ сесинден девенинъ 
къулакълары тынды. 

О ерде якъындан адамлар кече экенлер. 
Оларнынъ эшеклери болдырып, энди юрип 
де оламайлар. Адамлар эшекнинъ сесини 


эшитип пек къуваналар. «Келинъиз, барып 
бакъайыкъ, бельки анда керван турадыр». 
Адамлар келип девенен эшекнинъ отлап 
юрьгенлерини корелер. Экиси де семиз, 
яхшы бакъылгъан айванлар. «Бу айванлар 
кимнинъ экен, саиплери ким?» деп бакъ- 
салар, кимсе корюнмей. Девенен эшекни 
тутып, оларнынъ устьлерине бутюн агъыр 
шейлерни юклеп, кетелер. Бир къач вакъыт- 
тан эшек болдыра. Эшек озюнинъ эшек 
инатлыгъынен дёрт аягъыны ерге тиреп 
тура. Эшекни кимсе еринден къыбырдатып 
оламай. Энди не япсынлар. Адамлар девени 
ашагъы эгильтип, эшекни юкюнен берабер 
девенинъ устюне юклейлер. Энди гъарип 
деве эшекни де озь устюнде алып кете. Деве 
эшекке пек ачувлана. 

Кете-кете олар бир тар къаялы ёлгъа 
чыкъалар. «Эй, эшек къардашым, сен 
мени эшитесинъми. Меним де джаным 
секирип ойнамагъа истей. Не япайым экен, 
секирип ойнайыммы?» Эшек къоркъып: 
«Сен не делирдинъми шу? Амма да ер тап- 
къансынъ секирип ойнамагъа. Бу къаядан 
сыптырылып йыкъылсакъ, сагъ еримиз 
къалмаз, парча-кесек олурмыз», деди. 
«Къоркъасынъ, яшамагъа истейсинъ я? Бу 
яшайышмы? Мен санъа не къадар ялвар- 
дым, къычырма, сесинъни чыкъарма, деп. 
Насыл гузель яшай эдик. Сен, хиянет эшек 
огълу эшек, эписини боздынъ, даа утан- 
майып устюме де минип отурдынъ. Сенинъ 
эшек табиатынънен достлукъ олмаз. Сен тек 
озюнъни севесинъ, сен хиянет, пек айнеджи 
айвансынъ. Сендай достнынъ олгъанындан 
олмагъаны яхшы», деп деве арт аякълары- 
ны котерип эшекни устюнден котерип ата, 
эшек къаяларнынъ тюбюне юварланып 
кете. 


ИТЕРАТУРНЫЙ 

Белли несирджи, драматург, 
икяелер устасы Юсуф Болат 
Алушта шеэринде фукъаре къо- 
рантада догъды. 1924 сенеси 
Ялтада оджалар окъув юртуны 
битирди. Комсомол системасында 
чалышты. 1931-1935 сенелери 
Къырым педагогика институты- 
нынъ тиль ве эдебият факуль- 


Юсуф Болат 


тетини битирди, аспирантурада 
окъуды. Сонъра ВКП(б) Меркезий 
Комитета янында марксизм-ле- 
нинизм классиклерининъ эсерле- 
рини терджиме этиджилер ичюн 
тешкиль этильген курста окъуды. 
1931 сенеси партия азасы олды, 
1937 сенеси СССР языджылары 
бирлигине аза къабул олунды. 

1937-1938 сенелери Къырым 
языджылары бирлигининъ месуль 
кятиби олды, 1939-1941 сенелери 
«Совет эдебияты» журналынынъ 
муаррири вазифесинде чалышты. 
Дженк вакътында исе Москвада 
Бутюнсоюз радиокомитетинде 
къырымтатарджа эшиттирювлер 
болюгининъ муаррири эди. 

Юсуф Болатнынъ эдебий яра- 
тыджылыгъы 1929 сенеси «Енъи 
дюнья» газетасында басылгъан 
«Чанълар къакъылгьанда» адлы 
икяесинен башланды. О, къырым- 
татар эдебиятында Умер Ипчиден 
сонъ драматургия жанрына буюк 
иссе къошкъанлардан биридир. 
Онынъ комедиялары мувафакъи- 
етнен санада ойнала эди. Актуаль 
мевзуларда язылгъан «Той девам 
эте» (1936, музыкасы Асан Ре- 


АЛЕМДЕН БАШКЪА 


Юмористик икяе 


Достларым манъа «сенинъ 
къадынынъ алемден башкъа», 
дейлер. Башкъа олса керек, ондан 
гъайры мен онъа эвленмез эдим. 

Къарычыгъымнынъ мердане, 
дюньяда бир дане олгъаныны 
тойымызнынъ экииджи акъшамы 
анъладым. 

— Концертке барайыкъ, – деди 
бир данем, театрде «Къайтарма» 
ансамбли ойнай. 

– Барайыкъ! – деп къувандым 
ве шу саат сакъалымны копюртип, 
тырашкъа азырландым. 

— Керекмей! – деди мерданем, 
— сени тырашсыз да бегенирлер... 

Не чаре, бетимдеки сыджакъ 
копюкни сувукъ сувнен ювып, 
ильмектеки янъы костюмиме 
узандым. 

— О да керекмей! – деди бир 
данем. – Театрге корюльмек ичюн 
дегиль, корьмек ичюн баралар. 
Эскисини кийсенъ де олур. 

Кеттик. Трамвайнен, эбет. Той- 
дан сонъ таксиге парам къалмады. 
Джаным, арамызда муаббетлик 
олсын, пара дегенлери тапылгьан 
шейдир. 

Мен муаббетлик акъкъында 
тюшюнгенде, къарычыгъым къу- 
лагъыма эгильди: 

— Патлакъ козьлеринъ патлап 
чыкъкъайды... 

— Не олды, къарычыгъым? 

— Козьлеринъни анавы шиш- 
ман къадындан ал, ёкъса джюнли 
сакъалынъдаки джюнлерни тель- 
тель джулкъып алырым. 

Валлаий, къурт киби къай- 
нашкъан трамвайда козьлерим 
кимде олгъаныны озюм де биль- 
мей эдим. Эр алда мен мерданеме 
айландым, козьлеримни онынъ 
чий эрик киби когерген бетине 
ТИКТИМ. 

– Ана шай...– деди бир данем 
озюне келип. 

Лякин бираздан бу да ярашмады: 

— Чокъ тикилип бакъма, будала, 
— деди мерданем, – назарынъ тиер. 

Козьлерими ерге алдым. 

– Бакъ бешаретке, – деди бир 
данем сабыры тюкенип, — окълав 
юткъан адам киби сусты да къалды. 


ИТЕРАТУРНЫЙ 


Лакъырды ачаджакъ олдым: 

— Джанчыгъым...– деп башла- 
дым мен. 

— Сен беш капикке бу трамвай- 
нен дюньянынъ сонъуна етеджек 
оласынъмы? 

Кельгенмиз! Дуймай къалдым. 
Къайдан дуяйым, ярым сааттен 
берли козьлерим полдаки папирос 
тюпчигинде эди. 

Къарычыгъым атик экен, къа- 
пыдан башта о кечти. Эм на- 
сыл кечти я! Юмручыкъларынен, 
омузчыкъларынен акъайларны, 
къадынларны онъгъа-солгъа къа- 
къыштырып, фойеге футбол топы 
киби атылып кирди. 

Мен кечиктим, эбет. Бираз 
ачыкъагъызым. 

– Зампара! – деди бир данем 
къайтадан когерип. – Шу контроль 
къанджыкъкъа ырджаймасанъ 
олмай эдими? 

Валлаий, контроль эрми-къа- 
дынмы, аля бугунь хатырлап ола- 
майым, чюнки мени де итеклеп, 
сюйреклеп кирсеттилер. 

Не исе, залгъа кирип, ерлери- 
мизге отурдыкъ. Энди зевкъ ала- 
джакъмыз, кейф чатаджакъмыз! 

– Бакъсам, сагъ янымда дюль- 
бер бир келинчек отура. Пайнозю. 
Отурсын даа! 

– Бу хиянетлигинъни омюр 
билля унутмам, – деди бир данем 
ах чекип. – Козьлеринъни ондан ал 
да, санагъа бакъ! 

Санагъа бакътым. Пердени де, 
ондаки орюмчеклерни де корьдим. 
Тап козьлерим талды, 

Шукюр, сонъ-сонъу перде ачыл- 
ды да, санагъа чыбалыкъ сачлы яш 
бир артист чыкъып, «башлаймыз» 
деди. Башлайджакъларына къува- 
нып, башта мен эльчырптым. 

— Эллеринъ къуругъайды, – 
деди мерданем, — мерамынъ анъ- 
лашылды... 

– Не анълашылды? 

— бир шей бардыр даа... 

— Эки козюм кёр олсун, оны да, 
къарысыны да бильмейим. 

Кене яхшы «джильвели къа- 
дыннынъ» акъайы кетти де, са- 
нагъа къадын киши чыкъты. Иыр- 
джы экен. Алтын пуллы антер 


фатовнынъ), «Ишлеген тишлер» 
(1937, музыкасы Яъя Шерфеди- 
новнынъ) музыкалы комедияла- 
рында муэллиф омюрдеки менфий 
алларны къамчылай, мусбет адам- 
ларнынъ алидженап образларыны 
косьтере, янъылыкънынъ эскилик 
узеринден гъалибиетини тасди- 
кълай.Эдипнинъ «Арзы къыз» 
(1938, шаир Ибраим Бахшышнен 
берабер язылды, музыкасы Яъя 
Шерфединовнынъ ве Ильяс Бах- 
шышнынъ), «Денъиз далгъасыз 
олмаз» (1940) киби драмалары 
къырымтатар драматургиясында 
мунасип ер алдылар. 

Булардан башкъа Юсуф Болат 
«Сонъки гедже» (1936), «Яшама- 
къ истейим» (1937) пьесаларыны 
яза. Бу пьесалар Къырым девлет 
драма театринде дефаларджа 
ойналдылар. 

Бунынъле бирге Юсуф Болат 
рус классиклеринден терджи- 
мелер япа, Ибраим Бахшышнен 
берабер «Татар халкъ йырлары» 
топламыны чыкъара, бир къач 
мектеп дерсликлерининъ соавто- 
ры ола. Юсуф Болатнынъ дженк 
вакътында токъталгъан иджадий 


кийген. Дерсинъ оны алтын су- 
влы метийге батырып-батырып 
чыкъаргъанлар. Пырыл-пырыл 
парылдай. Озю де зиянсыз. Бой- 
лесине бакъарсынъ эбет. 

— Эсинъни джый, пезевенк, — 
деди бир данем къулагъыма фы- 
сылдап. - Я о, я мен, я да чыкъып 
кетерим! 

Джыйдым. Башымы ерге алып, 
йырджынынъ ялынъыз йырыны 
динъледим. «Бени гъамдан азат 
эйле» йырыны йырлай эди. 

Котер башынъны, – деди мер- 
данем йырджы къадын санадан 
кеткен оонъ. – Менден бездинъ 
ёкъса? 

Къайда безмек, «бахтлы» кунь- 
леримиз энди башланды! 

Башымы котерип, къарычыгъы- 
ма «олюм бар, айрылыкъ ёкъ» 
бакъышынен бакътым. 

Бегенди. Яшын яшнагъан юзю- 
не кунь нуры къонгъан киби олды. 

Санагъа экинджи бир йырджы 
чыкъты. Кене яхшы бусы эркек 
эди. 

— Сен онынъ балдызыны биле- 
синъми? — деди бир данем къайта- 
дан къозгъалып. — Зера? 

— Окъуй дегиль, токъуй. Токъу- 
маджылыкъ комбинатында ишлей. 
Окъугъаны Зоредир. 

Экисининъ башыны да айлан- 
дырдынъ гъалиба. 

Оларнынъ башлары айланды- 
мы-ёкъмы, амма менимки керчек- 
тен де айланып башлады. 

— Бакьчы, — дедим мен мер- 
данеме, – башымыз устюндеки 
анавы ярым тонналыкъ люстра 
салланмаймы? Манъа ойле корю- 
не... Барып да тюшсе... 

— Салланмай, — деди бир данем 
тишлери арасындан сызгъыртып. 
— Залдаки къадынлардан козьле- 
ринъ къамашты, онынъчюн ойле 
корюне... Эвге къайтайыкъ да, 
иляджыны мен озюм тапарым... 

Санагъа учюнджи бир йырджы 
чыкъты. Пакъыл киби бусы да 
къадын эди. Бакъмайджакъ ол- 
дым. Ол-дым амма, пара берип 
билет алгьан сонъ бакъкъан сайын 
бакъаджагъым кельди. Озю тап о 
къадар гузель олмаса да, аджайип 
сеси гъарип юрегимни йипсиз, тут- 
къалсыз санагъа багълады. 

Мен кейфнен йырджыны динъ- 
леген арада къарычыгъымнынъ эли 
тизиме тюшти. 

Иырны о да бегенгендир, тизим- 
ни сыйпайджакътыр, белледим. 


фаалиети сюрьгюнлик девринде 
1957 сенесинден сонъ девам этти. 

Дженктен сонъ Юсуф Болат 
бир сыра буюк несир эсерлер: учь 
роман, бир чокъ икяелер яратты. 
Онынъ икяелерининъ эксериети 
юмористик жанрдадыр. Умумен 
онынъ яратыджылыгъында «Саф 
юреклер» (1962), «Анифе» (1969) 
ве «Садакъат» (1979) романлары 
муим ер туталар. 

Муэллиф «Саф юреклер» ро- 
манында чешит миллет ишчилери- 
нинъ Озьбекстан нефть оджакъла- 
рындан биринде дженктен сонъки 
федакяр эмегини косьтере. 

1980 сенеси «Иылдыз» жур- 
налында онынъ «Алим аткъа 
минди» адлы эсери дердж олуна. 
1983 сенеси о айры китап олып 
чыкъарыла. Роман Алимнинъ къа- 
раманане омюрине багъышлана. 
Лякин Алим романда акъикъатен 
халкъ къараманы оларакъ етерли 
дереджеде косьтерильди деп айт- 
макъ къыйын. 

Чюнки романнынъ экинджи 
къысмында Алимге хас чизгилер 
ачылып берильмей ве онынъ дже- 
сюране арекетлери кереги киби 


Белледим амма, вай деп, тизиме 
ЯПЫШТЫМ... 

Янъылгъан, къарычыгъым, 
сыйпаджакъ олып, чимчип алгьан. 

— Керата, козюнъни санадан 
ал, я да алдырырым! – деди мер- 
данем бал киби татлы тилинен. 
— Чаресини тапсанъ шу къадынны 
козьлеринънен ашайджанъ. Къа- 
на, манъа айлан! 

Козьлеримни санадан алып, 
къарычыгъыма айландым. Кон- 
цертнинъ сонъунадже дели-дива- 
нелер киби онъа бакътым. Санада 
ойналгъан къайтармаларны, агъыр 
аваларны онынъ юзюнде сейир 
эттим. Кимерде бир халкънен эль 
де чырптым. 

Не исе, концерти де, эльчыр- 
пмасы да битти. 

— Концерт чокъ яхшы эди, – 
деди бир данем, 

– Айтмагъа келеми... 

— Ярын да келирмиз! 

Бундан сонъ не олгъаныны 
бильмейим. Ничюндир бильмем, 
эвге мени «аджеле ярдым» ма- 
шинасы кетирген. Трамвайлар 
токътагъандыр даа. 

Арадан учь кунь кечти. Эвге 
келип кеткен докторлардан ич 
бири дердими тапамай. Менимки 
медицинада белли олмагъан бир 
мараз экен. Бу маразнынъ себеби- 
ни ве ондан къуртулмакъ чаресини 
тек мерданем биле: 

– Акъайымки къадын мараз- 
ыдыр, – дей, – Оны къадынлар 
яшамагъан башкъа бир дюньягъа 
авуштырмакъ керек. Бир къач ай 
къадын корьмесе анадан догъма 
сап-сагьлам олур. 

Акъкъы не керек, кейфи кель- 
генде мени бу дюньяда къалдыр- 
магъа да разылыкъ бере, лякин 
шарты бар: 

– Козьлерине къадынларны 
косьтермеген козьлюк такъсын, 
– дей. 

Такъаджам амма, ойлеси даа 
ёкъ экен. Ихтимал, бугунь олмаса, 
ярын олур, шимди прогресс деври, 
тех-ника бир ерде тапталып турмай. 

Къадынымнынъ мерданелиги- 
ни, бу дюньяда бир данелигини 
мен эр адымда беш кере сезем. 
Тек сезмекнен къалмай, кимерде 
оны аркъамда да дуям... Исте- 
сенъиз, Андижангъа тойгъа бар- 
гъанымызны айтайым. Екъ, эйиси 
Кавказ зияретимизни динъленъиз. 
Пек зевкълы... Эвленгенимизнинъ 
учюнджи айы эди. Иш аркъадашла- 


косьтерильмей, эсас дикъкъат 
Сарагъа ве онынъ къорантасына 
айрылгъан. Айны заманда, ни- 
чюндир, романнынъ биринджи 
къысмында олгъан тиль шырны- 
кълыгъы, халкъ аятынынъ бедиий 
тасвири экинджи къысымда се- 
зильмей ве бунынънен эки къысым 
арасында джиддий фаркъ юзь ала. 
Лякин, айны вакъытта эдеби- 
ятымызда уста икяеджилерден 
бири олгъан Юсуф Болат «Ту- 
фанда къалгъан къой сюрюси» 
(1972) китабында ве юмористик 
икяелерден ибарет «Табиатым 
ойле» (1977) джыйынтыгьында о, 
замандашларыныньъ типик харак- 
терлерини косьтере бильди. 
Озьбекистанда Юсуф Болат 
чокъ йыллар девамында «Ленин 
байрагъы» газетасы муаррири- 
нинъ муавини олып чалышты. 
Онынъ эдебий фаалиети шуны 
косьтере ки, о дженктен сонъки 
девир эдебиятымызда белли ер 
алгъан корюмли несирджилерими- 
зден бири олды. Онъа Озьбекис- 
танда нам къазангьан медениет 
хадими унваны берильди. 1986 
сенеси Ташкентте вефат этти. 


рым олмайджакъ шейлер айтып 
башладылар: 

— Оля, эллеринъ къалтырай, 
эвеллери бойле дегиль эдинъ... 

– Бакъ онъа, къой киби агъыр 
бир адам эди, энди алев кесильди, 
янына барылмай... 

— Нервалары ипрангъан, аб- 
дыр-себдир юре, онъа тедавий- 
ленмек керек... 

Бойле дедилер де, куньлерден 
биринде санаториягъа аткъарды- 
лар. Къадынымнен, эбет, чюнки 
мерданем Кавказ лафыны эшит- 
кенинен: 

— Сен киби зампарагъа янъгъыз 
башында адым биле аттырмам, – 
деп, меселенинъ устюне балабан 
бир нокъта къойды. – Бир озюнъ 
кетеджек олсанъ, джеседимнинъ 
устюнден атла, – деп, босагъада 
серилип ятты. 

Устюнден атлап оламадым, 
эбет. Меним джаным джан да, 
онынъки патильджанмы, деп ад- 
жындым. Кавказ! Юксек дагълар, 
чытырман орманлар... 

Догърусыны айтсам, мен Кав- 
казны кереги киби коремедим, 
чюнки къарычыгъым меним сагъ- 
лыгъымы къайгъырып, санато- 
риягъа барып тюшкенимизнинъ 
экинджи куню манъа козьлюк 
тапып кетирди. Махсус яптыргъан. 
Куели козьлюк. Тек ай ве кунь 
тутулгъаныны косьтере. 

– Озюнъ билесинъ, денъизде 
къадынлар да союна, – деди бир 
данем, – бу козьлюк козьлеринъни 
чешит мараздан сакълар. 

Къарычыгъым чокъ мераметли 
бир инсан экен, заметини аямады, 
йигирми дёрт кунь къолумдан дже- 
тип мени денъизге алып барды, 
денъизден алып къайтты. 

Мерданемнинъ айткъаны- 
на коре, Кавказ ялылары чокъ 
аджайип ер экен. Чакъыллы ялы- 
лар, елькенли къайыкълар... 

Яхшы раатландыкъ. Къа- 
рычыгъым бир ай дегенде, тамам 
беш кило артты. Менми? Онынъ не 
эмиети бар?.. Къарарнен айткъан- 
да мен де беш кило... эксильдим. 

Джаным, къарычыгъымнынъ 
мерданелиги, бу дюньяда бир да- 
нелиги макътамакънен битеджек 
шейми я? Бу даа башы, биринджи 
айлар. Шимдилик утана заваллы, 
озюни кереги киби косьтеремей. 
Лякин огюмизде айлар, узун йыл- 
лар бар, умют этем, ачылыр, манъа 
даа чокъ мерафетлер косьтерир... 


о 3 (425) 


РЫМ 


ОО АН РВ РЕ РР АЕ В 


КЪЫРЫМДАКИ ВАЗИЕТ 


Эй, мухтерем ватаданшлар, токътанъыз! 


Сонъки вакъытта Къырымда 
олып кечмекте олгъан вакъиалар 
чокъ къарсамбалардан кечип, даа 
якъын девирде Ватангъа авдет ол- 
гъан, даа ватан авасыннен нефес 
алып, ватан сувуны ичип тоялма- 
гъан халкъымызны янъы бир сы- 
навдан кечмеге меджбур этмекте. 

Бу вакъиалар хусусында токъталмайым, 
чюнки буны эр кес коре, эр ерде, бу хусуста 
мунакъашалар, субетлер, давалар олып 
кечмекте. 

Бутюн бундан шойле хуляса чыкъара 
билемиз ки, бу сонъки вакъиалар, телю- 
кели вазиет халкъымызнынъ даа зияде 
бирлешмесине, бирлик олмасына себеп 
олды. Амма шуны да къайд этмели ки, бу 
вазиетте энъ агъыр юк Меджлисимизнинъ 
узерине тюше, энъ кескин мунакъашалар 
анда юзь бермекте. 

Ишанамыз ки, халкънынъ такъдири 
ичюн, онынъ тынчлыгъы ве келеджеги ичюн 
месулиетни озь устюне алгъан эм Меджлис 
азалары, эм де бу куньлерде кечирильмеси 
бельгиленген Къурултай азалары меселеге 
акъыл-идракнен янашып, догъру къарарлар 
алырлар ве догъру ёл тутарлар. 

Лякин ортагъа джемиетимизни кедер- 
лендирген, телюкеге къойгъан дигер бир 
меселе чыкъты ки, бунъа сесленмемек, бу 
хусуста давуш котермемек мумкюн дегиль. 
Бу да, матбуаттан, телевидениеден бильге- 
нимизге коре, арамыздан бир чокъ инсан- 
лар къыйынлыкътан я телюкеден къоркъуп, 
бала-чагъасынен Къырымдан чыкъып кете 
экенлер. Бу шей чокъ адамларны тааджипте 
къалдырмакъта. 

Насыл ола да, нидже зорлукъларнен 
Ватангъа къайтып кельдик де, энди оны 
ташлап кетейик?! Ич акъылгъа сыгъаджакъ 
шей дегиль. 

Къырымтатарлардан энди къач бинъ 
инсан ватанны терк эткенини эшиткенде, 
бундан тахминен 120 йыл эвель он бинъ- 
лернен инсанлар ватанны терк этип «акъ 
топракъ»къа иджрет эткенлерини ве бу 
акъта улу атамыз Исмаил Гаспринскийнинъ 
«Терджиман» газетасында шу акъынтыгъа 
къаршы сес котергенини хатырладым. 

Шу кеткенлернинъ огюни кесмек, токътат- 
макъ макъсадынен о «Терджиман»нынъ 
1902 сенеси майыс 15 санында дердж 
олунгъан «Лязим бир насихат, гъафлет 
олма!» серлевалы макъалесинде шойле 
яза: «Бизлерде исе сарармыш ашлыкъла- 
рыны, чичек ачмыш бостаныны ташлап 
китеджек дереджее кельмиш «сархош»лар 
вардыр. Сархошлыкъ исе истер ракъыдан, 
афиёндан истер эсрардан ве яхут бир атеш 
фикириеден олсун, хайырлы нетидже вер- 
меси пек шубелидир. Айыныкъ баш, сагъ 
ве сувукъ фикир иле иш корьмели!.. Эй, 
азиз къардашлар! Сатмакъ къолай, алмакъ 
кучьтир. Китмек къолай, къайтмакъ кучьтир. 
Иыкъылмакъ, тюшмек къо-лай, къалкъмакъ 
кучьтир». 

Кене шу газетада бу меселеге текрар 
къайтып, Гаспринский «Терджиман»нынъ 
ноябрь 11 санында дердж эткен «Дост да- 


вушы» макъалесинде: «Къардашым, Джа- 
фер! Къыш кельди, сув, топракъ бузлады, 
къар иле орьтюльди. Джумле махлюкъат 
ерине, ювасына къапалды. Сувукътан, 
къыштан къачты. Сен исе бир элинъде сабий 
ве субьянларынъ, о бир элинъде аялынъ – бу 
земхерире къаршы кокюс керип хиджрет 
ёлуна тюшесинъ. Къутурмыш дерьяя эма- 
нет оласынъ. Къардашым, бу аджеле не 
лязим?» деп давуш котере. Адамларымыз- 
гъа бугунь де айтылмасы лязим олгъан не 
къадар зарур сёзлер! 

Шу вакъытта иджретке къаршы чы- 
къкъанлардан бири де Сеид Абдулла Озен- 
башлы олды. Озь фикрини о «Эй, гонъюль!» 
серлевалы шииринде шойле бильдире: 


Эсеф! Аранмаюр халясе чаре! 

Не керек бу хиджрет къавм-татаре? 
Гонъюль, не къачарсынъ гъарип дияре? 
Бу сенинъ иттитинъ мердлик дегильдир! 
Быракъып миллети къайда къачарсынъ? 
Зан идерсинъ ёлда азыры тапарсынъ? 


Къаланлар юзюне къара якъарсынъ 
Сенинъ бу иттигинъ севап дегильдир! 
Бурада къалан эхиле сендинъми эксик? 
Эй, дердине дермандан умюди кесик! 
Не сюкют идерсинъ, дилинъми кесик? 
Ишлеринъ итикъаде уйгьун дегильдир! 


(Эй, гонъюль”, «Терджиман», 
1902, №0). 


Белли ки, 1903 сенеси энди иджретнинъ 
кесен-кес эксильмесинде бу мураджатлар- 
нынъ да иссеси аз олмагъандыр. 


Къайдакетесинь, джаным, эршейинъташлап?! 
Айт манъа, ким чыкъар сени къаршылап? 
Айтчы сен, ёлларда чарпынып-чырпынып, 
Балларынъ ят ерде хорлатып, ыдрынып, 
Не таптынъ, халкъынъдан айрылып, кетип? 
Мукъаддес торагъыньъ, Ватанынъ терк этип? 
Биль ки сен, тек халкънен бир олсанъ 
онъарсынь, 
Тек халкътан, Ватандан мерхамет тапарсыны 
Тек Ватан къорчалар, сени де, мени де, 
Келеджек тек бизим бирлигимизде! 


Бугунь биз де: «Токътанъыз, эй, аркъа- 
дашлар, ватандашлар, токътанъыз!» демеге 
меджбурмыз. Токътанъыз, достлар, бир 
ойланып бакъынъыз, ашыкъманъыз. Эр 
шей еринде олур. Абул-къубул къарар чы- 
къарып, кетемен деп ёлларгъа тюшменъиз! 
Халкънен бир олунъыз, эр кестен акъыллы 
оламан деменъиз. «Сюрюден айрылгъанны 
борю ер», дегенлер. Сюрюден, халкътан 
айрылманъыз. 

Иншалла халкъымыз бу куньлерни де 
аман-эсен башындан аткъарыр. Алланынъ 
козю тюздир. 


Аджи Мухаммед-Риза Фазыл, 
языджы, Къырымда нам къазан- 
гъан санат эрбабы 


Фена мушкуль олды алы къырымынъ! 


Белли ки, ХІХ асырнынъ орта- 
ларындан башлап, он бинълернен 
адамларымыз, кою-коюнен ва- 
танны терк этип, фелякетли, фа- 
джиалы иджрет ёлуна тюшкенлер. 
Отургъан ерлеринден оларны ким 
къувды, аджеба? 

Ойле бир кесен-кес джиддий 
себеп бар эдими, аджеба, Ватан- 
ны ташлап кетмеге? Я о халкъ о 
вакъытта сабыр этип, ватандан, 
халкъындан айрылмайып, аякъ 
тиреп озь юртунда къалгъан олса, 
биз бу ерде советлер деврине келип 
2-3 миллион оладжакъ эдик. Ойле 
алда бизни сюргюн этип олур эди- 
лерми? Екъ! 

Къырымнынъ бугуньки алы- 
нынъ, халкъымызнынъ бугуньки 
вазиетининъ себеби айны о ва- 
къыттаки кочьлер, иджретлер де- 
гильми, аджеба? Шимди де бунъа 
ёл берейикми? 

О вакъытта шу аджыныкълы кочювлер, 
къачувлар, иджретлерге аит халкъ тара- 
фындан чокъ иджрет тюркюлери, дестанлар 
яратылгъандыр. Ойле эсерлерден бири 
«Къырым дестаны»дыр. 


КЪРЫМ ДЕСТАНЫ 


Такъдири эзельден – эмри Худанынъ, 
Бойле икен язы кельди зуура. 

Зулум атешине тюштик, не чаре? 
Фена-мушкуль олды алы Къырымынъ. 


Москов къыралынынъ кельди бир эмри: 
«Татарлардан аскер алынмалы гъайры!» 
Къырым мемурларын, айгиди, деври!.. 
Фена-мушкуль олды алы Къырымынъ. 


Динъленъиз, джумле, эмриле сёзюн! 
Ишидип бигъает олдылар махзун. 
Хиджрет-и-Исляма вермеди изи, 
Фена-мушкуль олды алы Къырымынъ. 


Ялварып къырала тюштик фигъане, 
Сёзюмиз кечмеди сары Ивана. 
Дерд-и-хиджрет иле олдыкъ диване. 
Фена-мушкюль олды алы Къырымынъ! 


Накъль идейим бир хабер, къулакъ вер сёзе, 
Динълейинъ, кель имди, сёйлейим сизе,. 
Бу хиджрет Ресульден мирастыр бизе. 
Фена-мушкуль олды алы Къырымынъ. 


Къырымынь бейлери – учь бучукъ мырза, 
Бунлардыр аскере олдылар риза, 
Теклиф этелер бизлере: «Бас имза!» 
Фена-мушкуль олды алы Къырымынъ. 


Багъчасарай шеэринде япылды къышла, 
Джигерлер пурьян олды атешле. 
Ялвардыкь къыралгъа – бизни багьышла! 
Фена-мушкюль олды алы Къырымынъ. 


Къура мемурлары олып сувари 
Кездилер къасаба, шеэри, дживары, 


Давет этин сигъары эм кибары 
Фена-мушкуль олды алы Къырымынъ. 


Къырымынъ ичине гъульгъуле тюшти, 
Нидже эхли иман-акълыны шашты, 
Агълаюбен, кими байылды тюшти. 
Фена-мушкуль олды алы Къырымынъ. 


Кечилирми бу атешинъ огюне – 
Къатмакъ истер динимизи динине. 

Бу кунь бенъзер эм къыямет кунюне. 
Фена-мушкуль олды алы Къырымынъ. 


Акъмесджит шеэринде къопты бир фигъан, 
Санарсынъ ойнады еринден джихан. 
Эр миллет чагьырышыр: «Аман, эль, 
аман!» 
Фена-мушкуль олды алы Къырымынъ. 


Эр кеснинъ бирликте иди педери, 
Забитаны Москов чевирди кери. 
Агълайып бунларынъ ысланды ери. 
Фена-мушкуль олды алы Къырымынъ. 


Сагъ олунъ, бабалар, дёнюнъ бурадан! 
Къайгъынъызы чексин сизи Ярадан! 
Айры тюштик эм шевкъатлы анадан. 
Фена-мушкюль олды алы Къырымынъ. 


Аналар дер: «Ах-вах къара язымыз! 
Бойле зулмы корьди бизим козюмиз! 
Ах, не идейик эльден китти бизим 
къозумыз». 
Фена-мушкюль олды алы Къырымынъ. 


Чектилер мейдана талим алмая, 
Вакъыт буламайыз намаз къылмая, 
Умарыз бу усул бойле къалмая. 
Фена-мушкюль олды алы Къырымынъ. 


Белли олмаз улемасы, аджысы, 
Турмаз агълар эмширеси, баджысы, 
Якъты аналары фиркъат аджысы. 
Фена-мушкюль олды алы Къырымыньъ. 


Сагъ олунъ, аналар, бизлер гидейик! 
Къыралынъ хызметин эда идейик! 
Асрет къыямете къалды, не идейик! 
Фена-мушкюль олды алы Къырымынъ. 


Ярадан Мевлядан умарыз имдат, 
Султана бу ахвал олсун эм яд, 

Бунджа дин къардашлары идерлер ферьяд. 
Фена-мушкюль олды алы Къырымынъ. 


Изн-и-Худа иле Азрет-и-Султан! 
Анджакъ сенден олур бу дерде дерман! 
Эхл-и иман беклер, хиджрете ферман 
Фена-мушкюль олды алы Къырымынъ. 


Къалмады Къырымынъ шаны, шурети, 
Терк итменъиз дин ёлунда гъайрети 
Ел булдукъча, вазгечинъиз хиджрети. 
Фена-мушкюль олды алы Къырымынъ. 


(Амет Озенбашлынынъ 
«Къырым фаджиасы» 
китабындан) 


ДИАСПОРА ШАИРЛЕРИ 


Бутюн къанлы парчаларны бирер мор къарзакъ япкъан. 


Мурат ТАНЕР 


(Романия) 
МЕН КЪАКЪМАЛЫ АГЪЫ АЙНАМАН1 


Мен къакъмалы Агъы Айнаман, кертик къашым ешиль эльмаз, 
Алтын муюз кемеримде, Татарлыгъым тартышылмаз. 


Мен кертмели Агъы Айнаман, мен костерермен догъры юзь, 


Боя джакъмакъ ишим тувулдыр, тек къайтармакъ тамгъа, муюз. 


Мен ишинъни догъры айтарман, болса да бек киришикли, 
Мен бир юрекмен, хаялетмен, къайтармаджы, акъырлыкълы. 


Мен эр шийнинъ асыл башыман, эскилигим тувул бузукъ, 
Мен уйдурмам къадимий низам, мен уйдурмам кок-асыллыкъ. 


Мен эбедий юкъу къуварман, янтарман олимджи тюштен, 
Мен сойылып къувалангъан, ясакълангъан Татарман мен. 


Мен йылдыздан къопкъан парчаман, зарар кетирильген алым, 
Мен айнанынъ чечек къашыман, мираслары магъа теслим. 


МЕН НОМАННЫНЪ БИР ПАРЧАСЫМАН 
Къоркъып, джеллятлар, батыр Номан Челеби-джиханнынъ 


Мевтасындан, оны парчалап Агъы Айнагъа аткъан. 
Агъы Айна къып-къырмызы болгъан. Сув анасы келип 


Мор къарзакълар Айнанынъ тубюне къонып, 

Сонъра бирер дурдане яраткъан. 

Ккумюштий джылтырагъан джылтыравукъ дурданелерни 
Балабан-балабан балыкълар джутып алгъан. 
Балыкъларны Татар балыкчылары туткъан. 

Меним къартбабам да бир балыкъчы эди, 

О да шундай бир балыкъ тутып уйине алгъан. 

Балыкъны темизлеп пиширеджекте ичинден 

Балкъ-балкъ джылтырагъан бир дурдане чыкъкъан. 

Оны, уйинде табылгъан алтынларыман барабар, 
Кенарлары индже-индже къаймалы, сутли коктий 

Ачыкъ мавы, бир йипек джавлугъынъ ичине байлагъан. 
Эки джийрен атлы арабасына минип къасабагъа баргъан. 
Онда, къарт бир уста къуюмджугъа яхшы бир тай ясаткъан. 
Тайнынъ манълайына джылтырагъан дурданени отырткъан. 
Сонъра тайны, пишип кечкен вишне ренкинде, 


Джымшакъ къадифемен къаплы бир сандыкъкъа сакълагъан. 


Сонъ деликъанлы бабам бир джыйындан къайтып анесине: 
«Нений, мен дюльбер бир къызгъа урулдым, джаным ненем, 
Шоны магъа айттырса!» деп айткъан. 

Къартанам джавчылар джиберип къызны айттыргъан. 
Ненем болгъан шо къыз да: «Бараман!» деген сонъ, 

Тойда онынъ мойнына шу яхшы тайны такъкъан. 

Ондан сонъра ненем мени догъургъан. 

Мен тувгъанда тайнынъ дурданеси ирип антлы сув болгъан. 
Мен шу сувны ичтим антыман барабар. 

Демек мен Номаннынъ бир парчасыман. 


Агъы Айна — дерья-денъиз манасында. 


Алиме 
ДОЛУДЖА 


ВАТАНЫМ 


Севимли Къырым, 
Ватаным меним! 
Дагъларыньъ сенинъ, 
Сенинъ чёллеринъ 
Дюльбер, ажайип, – 
Эр шейден гузель! 
Ясакъ эттилер 
Корьмеге эвель. 

Бу чечеклерни, 
Голь, озенлерни, 
Багъ-багъчаларны 
Ве къырларыны. 
Шимди биз исе 

Эр шейни корьдик, 
Эр шейни корип, 
Джандан севиндик. 
Бойле аджайип 
Ватанымыз бар. 

Бу ватанымыз 
Эбедий яшар! 


(«Къырым» 
газетасындан) 

АХ ЧЕКЕМ 


Эдждатларым минген атнынъ туягъы 
Тийген ерден асла юрек узюльмей. 

Манъа азиз бу чёллернинъ эр ягъы, 
Джылкъы, къойсыз отлакълары зар инълей. 


Къорайлардан ёл тапылмай чёллерде, 
Къаз-папийден нам-нишан ёкъ голлерде! 
Чёль багърында къоран тепип, ель ойнай, 
Къара ойгъа далгъан сайын гъам къыйнай. 


Селефлерим кобек къаны тёкюльген 
Къырым меним, ёкътыр буны бильмеген! 
Юрегимнинъ ярасына туз сепе, 
Сюргюнликнинъ азабыны чекмеген! 


«Захватчики» – кимге айта арланмаз, 
Озю кимден тёрегенин бильмейми?! 
Озь сучуны манъа юклей о мараз, 


«Баскъынджы -— биз!» деген бир ят тапылмаз. 


Къабристандан нида келе, ер титрей, 
Башташлардан домузхане къурулгъан. 
Юрегимни якъкъан атеш ич сёнмей, 
Бунъа инсан даянырмы, ах аман?! 


Эджатларым ахретинде тынч ятмай. 
Истиляджы мезарлыкъны эп таптай. 
Сокъур гедже укюм сюре, танъ атмай, 
Къара такъдир фаджиадан арынмай. 


Тувгьан Юрткьа «Юрт!» деялмай, ах чекем, 
Юрт экенин сезалмайып, зар чекем. 

Озь халкъымны таныялмай агълайым, 
Танысам да, анълаялмай агълайым. 


Ана тильде лаф эшитмей къулагъым, 
Озь Илимде сёне бахыт чырагъым. 
Явур тилин нечюн устюн коремиз?! 
Коре-биле эп явургьа дёнемиз. 


«ВАТАНЫМ», - ДЕП ЮРЕГИНДЕ ОТ ЯНА! 


Дюньямыз ахыр замангьа айлана, 
Залым-гъаддар Юрт тахтына сайлана. 
Бу осювден къылыфына сыгьмагьан, 
Аждерхагьа чевириле шу заман. 
Нефесинден тынчлыкъ далы саллана, 
Этрафында къатиль-джаний топлана, 
Ифтиранен мусульмангъа дженк ача, 
Къан тёкюле, джумле халкълар хорлана. 
Акъсызлыкъкьа акълы чаре тапамай, 
Кучьлю девлет ишгъаль эте кучьсюзни! 
Теджавузлар инсанларны аджымай, 

Пис акимдар озь сучуны танымай. 
Чеченистан, Афганистан эм Иракъ, 
Къангъа бата, яна-яна куль ола! 

Эвсиз къалгъан инсанларда ёкъ дуракъ. 
Баскъынджыдан агъыр, къанлы из къала! 


Джан къуртармакъ меджбур олгъан инсанлар, 


Къачакъ ола, гъурбетлерде хорлана. 
Эв-мекянсыз эп чекише, зорлана, 
«Ватаны!» деп юрегинде от яна! 
Ольгенлернинъ эсабы ёкъ, сайылмай, 
Аналарнынъ ах чектиги зарындан, 
Топракъ инълей, тынч бир аят арзулай. 
Юдже Аллам, халкъны къуртар залымдан. 


АКЪКЪЫНЪДАН ВАЗГЕЧМЕ 


Гъаддар инсан тахткъа укюмдар сайланса, 
Къаяларнынъ къавий коксю тепрене! 
Бахтлы аят къара куньге айланса, 

Шу залымдан йылан биле игрене! 


Шаир, къоркъма, къалеминъни къавий тут! 
Батыр олсанъ, нефретинънен явны ют. 
Саткъын шаир халкъ къальбинде яшамаз 
Чин шаирлер Акъсызлыкъкъа сусалмаз! 


Акъсызлыкъ къальбинъни турмай якъса да, 
Зорбалыкъ сени тутып богъса да, 
Джеллятлар башынъда къылыч тутса да, 
Акъкъындан вазгечме, къабирге тыкъса да. 


ЕРАТУРНЫЙ 


Сервер Бекиров 
ВАТАН САВАБЫ 


Девамлы сюргюнлик халкъны йыкъмакъта... 
Бозукътыр баскъынджы, ятларнынъ къаны. 
Залымлыкъ, зулумлыкъ ильни сыкъмакъта, 
Биз ичюн бу дюнья – Куреш мейданы. 


Акъсызлыкъ къырымны атешсиз якъа, 
Гъам-кедернен толу онынъ ичи-багъры. 
Кельмешек арланмай, ярлыкълар такъа, 
Макъсады- юректе къалдырмакъ агъры. 


Айнеджи, пис явур зайыфлыкъ тарай. 
Яланлар уйдырып, ошек даркъата. 
Тюкенген сабырлар чаресин арай, 
Кельмешек шу вакъыт топраъны сата. 


Первасыз батакъта булунмакъ олмаз, 
Бугунь яш несильни къайгъырмакъ керек, 
Истикъбаль огърунда къальплер ич солмаз, 
Мектеплер ачмакъчюн тынмасын юрек. 


Меркезге бармакъны янъыдан тиклейик, 
Къалмасын бильмеген халкънынъ талабын. 
Меселе чезювни халкъкъа юклейик, 
Алайыкъ бирлешип Ватан савабын! 


ЭР САТЫРЫНЪ БИР ИНДЖИ 
Эшреф Шемьи-задеге 


Сенинъ эдждадынъ – къыпчакъ, 
Къырымда къургъан оджакъ, 
Чёльде малын беслеген, 
Пиченин дестелеген. 

Иырлап халкъ манелерин, 
Миллий аньанелерин 
Яшлар-къызлар сырдашкъан, 
Той-джыйында чынълашкъан. 


Олардан сенинъ къанынъ, 
Тап андан келе намынъ. 
Къолунъа алдынъ къалем – 
Таныды бутюн алем. 


Къайсын Кулиев биле 
Дост олды сенинъ иле. 
Иджадынъ алгъышлады, 
Шиир де багъышлады. 


Сен де джевабын бердинъ — 
«Сакъсавул» олды дердинъ. 
Яздырды санъа элем – 
Къальплерге олды мельэм. 


«Рустем»инъ ве «Эмине»нъ – 
Сенинъ улу абиденъ; 
Язгъанларынъны корем, 
Фикирлеринъе конем. 


Эр сатырынъ – бир инджи, 
Олдынъ даим биринджи, 
Сёзлеринъ юрек якъа, 
Козьлеримден яш акъа. 


Етмиш яшкъа кельмеден, 
Хакъ Арзунъа етемеден, 
Оледжегинъни дуйдынъ, 
Ят ерлерде козь юмдынъ... 


О ерден сагьлыкълаштынъ, 
Ана-Юрткъа къавуштынъ, 
Таймайып дегенинъден, 
Вуджудынънен, тенинънен, 
Гонъюлинъ, юрегинънен, 
Эдебий иджадынънен 

Миллет къальбинде къалдыньъ, 
Онда буюк ер алдынъ. 


Сендай шаир миллетте 
Бир эди шу иджретте. 
Тепрениркен дамарым, 
Сени даим анъарым. 


Г 7 п _ 
Ашык Ресуль Халиль 
18 МАЙЫС 


Бугунь дуа окъулсын иджрет къурбанларына, 
Ватанындан айрылгъан Къырым эвлятларына. 
Яраланды юреклер, шеит кетти нидже джан, 
Еллар бойы сачылды – диллер толы эеджан. 
Орта Асия, Уралда топ-топ олып яталар 
Гъурбет ильде джан берген бизим бита, аталар. 
О шеитлернинъ рухы бизлерге эп кучь бере, 
«Ватан!» дие ольгенлерни ич унутмамакъ керек. 
Къара йыллар девам эте, етер, кельди заман, 
Сабырнынъ да сынъыры бар, уян, халкъым, уян! 
Бугунь дуа окъулсын, сукюнет бир дакъикъа! 
Шеитлернинъ рухына бизлерден: Эль-Фатиха. 


СОЛХАТ МИНАРЕЛЕРИ 


Къырымнынъ эр кошесинден кельди яшлар, 
Ойнап-кулип байрамда чынълашалар. 


Минарелер астында биз топландыкъ, 
Бир-биримизге къардашдай бир багъландыкъ. 


Бабадан корьген йигит ат ойнатыр, 
Эски-Къырым къызлары къаш ойнатыр. 


Ялта, Мисхор, Акъмесджит йигитлери, 
Манелернинъ не гузель бейитлери! 


Керич, Кезлев, Судакътан кельди яшлар, 
Джанкой, Багъчасарайдан къан-къардашлар. 


Агъармышкъа къуш болып учаджакъман, 
Солхат минарелерин макътайджакъман. 


Юртымызда эр даим бир болайыкъ, 
Джыйын, байрам, тойларда чынълашайыкъ. 


Къадим Бейбарс джамисининъ минареси, 
Узакъларгъа эзаннынъ кетер сеси. 


Бу ерлерден корюне Кефе шеэри, 
Эски-Къырым – Солхаттыр дженнет ери. 


АГЪАРМЫШ 


Агъармыш, Агъармыш — Улу Агъармыш, 
Дедемнинъ йырына ашыкъ Агъармыш. 
Этрафкъа джан берген сырлы Агъармыш, 
Яраланды. Къан агълай бугунь Агъармыш! 


Имансыз — хиянет душманларымыз, 
Агъармыштан интикъам алып оламай. 
Этрафында «полигон» — карьер патлата, 
Лякин Агъармыш дёнмей — пекине, къата. 


Тар-мар этти юртымызны душманларымыз, 
Бунъа юрек даянырмы? Интизарымыз! 
Этрафыны сарып алынъ, эм къорчаланъыз, 
Бу ерлерде юз йыллыкъ мезарларымыз! 


Бир заманда устинде от янар экен. 

Душман басып кельдигини бильдире экен. 
Агъармыш шавлесинен миллет бирлешкен, 
Душманларны урып, йыкъып, джезасын берген. 


Амма шимди янъы заман. Шавлеси чыкъмай, 
Агъармышнынъ этрафыны явуз къурт ашай. 
Къаяларны, тереклерни яралап ташлай, 
Кечмиш деде мезарлары сызлап къан агълай! 


Эй, джемаат, ватандашлар, уянынъ энди, 
Агъармышта туташыр, янарым кендим. 

Агъармыш шавлесини мен къайтарайым, 
Хор халкъымны бир ерге топлап алайым. 


Бирлешкен къальблеримиз туташса — янса, 
Агъармыштан дюньягъа шавле сачылса, 
Иншалла, салкъын ельден бизни къорчалар, 
Гизли сырларын ачар бизге Агъармыш. 


Юреклерде от янар, шавлесин узакъ сачар 
Эски Къырым темсили — Улу АГЉАРМЫШ! 


3 (425) 


ЫМ 


ХАЛКЪ ЯРАТЫДЖЫЛЫГЪЫ 


Наврез байрамы 


Малюм ки, бир чокъ шаркъ халкъларында эр йыл Мартнынъ 21-де Наврез байрамы къайд этиле. Наврез аджем (фарс) тилинде «Невруз» сёзинден келе ве «янъы йыл», «янъы 
аят» манасыны бере. Эски вакъытларда Март 21 куню янъы йыл башы сайыла экен. Бу мунасебетнен учь куньгедже балалар, яшлар, къолларына наврез чечеги ве ешерген терек 
пытакъчыкъларыны алып, эв-эвден юрип «Наврез» йырыны йырлай эдилер. Эбет, буны динълеген сонъ эв бикелери чыкъып балаларгъа чешит татлы шейлер, пара берип къуван- 
дыра эдилер. Наврез бу, эбет, баарь байрамы. Бу байрам койлюлернинъ биринджи кере чёльге чыкъып, баарь ишлерини башлагъанларыны, ерге биринджи сабан тикильгенини, 
яни даа догърусыны айтаджакъ олсакъ, баарь башлангъаныны темсиль эте. 

Наврез йырынынъ чешит вариантлары бар ки, оны эр ерде чешит-чешит этип йырлайлар. Тек Наврез йыры дегиль башкъа йырлар да йырлайлар балалар. Меселя, «Сары эчки», 
«Шийилдамай», Кара тавукъ» киби ве даа дигер йырлар. Шаирлеримизнинъ де Наврезге багъышлагъан шиирлери мевджут. Иште олардан бири. 


НАВРЕЗ 


«Наврез кельди, коринъиз, 
Наврез акъкъын беринъиз...». 
Халкъ йырындан. 


Бувлангъан топракъкъа 
санчылса сабан, 
Чёллерге къойларын 
джайдырса чобан, 
Севинем корип мен Наврез 
кельгенин, 
Аятны селямлап кунеш 
кульгенин. 


Наврез о — тарлагъа 
биринджи адым, 
Юректен сездире хош эмек дадын. 
Наврез о — ильк баарь байрамы 
бизде, 
Энъ джошкъун дуйгъулар башлай 
Наврезде. 


Шу куню дюньягъа сукъланып 
кезем, 
Эр ерде ильк баарь къокъусын 


сезем. 


Наврез о — кетире юрткъа 


ярашыкъ, 


Мен онъа яшлыкътан олгъа- 


ным ашыкъ. 


НАВРЕЗ ЙЫРЫ 
1 


Наврез кельди, коринъиз, 
Корюмлигин беринъиз, 
Дженнет болсын еринъиз, 
Аза Наврезим мубарек! 


Яз кельди, ябан, 
Тигильди ерге сабан. 
Эль хаяти вель иман, 
Аза Наврезим мубарек! 


Яз кельди гъарыкъ болдлы, 
Айванлар арыкъ болды, 
Гоньлери чарыкъ болды, 
Аза Наврезим, мубарек! 


Наврез кельди, яз кельди, 
Ордек кельди, къаз кельди, 
Къушлардан аваз кельди, 
А за Наврезим мубарек! 


Чешмелерден сув акъар, 
Дженгем къапыдан бакъар, 
Токъузгъа чевре такъар, 
Аза Наврезим, мубарек! 


Сокъталар кельди, къапынъ ач, 
Къапынъ ач да, тёрге къач, 
Сокъталаргъа пара сач, 

Аза Наврезим мубарек! 


Уйим алдында багъча, 
Акътар, тотам, бир богъча, 
Я марама, я акъча, 

Аза Наврезим мубарек! 


Ай, тур, тотам, тур, татам, 
Къапыгъа таба юрь, татам, 
Беш-он пара бер, татам, 
Аза Наврезим мубарек! 


Бизден сизге бу къадар, 
Сизден бизге не къадар? 
Не берсенъиз — шу къадар, 
Аза Наврезим мубарек. 


Аваларда учар къаз, 

Мен айтайым, озинъ яз. 
Иште кельди баарь, яз, 
Аза Наврезим мубарек! 


Наврез кельди коринъиз, 
Наврез акъкъын беринъиз. 
Аза Наврезим мубарек! 


ИТЕРАТУРНЫЙ 


НАВРЕЗ ЙЫРЫ 
2 


Бисмилля, деп башлаймыз, 
Сизге Наврез къутлаймыз. 


Къуванчлымыз, джырлаймыз, 


Наврез, Наврезим мубарек! 


Иште кельди ильк баарь, 
Не буз къалды, не де къар. 
Бош къалмасын къоралар, 
Наврез, Наврезим мубарек! 


Докъсан чыкъты, кирди март, 
Не джатасыньъ, атай къарт? 
Чыкъ да чёльге тухум ат, 
Наврез, Наврезим мубарек! 


Тарлаларны сурийик, 

Арпа, мусюр эгийик. 

Терек, фидан тигийик, 
Наврез, Наврезим мубарек! 


Кокте кунеш джылтырай, 
Чочамий торгъай чырылдай. 
Чалышайыкъ ич турмай, 
Наврез, Наврезим мубарек! 


Берекетли йыл болсын, 
Кузьде амбарлар толсын, 
Келиримиз коп болсын, 
Наврез, Наврезим мубарек! 


ЭЧКИЧИГИМ 


Эчкичигим бар эди, 
Балалайым дер эди. 
Балаларын чыбыртып, 
Бай болайым, дер эди. 
Эй, малым, эй, 
Эй, сарым, эй! 


Эчкичигим бар эди, 
Балалайым, дер эди. 
Балаласа, учь болыр, 
Чобанларгъа кучь болыр. 


Эй, малым, эй, 
Эй, сарым, эй! 


Сары эчким бар эди, 
Балалайым, дер эди. 
Балаласы беш болыр, 
Чобанларгъа эш болыр. 


Эй, малым, эй, 
Эй, сарым, эй! 


Бир байнынъ бир улы 
Бирлеттилер эчкимни. 
Эки байнынъ эки улы 
Экилеттилер эчкимни. 


Сары эчки къартайды, 
Аякълары тыртайды. 
Сакъалындан тартсам да, 
Алдына адым атмады. 
Джанай-джанай джалпакъ, 
Башына кийген къалпакъ. 
Инанмасанъ, чыкъ да бакъ. 


Береджек олсанъыз беринъиз, 


Юкъары маллеге кетийик, 
Анда барып джетийик. 


* ж * 


Косе байнынъ неси бар? 
Белине джетмез тоны бар. 
Оны келип ит къапса, 
Корюнмейджек неси бар? 
Косе бай чыкъар чардакъкъа, 
Данкъ ...рар бардакъкъа. 
Бардакъ сексен паре болыр, 
Косенъ юзи къаре болыр. 

Ма! 


* ж * 


Джолдан таптым бир оймакъ, 
Бардым бердим тиземе. 


Тизем берди бир тайчыкъ, 
Миндим кеттим дайыма. 
Дайым бекмез къайната, 
Къызлар къашын ойната. 
Ойнатма, къыз, къашынъны, 
Бабанъ кесер башынъны. 


* * ж 


Оп-оп девелер, 
Къарасувдан келелер. 
Аякълары джалпакъ, 
Башларында къалпакъ. 
Ореке таякъ, 

Чуллы баш, 

Инанмасанъ, чыкъ да бакъ. 
Алпакъ, малпакъ, 
Табанлары джалпакъ, 
Инанмасанъ чыкъ да бакъ... 


* * * 


Джым, джым этермен, 
Джымырта берсенъ кетермен. 
Пар, пар этермен, 

Пара берсенъ кетермен. 

Тал, тал этермен, 

Талкъан берсенъ кетермен. 
Янаша койге джетермен 
Сени макътай кетермен. 


ШИЙЫЛДАМАЙ 


Шийыл, шийыл, шийылдамай, 
Шийылдамай айтып биз 
кельдик, ай. 


Айры, айры ёллардан, ай, 
Айгъыр минип биз кельдик, ай. 
Бурукъ, бурукъ ёллардан, ай, 
Бие минип биз кельдик, ай. 
Тюйрим, тюйрим ёллардан, ай, 
Тюе минип биз кельдик, ай. 
Къыврым, къыврым ёллардан, ай, 
Къочкъар минип биз кельдик, ай. 
Илле, оджам, шийылдамай! 
Шийылдамай айтып биз 
кельдик, ай. 


Шийыл, шийыл, шийылдамай, 

Шийылдамай айтып биз 
кельдик, ай. 

Миндим атнынъ арыгъына, 


Ол Мухаммед Мустафагъа 
бизден селям. 
Я, Мухаммед, Медине, я 
Шерамазан! 


Шерамазан айларында тувды 
ферман, 

Къол котерип дуа этмек 
джангъа дерман. 
Анав молла, мынав молла 


огютимен олдыкъ виран. 


Я, Мухаммед, Медине, я 
Шерамазан! 


Шерамазан айта кельдик шу 


шу байнынъ эшигине, 


Ал къочкъардай, чал къочкъар- 


дай бир ул тувсын бешигине. 


Хыдыр Небий боллыкъ берсин 
къысметине. 

Я, Мухаммед, Медине, я 
Шерамазан! 


Пейгъамбернинъ бир аты бар 
джирен дийлер, 
Яшлыгъынъда къыл намазынъ, 
уйрен дийлер. 

Уйренмесенъ, джеэннемге 
сюйрен дийлер. 

Я, Мухаммед, Медине, я 

Шерамазан! 


Кябе ёлында бир терек 
бар – башы бурма, 
Башчыгында битермэкен 
къара хурма? 
Бу дюньянынъ сонъы тешик 
давул, чонтыкъ зурна. 
Я, Мухаммед, Медине, я 
Шерамазан! 


КЪАРА ТАВУКЪ 


Къара тавукъ къакъылдар, ай, 
Къанатлары шакъылдар, ай. 

Джамашакънынъ джаш къызлары 
Пушт бикедай шакъылдар, ай. 


Аюв, аюв джоллардан, ай, 
Аюв минип биз кельдик, ай. 
Аюв башын бийлийялмай 


Риза Фазыл. 


Туташты къандиллер янды. 

Давул: Дум така, дум так! 
Дум така, дум так! 

Рамазаннынъ ильк геджеси 

Янды пиляв тенджереси. 

Бу айлар мубарек айлар, 

Эр тарафта эзан сеси. 

Давул: Дум така, дум так! 
Дум така, дум так! 

Не уюрсынъ, не уюрсынъ? 

Шу юкъудан не булурсынъ? 

Ал абдестинъ, къыл намазынъь, 

Дженнет Аля’йы булурсынъ. 

Давул: Дум така, дум так! 
Дум така, дум так! 


Бакълаванынъ ичи шекер, 
Давулджынынъ джаны чекер. 
Бакълаванынъ ичи рекмез, 
Давулджынынъ сеси етмез. 
Давул: Дум така, дум так! 
Дум така, дум так! 


Давулджы макъаты серди, 
Мурат агъа бахшыш берди. 
«Танъры сенден разы олсын, 
Алсын гонълюнъден эр дерди. 
Давул: Дум така, дум так! 
Дум така, дум так! 


Иште кельди Рамазан айы, 
Азырланъыз марамайы. 
Аллаһ къабул этер бу ай 
Окъулгъан эр бир дуайы. 
Давул: Дум така, дум так! 
Дум така, дум так! 


Давул сеси дыр-дырлады, 
Элимден чокъмар фырланды. 
Даа чокъча сёйлер эдим, 
Къара копек пек зорлады. 
Давул: Дум така, дум так! 
Дум така, дум так! 


Изаат: 

Ораза башлангъанда, давул- 
зурнанен эки-учь адамдан иба- 
рет чалгъыджылар адамларны 
“темчит”ке уянтмакъ ичюн эв- 
эвден юрип давул къакъып, бу 
йырны йырлай экенлер. 


Тюштим ёлнынъ ярыгъына. 
Миндим атнынъ семизине, 
Тюштим ёлнынъ темизине. 
Миндим атнынъ аркъасына, 
Тюштим ёлнынъ джаркъасына. 
Шийыл, шийыл, шийылдамай, 
Шийылдамай айтып, биз 
кельдик, ай! 


Алпакъ, малпакъ, 
Табанлары джалпакъ. 

Ай, тур, татам, тур, татам, 
Беш-он пара бер, татам. 
Сени макътай кетийим. 
Джанаша койге джетийим. 


Изаат: 

Айван асравнен багълы «Сары 
эчки» ве Шийылдамай» йырла- 
ры баарь айларында, айванлар 
яврулагъан афталарда огълан 
балалар тарафындан айтыла 
экен. Буны бельки шимди де ха- 
тырлагъан къартлар бардыр. 

Рамазан айларында, ораза 
вакътында («Шерамазан» ве 
«Эльвида» айтылса да), балалар 
«Сары эчки» ве «Шийылдамай»ны 
да йырлап юре экенлер. 


ШЕРАМАЗАН 


Мына селям айлейкум, алей- 
кум селям! 

Селям бермек, селям алмакъ 
— Къуран келям. 


Шерамазан айтып биз 
кельдик, ай. 


Къакъ-къакъ, къакъ-къакъ 
этийик, ай, 
Къакъай берсенъ кетийик, ай. 
Джанаша койге баргъанджек, ай, 
Сизни макътай кетийик, ай. 


Изаат: 

Дженк йыллары, немселер 
вакътында, койде бир къач бала 
олып эв-эвден «Шерамазан» 
(Шехру Рамазан), «Къавра та- 
вукъ» айтып юрьгенимиз аля 
хатырамызда. Балабан койлер- 
де бойле бир къач группа ола 
эди. «Шерамазан» джамилерде 
Теравиһ намазы къылынгъан 
акъшамлары Оразанынъ 15-не 
къадар айтыла эди. 15-джи я да 
20-джи куньден сонъ яни Рамазан 
айы битеджекке якъын: «Эльвида 
я, эльвида я, Шехру Рамазан, 
эльвида!» деп «Эльвида» иляпий- 
си айтыла эди. Эвде олгъанлар 
къапбакъып динълей эдилер ве 
эв бикелери, эльбет, балаларгъа 
конфет, пряник, татлы шейлер, 
пара берип къувандыра эдилер. 


ТЕМЧИТ ЙЫРЫ 


Рамазан кельди, даянды, 
Джамилер нургъа боянды. 
Му’мин олгъанлар инанды, 


«ЭЛЬВИДА» ИЛЯҺИЙСИ 


Эльвида я, бизден санъа, 
Шепр-у Рамазан, эльвида! 
Сен гидерсинъ, аля бизни 
Якъты асрет, эльвида! 
Эльвида я, эльвида я! 
Шепр-у Рамазан, эльвида! 


Кельдигинъде Ер иле кок, 
Эп мелеклер севинир. 
Кеттигинъде агълашырлар, 
Чагъыршырлар: “Эльвида”! 
Эльвида я, эльвида я! 


Шеһр-у Рамазан, эльвида! 


Къонакъ эдинъ бизде бир ай, 
Шимди терк эттинъ бизни. 
Гъафлет иле кеттинъ эльден, 
Джан-ы джанан, эльвида! 
Эльвида я, эльвида я! 
Шепр-у Рамазан, эльвида! 


Нурынъ иле зейн олды 
Джумле Месджитлер тамам. 
Зикр-и тесбих, эм Теравий, 
Кеттинъ эльден, эльвида! 
Эльвида я, эльвида я! 
Шепр-у Рамазан, эльвида! 


Газетанынъ кырымтатар 
болюгини Риза Фазыл 
ве Эмине Усеин 
азырладылар. 


о 3 (425) 


РЫМ 


ДЕБИЙ КЪЫРЫМ 


Бугунь энди 85 яшыны толдыргъан акъсакъал 
языджымыз Риза Фазылнынъ яратыджылыгъы- 
нынъ ильки йылларында басылып чыкъкъан 
«Наврез» адлы шиирлер джыйынтыгъыны са- 
ифелеп бакъсакъ, шаирнинъ поэтик фикрининъ 
озьгюнлиги айретте къалдыра: «Омюримнинъ 
баарини, баарь корьмей кечирдим: Не севиль- 
дим, не де севдим, эр умюттен вазгечтим... Шай 
олса да, эр джефанынъ ола илле сефасы, Табиат 
ойле - эр гедженинъ етип келе сабасы», – дей 
о иджадынынъ ильк басамакъларында. Бу са- 
тырларда биз шаир, языджы Риза Фазылнынъ 
омюр ёлуны корьген киби оламыз. 

Бойле бакъкъанда, шаирнинъ шиирлери адий бир ме- 
селе, адиселерни тасвирлеген киби корюне. Лякин онынъ 
поэтик сатырларындан келип чыкъкъан ичтимаий мана 
терендир. Онынъ къалеми алтындан чыкъкъан образ ве 
пейзажларда, фикирлерде дидактик рух сезилип турса 
да, оларда замандашынынъ такъдири ичюн буюк къасевет 
яшай. 

Риза Фазыл 1929 сенеси халкъ оджасы Эмир Усеин 
Челебининъ къорантасында догъды. 1944 сенеси майыс 
18-де Риза халкъымызнен берабер Кострома виляетининъ 
Макарьев районына сюргюн олунды. О, 1955 сенеси бу су- 
вукъ ве дагълыкъ улькенинъ меркези Кострома шеэринде 
тиджарет техникумыны аля дипломнен битире ве шу сенеси 
Самаркъанд тиджарет институтына имтиансыз кире ве 1959 
сенеси оны мувафакъиетнен битире. Бир къач сене Къыр- 
гъызыстаннынъ Ош шеэринде тиджарет ишханелеринде 
чалыша. Халкъ агъыз иджадыны джан-гонъюльден севген 
Риза Фазыл 1965 сенесинден башлап яратыджылыкъ иле 
джиддий огърашып башлай. Онынъ ильки шиирлеринден 
бири «Сакъав кимдир?» шиири эди. 

Абдулла Дерменджи 1966 сенеси эдебиятымызгъа 
къыскъа козь ташлап, «Юксельиште» адлы макъалесинде 
Риза Фазылнынъ «Сакъав кимдир?» шиирини де анъып 
кече ве «омюрдеки менфий алларны кескин тенкъид эт- 
кенлерини, адамларны оларгъа къаршы амансыз курешке 
чагъыргъанларыны» айта. 

Керчектен де о вакъытта халкъымыз арасында ана тили- 
мизни бийсинмеген, миллий урф-адетлеримизге кибир иле 
бакъкъан унсурлар пейда олып башлагъан эди. Ябанджы 
тильде къонушмакъ, адларыны русчагъа чевирмек мот бир 
шейге дёнген эди. Бираз эртедже бу мевзугъа шаир Эшреф 
Шемьи-заде токъунгъан эди («Дёрт тальтинке», 1960). 

«Сакъав кимдир?» (1966) адлы шиир басылып чыкъкъа- 
нынен халкъымыз арасында бирден окъуйыджыларнынъ 
дикъкъатыны джельп этти. Бунынъ себеплери бар эди. Риза 
Фазыл шииринде тербиесиз, миллий гъурурыны гъайып 
эткен, эр шейге юксектен бакъкъан шахыслар акъкъында 
яза. Шаир халкъымызнынъ, миллий тилимизнинъ келед- 
жеги акъкъында къайгъыра. «Сакъав кимдир?» бугунь де 
земаневий бир шиир олып къалмакъта. 


САКЪАВ КИМДИР? 


Бу суальге акълыджа берсем джевап, 
Олур эди халкъымдан бинъ бир савап. 


Бар адамлар эр тюрлю: бойдан, беттен. 


ИТЕРАТУРНЫЙ 


ЭДЕБИЙ ТАКЪВИМ 


РИЗА ФАЗЫЛНЫНЪ 
ИЧТИМАИЙ ЛИРИКАСЫ 


«Риза Фазылнынь иджады ве фаалиети акъикъатен 
урьметке ве сукъанувгьа ляйыкъ. Онынь эсерлерине 
айдын лирика, енгиль дидактика, йымшакъ юмор, фель- 
сефий мундеридже хастыр». 

Амет Адиль 


«Риза Фазыл озюнинъ шиирлерини ачыкь, ань- 
лайышлы тильнен, сатырларгьа эмоциональ къувет 
берип, озюне хас усулнен яза». 

Нузет Умеров 


Ничюн бильмем, янъылып биз эпимиз 
Табиатта билинмез бир себептен 

Тильсиз къалгъан шахскъа сакъав деймиз. 

= Екъ! - дейим мен эйджанлы давушымнен 
Сакъав дегиль о шахс билинъ, факъат, 

Табиат кучю, адисе, хышымынен 
Ынджынтылгъан бичаре адий сакъат. 

Сакъав деп мен айтарман кокюс керип, 

Ана тилин бильмеген тильсизлерге. 

Тили олып, тиль бильмей, богъаз керип: 

= «Мерси! Пардон!» – окюрген йипсизлерге. 
Ана сютин эмип де, «махан» десе, 

Озь тилинде севгисин бильдирмесе, 

О сакъавдан не фаркъы бардыр бунынъ, 

Сой танымай тиклесе кокке бурнын? 

Эгер ана сютинен кирмесе тиль, 

Эльбет, тана сыртынен кирмез, о, биль! 
Баланъа сен джан берип, тиль бермесенъ, 
Оны бойле бир сакъав этмезмисинъ?! 


Онынъ бири-бири артындан «Ленин байрагъы» газе- 
тасынынъ саифелеринде басылгъан шиирлери «Наврез» 
(1970) адлы джыйынтыкъкъа кирдилер. Языджы шиир- 
леринде яшайышта корьген-кечиргенлери, ахлякъ, эмек, 
биринджи севгиси акъкъында яза. Кечмишнен бугуньки 
кунни тенъештире. 

Риза Фазылнынъ бу девирде язылгъан эсерлери сер- 
бест алда муэллифнинъ къальбинден къайнап чыкъаракъ, 
сербест шиир шекилини алалар. Олар бираз тюшюнджели, 
мазун олсалар да, муэллифнинъ рухындаки даимий араш- 
тырувларны акс эттирелер. Вакъыт кеттикче Риза Фазы- 
лнынъ шиириетининъ мевзу даиреси кенишлей ве чешит 
ола. Эдип эсерлерининъ къараманлары онынъ федакяр 
юксек ахлякълы замандашлары ола. Манзумеджи «Айги- 
ди татар халкъымыз!» шииринде аятымызда расткельген 
рухсызлыкъны, лякъайдлыкъны, видждансызлыкъны кескин 
тенкъитке огърата: 


«Айгиди татар яшлары, ойланмайлар, 

Ана тильни билейим деп зорланмайлар. 

Тиль ёкъ болса - халкъ ёкътыр. Буны анълап, 
Мийлерине синъдирип болалмайлар. 

Айгиди, татар къызлары, къаш-козь якъып, 
Ана-баба юрегин якъып-йыкъып, 

Бир къазакъкъа къоджагъа чыкъа да кете... 
Айтынъ, бунъа кимлернинъ акъылы ете?! 
Айгиди, бизим къартбаба, къартанайлар, 
Торунларгъа озь тилин ашламайлар. 

Буны корьген Челеби-джианымыз 

Дер ки: - Къайда сизлернинъ виджданынъыз?!» 


Шаирнинъ иджадында Ватан, Миллет мевзулары, бирлик 
гъаеси муим ер тута. Онынъ «Къырымтатар тили», «Бу де- 
мек Ватандыр!», «Инсаннынъ тамыры бармы?» шиирлери 
де ичтимаий лириканынъ надир нумюнелери джумлесине 
кире. Риза Фазыл «Инсаннынъ тамыры бармы?» адлы 
шииринде, эр анги осюмлик киби, инсаннынъ да «тамы- 
ры» бар экенини къайд эте ве инсаннынъ тамыры — онынъ 
Ана-Ватаны, ата-анасы ве ана тили олгъаныны эминликнен 
тасыдкълай. Муэллифнинъ фикриндже, келеджекке екяне 
ёл бар, бу – имкяны олдыкъча «тамырларгъа тазе филислер 
ашламакъ»тыр. Ялынъыз шу ёлнен миллетнинъ башына 
тюшкен мерхаметсизлик ташларыны ёкъ этмек мумкюн. 


«Тереклер тамырын тирейлер топракъкъа, 
Олардыр джан берген пытакъкъа, япракъкъа. 
Тамырлар къадалып топракънынъ коксюне, 
Эмелер, кучь берип терекнинъ озюне. 

Я инсан? Инсаннынъ тамыры бармы экен? 
Анадан догъгъанлар тамыргъа зармы экен 
Инсаннынъ тамыры - Ана-юрт, Ватандыр! 
Сарсылмаз темелинъ - Ананъ ве Атанъдыр! 
Тамырлар тамыры - озь ана тилинъдир! 
Шу тильнен ашлагъан ар, намус, илимдир. 
Инсаннынъ тамыры бар экен, бар экен! 
Инсан да тамыргъа зар экен, зар экен». 


(Языджынынъ 85 йыллыгъы мунасебетинен) 


Ватанперверлик дуйгъусы ве тувгъан топракъ мевзусын- 
да язылгъан поэтик эсерлер шаир иджадынынъ буюк 
къысмыны тешкиль эте. Риза Фазылнынъ фикриндже, Ва- 
танны севмек, онъа садыкъ олмакъ, озь арекетлеринънен 
ана-юртунънынъ менфаатыны къорчаламакъ – иште бунъа 
ватанперверлик дерлер. Ватанперверлик дуйгъусынынъ 
тарихий негизини та къадимий девирде ана тильге, мил- 
летке, тувгъан топракъкъа севги киби анълагъанлар. Бойле 
гузель диярда догъгъан ве яшагъан шаир, Къырымнынъ 
аджайип табиат манзараларыны ве дегерликлерини озь 
шиирлеринде юксек бедиий меаретнен тасвир эте. Табиат 
зенгинлигини, Ана-юртнынъ текрарланмаз озьгюнликлери- 
ни окъуйыджыгъа косьтермек ичюн къалем саиби мубалягъа 
(«тамырлар тамыры - озь ана тилинъдир»), джанландырув 
(«тамырлар къадалып топракънынъ коксюне эмелер»), 
къыяславлар киби тасвирий васталарны кенъ къуллана. 
Шиир терен фельсефий фикир узеринде къурулгъан. Зе- 
манемизнинъ актуаль – Ана-юрт, ана тиль, урф-адетлерге 
урьмет меселелерине багъышланып, котеринки рухнен 
язылгъан. Бу шиирде муэллиф озь мунасебетини бильдире, 
макъсадыны анълата, арекетке чагъыра. Риза Фазылнынъ 
«Татарлыгъым» (2002) адлы шиирлер китабынынъ ахля- 
къий-эстетик эмиети буюк ве салмакълы. Мана ве образ 
джеэтинден мундериджеси кениш ве зенгин. 

Онынъ поэтик сатырлары арасындан окъуйыджы 
«дагъларда чокъракълар шырылдап акъкъаныны» коре, 
«яйлада чобан къавалы инълегенини», «бульбуллернинъ 
йырлагъаныны» эшите, атта «мартта ачкъан мелевше- 
нинъ къокъусыны» дуя. Шаирнинъ образлар алеминде 
баш мевзу – бу, севги мевзусы ола. Ватангъа, «истидатлы 
магърур халкъына», миллий санаткъа, Къырым табиатына 
— сынъырсыз севги. Заманымызнынъ белли кеманеджиси 
Энвер Шерфединовнынъ етмиш йыллыгъына багъышлап 
язылгъан «Тым-тым»нынъ эзгиси» адлы шииринден бир 
къач дёртлюкни мисаль кетирейик: 


«Сюргюнликнинъ къарсамбалы, къайгъылы бир кунюнде, 
Мартта ачкъан мелевшенинъ къокъусыдай гонълюме 
Алып кирдинъ, Энвер агъа, азиз «Тым-тым» эзгисин, 
«Тым-тым»ынънен къазандынь сен бутюн халкънынъ 
севписин... 
Бу эзгиде Чатырдагънынъ къудрети бар, кучю бар. 
Душманларгъа догърултылгъан къуршунларнынъ уджы 
бар. 
Бу эзгиде мелевшенинъ къокъусы бар, тюси бар, 
Къайнап чыкъкъан чокъракъларнынъ шырылтысы, сюси 
бар...» 


«Риза Фазыл тек шиириет къафесинде къапалып къал- 
мады, къаерде акъыл, идрак, ферасет, корюв даиреси, 
тешеббюс талап этильсе, шу ерде олып, чешит сааларда 
иджат этмеге тырышты, – дей Сейяре. Меджитова. – Чокъ 
шейлерни о озюне япмакъ борджлум деп сайды. Меселя, 
о, мукъаддес китап сайылгъан Къуран-ы Керимни тарихы- 
мызда биринджи олып ана тилимизге изаатлы терджиме 
япты. Бунъа къошма оларакъ «Буюрынъыз дуагъа», «101 
дуа» китапларыны чыкъарды, бу китаплар къайсы дуагъа 
барма, халкъымызнынъ элинден тюшмей. 50 йыллыкъ 
иджадий фаалиетинде, умумен алгъанда, о, 40-къа якъын 
китап чыкъарды, эписи чешит жанрларда: шиириет, несир, 
фольклор, эдебият тарихы, аджайип инсанлар акъкъында 
очерклер ве иляхре. О, эски девир классик шаирлеримизни 
ярыкъкъа чыкъарды: Махмуд Къырымлы, Халиль огълу Али, 
Гъазаий, Ашыкъ Умер, Джевхерий ве иляхре». 

Озю фааль джемаатчы олгъан, Къурултай ве Меджлис 
азасы олып сайлангъан Риза Фазыл 1991 сенеси «Янъы 
дюнья» газетасында басылгъан «Тиль, эдебият ве миллий 
арекет» макъалесинде бойле яза: 

«Занымджа, миллий арекетпни ялынъыз бир тарафлы, 
тар бир манада анъламакъ ич догъру дегилъдир. Иджадий 
зиялыларымызнынъ да чокъусы бу умуммиллий арекеттен 
ич четте турмайлар. Амма оларнынъ миллий куреш силясы 
да, куреш усуллары да башкъадыр. Ойле экен, биз иджат- 
кярлар, озь къалемимизнен догърудан-догъру халкъкъа, 
медениетимизге, онынъ келеджегине сокъакъ ачкъан бу 
мукъаддес ана тили ве эдебият саасына менсюп олгъа- 
нымызны ве бунынънен миллий меселемизнинъ, миллий 
курешнинъ къайнакъ далгъасында булунгъанымызны ич бир 
дакъкъа унутмайып, Миллий арекетнинъ эсас кучьлеринен 
бирлик олып, даа зияде гъайретнен, исрарлы, чалышмалы- 
мыз. Ве иджадий ишлеримизни, шахсий фаалиетимизни 
бутюнлей умумхалкъ макъсадына бойсундырмалымыз». 

Къырымтатар эдебиятынынъ акъсакъалларындан бири, 
85 баарьни корип кечирген языджымыз Риза Фазылгъа 
эвеля сагълыкъ ве узун омюр, иджадий мавафакъиетлер 
тилеймиз ве халкъкъа, эдебиятымызгъа, медениетимизге 
даа чокъ хызметлер этмесине дуаджымыз. 

ЫМ 


АНИ О РЕ ОЕ 


Унутмадым ватан ичюн антымны 


Певат Зети огьлу Аджиредин 1939 сенеси апрель 12-де 
Керич ярымадасындаки Опук къаясынынъ этегинде ерлешкен 
Къояш коюнде чалгьыджы Зети ве онынъ омюр аркъадашы Са- 
диенинъ аилесинде дёртюнджи эвлят оларакъ дюнъягъа кельди. 

1943 сенеси алман баскъынджылары Опук кьаясыннынъ 
кьобаларында партизанлар ерлешкенини билип, онынъ 
этрафында олгъан дёрт койнинъ залисини башкъа койлерге 
кочюрип, эвлерини якъалар. Зети агъанынъ аилеси, омюр 
аркъадашы догъгъан Мавлюш коюнде яшагьан къайнагъасы 
Мамедемин Шерфединнинъ эвине кочип, сюргюнликке Кедар 
анда яшайлар. 

Керич ярымадасы алман баскьынджыла- 
рындан азат олунгъан сонъ, совет аскерлери 
койлерге келип тола. Певатнынъ Бабасы Зети 
топал олгъанындан себеп, оны дженкке алмай- 
лар. Мавлюш коюнде токьтагъан аскерлернинъ 
субайына бабасы: «Манъа машина беринъиз, 
къорантамны озь коюме кочюрейим», – дей. «18 | 
майыста берерим», – дей субай. 

Бу сёзден мемнюн олгъан бабасы эвге ке- 
лип, анасына ве омюр аркъадашына кьуванчлы 
хабер айта. Эр шейни богъчалап азырлайлар. 
18 майыс сабасы къапы-пенджере къакъыла. 
Эр кес тез турып, азырлагьан шейлерини ма- 
шинагъа юклеп, озьлери де минелер. Субай 
анасынынъ кьолундан Къуранны чекип ала ве 
узакькьа фырлата. Этрафтаки машиналарны 
корьген бабасы меселени анълай. 

Оларнынъ къорантасы Озьбекистаннынъ Са- 
маркъанд виляетиндеки Пастаргъом районына 
«Зарбдор» ходжалыгъынатюше. Сюргюнлик омюри 
башлана. Бабасы Зети Аджиредин малханеде, анасы 
ве Джеват агъасы тарлада чалышалар. 

1946 сенеси оларнынъ къорантасыны «Зе- 
рафшан» девлет ходжалыгъынынъ экинджи 
бопюгине кетирелер. Бир йылаан сонъ бабасы 47 яшында 
хасталыкътан кечине. Певат озьбек мектебинде окъумагъа 
башлай. Еди сыныф битирген сонъ арабаджы олып чалыша. 
1955 сенесинден памукъ тарласында эсапчы олып чалыша ве 
эки йылдан сонъ оны бухгалтер вазифесине авуштыралар. 
Бир йыл чалышкъан сонъ, анасынен Сырдарьяда яшагъан 
Джеват агъасынынъ эвине кочелер. Агъасындан о дюльгерлик 
енаатыны огрене ве 13 йыл мектепте эмек дерси бере. Шу 
мектепте рус тилинден дерс берген Диляра Танташованен 
танышып, аиле къура. 

«Сирдарё» район газетинде шиирлери басыла. 1958 се- 
несинден «Ленин байрагьы» газетине абуне олып озь ана 
тилимизни мукемель огрене ве анда хаберчиклер язып башлай. 

«Шиирлер язмагъа манъа ана-Ватангъа олгьан асретлик 
дуйгъусы меджбур этти», – дей Певат агъа. Ильки шиирини 
Певат бешинджи сыныфта окъугьанда яза. 


Мен догъгъан коюмнинъ ады Къояш, 
Акълымда, къаясы денъизнен туташ. 
Коюмден сюрдилер, акъызып козьяш. 

Бу ишни япты Сеитхалил (Сталин) чалбаш 


Миллий арекетке Певат Зети 1962 сенесининъ сонъларында 
къошула. Джеват агъасы оны Сырдарья шеэринде олгъан халкъ 
арекетининъ топлашувына алып бара. Топлашувда Гулистан 
шеэринден кельген Гъафар Аблякимовнынъ айткъан сёзлери 
онъа пек тесир эте. Миллий арекетимизнинъ фааль иштирак- 
чилери Аблямит оджа Борсеитов, Ваит оджа Муртазаев, Ферит 


Омеров, Сталин лагеринден сагъ-аман къуртулгъан Сеитасан 
Ваниев, Шейхамет Музафаровнен таныш ола ве эр бир топла- 
шувларда иштирак эте. 

Аблямит оджанен сыкъ корюше ве онынъ авалесинен имза, 
пара ве Сырдарья районында яшагъан дженк ветеранлары 
акъкъында малюматлар топлай. Айны шу йыллары къартлар 
агъызындан репрессиягъа огъратылгъан шаирлеримизнинъ 
шиирлерини язып ала. 

1975 сенеси Певат агъа ана-Ватангъа темелли коче ве 
МЕнин районынынъ Аргъымакь- Эли (Батальное) коюнде ерле- 
37 чти ше. Шу сенеси Къарасувбазар 

у ___шеэринде яшагьан Эльзара 
кг хуД Османованен аиле къурып 
анда языла. 

1994 сенесинден «Къырым» 


__тарихынен джиддий огърашып 
| башлай. Онынъ япкъан ара- 
штырмалары нетиджесинде 
Къарасувбазарнынъ керван- 
сарайлары, кьадимий чаршы, 
базарлары, джамилери, амам- 
лары, мезарлыкьларынынъ 
ерлери бельгилене, эки дюрбе- 
нинъ – Тотай ана дюрбесининъ 
ве Бульбуль азизининъ ерлери 
белли ола. Мемет Кемале- 
диновнен берабер олар учь 
девлетлиге – Осман, Умер, 
Сельви азизлерине хатыра 
ташы къоялар, Амди Герайбай, 
Абдурешид Медиев яшагьан 
эвлерге хатыра тахталары аса- 
лар. Певат Зети дженк ветеранларынынъ фото-портретлерини 
буюк колемде яптыра ве черчивелерге къойып, бу джумледен 
белли рессамымыз Рустем Эминов сызгъан Бекир Чобан-заде, 
Амди Герайбай, Амет Къалафатов, Абдурешид Медиевнинъ ре- 
симлерини шеэр улькешынаслыкъ ве тарих музейине такъдим 
эте. Ондан гъайры эвельден къалгъан къуман, тава, балабан 
бардакъ ве дигер алетлер, эм де 1941-1945 сенелери аскер- 
леримизден кельген 10-дан зияде мектюп ве справкаларнынъ 
ксероко-пияларыны багъышлай. 

Сарысув миллий мектебине Певат агъа дженк иштиракчи- 
лери ве ветеранларынынъ портретлерини ве чешит йылларда 
Москвагъа баргъан халкь векиллерининъ 30-дан зияде фото- 
ресимини багъышлай. 

Къырымгъа эрте кельген ве нидже зорлукълар иле озь 
Ватанына садыкъ олып яшагъан ватанпервер инсанларымыз 
акъкъында Певат Зетининъ учь китабы ве дёрт шиирий китабы 
дюнья юзю корди: “Къырымларнынъ такъдири. 1-нджи китап” 
(2003), “Къырымдан седа” (2004), “Хроника крымскизх собы- 
тий” (2006), “Акъкъынъдан вазгечме” (2007), “Къырымларнынъ 
такъдири. 2-нджи китап” (2009), “Нечюн сустыкъ?! (2012). Бу 
сонъки китабы ичюн Певат Зети Эшреф Шемьи-заде адына 
эдебият мукяфаты боюнджа рагъбетлендириджи мукяфаткъа 
наиль олды. 

Певат Зетининъ къалеми къавий, огде иджадий планлары 
чокъ. Алла онъа сагълыкъ берсин де, халкъ ичюн даа чокъ 
эсерлер язсын, китаплар чыкъарсын. 


Сейран ИБРАИМ 


Певат ЗЕТИ 
АХ, ДЖЕМИЛЕМ! 


Сени беклей, бу козьлерим парылдап, янып, 
Вакъыт кече, гедже-куньдюз тек сени анъып. 
Кель десенъ сен, мен янынъа учарым шу ань, 
Сени севдим, ашыкъ олдым, Джемилем, инан. 
Бир арзум бар, ах, Джемилем, севгилинъ 
олсам, 
Юрегимден юрегинъе бир ёлчыкъ тапсам. 
Бу севдалы гонъюлимни мен санъа ачсам, 
Динълерсинъми ах, Джемилем, сырымны 
айтсам. 


Акъылым да, фикирим де сен иле олмакъ. 

Озен олып акъып-ташып къальбинъе толмакъ. 
Ах, Джемилем, юрегинъни бильдирсенъ эгер. 
Сармашыкъдай сарылырым, асретлик кечер. 


Бир истегим, севсенъ етер, севгеним къадар. 
Сенсиз манъа керек дегиль къокъулы баарь. 
Гонълюм къырыкъ, халис эйле бу дерттен мени, 
Омюр билля севеджегим, Джемилем сени! 


Севги – бахыт, севильмекчюн догъулыр инсан, 
Севгисиз не бир къуванч бар, не бахыт бир ань. 
Не гузельдир: севильсенъ, олсанъ бир ашыкъ, 
Бу дюньяда севильмеген инсангъа языкъ. 


ЯВУР КЪЫЗЫ 


Явур къызы тюшме меним пешиме, 

Диним башкъа, тилим башкъа анълайсынъ! 
Айнеджисинъ, ёл арайсынъ къальбиме, 
«Люблю», дие козьяш тёке агьлайсынъ. 


Къаны бозукъ, явур къызы, агълама, 

Такъдиринъни талийимнен багълама! 
Копек, мышыкъ ич муаббет яшамаз, 

Эки копек бир савуттан ашамаз! 


Яшлыкъ кечер, къартлыкъ келир, анъларсынъ 
Сонъ кеч олур, пешман этер, агъларсынъ. 
Юреклерде туфан къопар, о тынмаз! 

Бойле бозукъ къоранталар ич онъмаз! 


Сен христиан, мен мусульман олгъан сонъ, 
Сен бабушка, мен къартбаба олгъан сонъ, 

Сен кильсеге, мен джамиге баргъан сонъ, 

Сен папазгъа, мен имамгъа уярмыз. 


Къайсы эвлят бизни корип бегенир, 
Хаста ятсакъ хатыр сорап ким келир?! 
Сой-акъраба юзь чевирир бизлерден, 

Яш тыгъырыр сонъ сёнюккен козьлерден. 


Коля, Петро арасындан яр сайла, 
Диндашынънен такъдиринъни сен багьла. 
Меним исе озь халкъымдан ярем бар 
Сени корьсем юрегиме ягъа къар. 


2002 с. 


ЯНЪЫ КИТАПЛАР 


Нузет Умеров 

БАЛАЛАРГЪА ВЕ БАБАЛАРГЪА 

Нузет Умеровнынъ «Балаларгъа ве 
бабаларгъа» деп адландырылгъан адден 
тыш джыйынтыгъы келеджекте ана-баба 
оладжакъ огълан-къызчыкълар ве буюген 
сонъ озьлери де бир заман бала олгъанла- 
рыны унуткъан уйкенлер ичюндир. Муэллиф 
мезкур джыйынтыкъта окъуйыджыларгъа 
балалар ичюн язгъан шиирлерини, фанта- 
стик икяелерини ве масалларыны такъдим 
эте. Бабалар китапкъа кирген бутюн бу 
шиирлер ве икяелерни балаларынен бера- 
бер окъугъан сонъ, буюклери ичюн чешит 
жанрларда язылгъан эсерлерге кечип, 
оларны да окъурлар. Балалыгъы сюргюнлик 
девринде кечкен эр бир къырымтатар яз- 
ыджысынынъ иджадында олгъаны киби, 
Нузет Умеровнынъ да иджадында Ватан, 
сюргюнлик, Ватангъа авдет мевзулары 
айрыджа ер туталар. Теджрибели бала 
шаири Нузет Умеровнынъ шиирлеринде 
муэллиф бала психологиясыны, баланынъ 
дюньябакъышыны эсапкъа алып язгъаны 
сезилип тура. Шунынъ ичюн де онынъ ши- 
ирлери енгиль окъула, тез акъылда къала. 
Китап балаларымыз, торунларымыз ичюн 
аджайип бир бахшыштыр. Китап «Къы- 
рымдевокъувпеднешир» нешриятында 
Рескомнац тарафындан 500 нусха чыкъа- 
рылды ве сонъра белли иш адамы Ленур 
Ислямовнынъ мадий ярдымынен 500 нусха 
даа чыкъарылды. 


ИТЕРАТУРНЫЙ 


Сейран Усеинов, 

Дилявер Усеинов 

КЪЫРЫМТАТАРДЖА - РУСЧА -– 
УКРАИНДЖЕ ФРАЗЕОЛОГИЗМЛЕР 
ЛУГЪАТЫ 

Бир сыра лугъатларнынъ муэллифи 
белли оджа, тильшынас, «Маариф ишлери» 
газетасында оджалар ве окъуйыджыларара- 
сында чокъ чокъ популяр олгъан «Сейран 
оджанынъ дерслери саифесининъ муэллифи 
Сейран Усеинов озюнинъ невбеттеки фразе- 
ологизмлерлугъатыны чыкъарды. Лугъат учь 
болюктен ибарет. 

Китапнынъ биринджи болюги – Русча-къы- 
рымтатарджа-украиндже фразеологизмлер 
лугъаты; экинджи болюк – Къырымтатарджа- 
русча-украиндже фразеологизмлер лугъаты; 
учюнджи болюги – Украиндже-къырымтатар- 
джа-русча фразеологизмлер лугъаты. Белли 
ки, эр бир лугъатнынъ белли бир макъсады 
бар. Бу лугъатта тильни байыткъан, оны 
зенгинлештирген, дадыны-тузыны ерине ке- 
тирген чокъ къыйметли, терен мундериджели 
сёз бирикмелери топланылгъан. Фразеоло- 
гизмлер яни сёз бирикмелери – нуткънынъ 
дургъун ве бириккен ибарелеридир. 

Мезкур лугъатнынъ яхшы тарафы шу ки, 
айны сёз бирикмелери эм русча, эм къы- 
рымтатарджа, эм украиндже бериле. Лугъат 
адамларгъа эм ана тилини, эм украин тилини 
огъренмек ичюн чокъ файдалы бир менба 
оладжакътыр. Лугъат «Доля» нешриятында 
100 нусха чыкъарылгъан. 


Тимур Дагъджы 

ОДНА СУДЬБА НА ВСЕ ПОКОЛЕНИЯ 

Миллий арекет ветераны,белли журна- 
лист, «Геноцид и этноцид крымскотатарско- 
го народа» китабынынъ муэллифи Тимур 
Дагъджынынъ экинджи китабы неширден 
чыкъты. 

Китапнынъ адыдан да корюнгени киби, 
китап кечмиш несиллерге, яни Улу атамыз 
Исмаил бей Гаспринскийнинъ чокъ сайылы 
сулялеси векиллерине багъышлана. 

Муэллифкириш сёзюнде шойле яза: 
«Название книги «Одна судьба на все по- 
коления» на сулучайна. Начиная с Гаспри- 
нского, крымскотатарский народ вынужден 
непрерывно бороться за свои права. Наци- 
ональное движение меняет свои формы, 
направления, одно поколение сменяет 
следующее». 

Т.Дагъджыозю де И.Гаспринскийнен тув- 
гъанлыгъы олгъаны ичюн, китап узеринде 
джиддий чалышкъан ве Гаспринскийнинъ 
суляле векиллери акъкъында чокъ материал 
топлагъан, пек чокъ сой-сопларнен корюш- 
кен, архивлерде ишлеген. 

Китапнынъ эсас къысмы хатырлавлар- 
дан, хусусан озюнинъ якъын тувгъаны 
олгъан халкъымызнынъ мешур санатчысы 
Хайри Эмир-заде акъкъытда тафсилятлы ве 
джанлы хатырлавлардан ибарет. 

Китап «Кърымдевокъувпеднешир» 
нешриятында 1000 нусхачыкъарыл- 
гъан. 


Вадим Миреев, 

Алдександр Горяинов 

ЗЕМАНЕВИЙ РУСЧА-КЪЫРЫМТА- 
ТАРДЖА ЛУГЪАТ 

Лугъатны къырымтатар тилини озю ог- 
ренген ве эр кеске таныш олгъан Александр 
Горяинов (физика-математика илимлери 
намзети, Москвадаки Авиация институты 
кафедрасынынъ доценти) ве бир сыра 
лугъатларнынъ муэллифи олгъан химия 
илимлери намзети Вадим Миреев азырлап 
чыкъаргъанлар. 

Лугъат 55000 сёз, ибаре ве сёз бирикме- 
лерини къаврап алгъан. 

Булар аятта энъ сыкъ къулланылгъан 
сёзлер ве ибарелер олып, бунда хусусан 
земане ичтимаий-сиясий, ильмий-техникий 
ве турмуш лексикасына айрыджа дикъкъат 
айырылгъан. 

Лугъатта айны вакъытта синонимлерге 
де эмиет берильген ве тилимизге русчадан 
кирген калькаларны алмамагъа арекет 
этильген. 

Лугъатта кетирильген русча сёзлернинъ 
ве ибарелернинъ къырымтатарджа къар- 
шылыгъы латин графикасында берильген. 

Муэллифлер «Маарифчи» бирлешме- 
синен эмекдашлыкъта булунып, лугъат 
узеринде учьдан зияде чалышкъанлар. 

Лугъат шахсий «Фениксишханесинде 
муэллифлернинъ озь эсабына 300 нусхада 
басылгъан. 

Биз корьгенни душманым корьмесин 


Мен 1937 сенеси Керич шеэринде догьдым. Бабам 
Джанкой районындаки Къамаджы коюнде догьгъан, анам 
исе Эски-Къырымнынь Челеби-Эли коюнде дюньягъа 
кельген. Олар дженктен эвель Керич янындаки Къамыш- 
Бурунда яшагъан ве чалышкъанлар. Дженк башлангъан 
сонь, Ишунь коюне кочип кетелер. 1943 сенеси бабамны 
ордуга алалар. 1944 сенесининь майыс 18-нде саба танъ 
да бизни татлы юкъудан уяндыргъан аскерлер 15 дакъкъада 
эвден тез чыкъмамызны эмир эттилер. Биз Къырымдан 
чыкъкъанда къорантада учь джан эдик: анам, учь яшында 
къардашым ве мен. Анам озюмизнен берабер тек бир къач 
шей алып етиштирген, оларны да сюргюнликте ашайткъа 
денъиштирген эдик. 

2009 сенеси Киевде чыкъкъан «Наше дело» газетасында 
«За что выслали крымских татар» адлы макъаледе: «Было 
разрешено взять личные вещи, одежду, бытовой инвентарь, 
посуду, продовольствие до 500 кг на семью» деген зыр 
ялан басылган эди. Асылында бизге аман-аман бир шей 
алмагъа имкян бермедилер. 

Садие Халилова 


Эпимизни койнинъ ортасына топлап, машиналаргъа 
юкледилер ве станциягъа кетирдилер. Сасыкъ мал вагон- 
ларына юкледилер. Бизлернен бир вагонда къартанам ве 
эки баласынен тизем де бар эдилер. Вагонны рыкъма-рыкъ 
толдырдылар. Тиземлер Челеби-Эли коюнде яшай эдилер. 
Вагонда ич бир тюрлю шараит ёкъ, инсанлар сувсыз, ашсыз 
пек чекише эдилер. Поезд токъталгъанда, адамлар эвден 
алып чыкъкъан эрзакъларындан бир шей пиширмеге арекет 
эте эдилер. Кене шу «Наше дело» газетасында «Нарко- 
мторгу было поручено обеспечить все эшелоны со спец- 


КИТАП РАФЛАРЫНЪЫЗГЪА 


Закир КЪУРТНЕЗИР 


8 


ОТАЙМАДЫ 


500 нусха чыкъарылгъан. 


ВАТАН ЁЛУ ОТАЙМАДЫ 
Якъында 80 яшыны толдыргъан акъсакъал языджымыз закир Къуртнезирнинъ мезкур китабы онынъ 
чешит йылларда язгъан очерклери, эдебий ве публицистик макъалелеринден ибарет. Муэллифнинъ, 
умумен алгъанда, Ватангъа авдет, иджадий яратыджылыкъ, тиль ве эдебият мевзулдарыны къаврап 
алгъан мезкур китабына халкъымызнынъ сонъки 15-20 йылда отип кечкен аят ёлуны ве шу девирдеки 
эдебий аятымызны акс эткен бир йылнаме демек мумкюн. 
Китап дёрт баптан ибарет: 1. «Сен азизсинъ, Ана юртум, баба топрагъым!» 2. «Ватанпервер, миллет- 
север зиялыларымыз». 3. «Эдебий къайдлар». 4. «Къалемдеш достларым». 
Китап «Къырымдевокъувпеднешир» нешриятында Къырым Мухтар Джумхуриетининъ миллетлерара 
меселелер ве сюргюн олунгъан гражданларнынъ ишлери боюнджа Комитетининъ маддий ярдымынен 
500 нусха басылып чыкъарылгъан. 


переселенцами ежедневно горячим питанием и кипятком. 
На питание было выделено из расчёта суточной нормы на 
человека: хлеба – 500 гр, мяса, рыбы - 70 гр, крупы – 60 
гр, жиров - 10 гр», деп утанмай-арланмай ялан язалар. 
Акъикъатта бизге бир шей берильмеди. Елда инсанлар 
битледи, хасталанды, амма оларгъа ярдым эте биледжеклер 
тапылмады. Газетада язылгъанына коре, эр эшелонда эким 
ве эки эмшире олып, олар иляджларнен теминленген эмиш. 
Ольген инсанларны трен токъталгъанда чыкъара ве атта 
коммек ичюн вакъыт берильмей эди. Аман-аман бир ай де- 
вам эткен ёлдан сонъ биз Русиеге кельдик. Тюшкен еримиз 
Кострома областынынъ Макарьев районында, Унжа озени 
акъкъан ерде ерлешкен Горчуха ишчи къасабасы эди. Бизни 
ичинде къандалай, фурун боджек (таракан) къайнагъан 
баракларгъа ерлештирдилер. Одалар тахта диварларнен 
болюнген, амма тахталар арасындан адамлар бири-бирини 
коре эдилер. Бизим баракта къартанамнынъ къорантасы ве 
даа дёрт-беш аиле яшай эди. (Сёз сырасы, шимди белли 
языджымыз олгъан Риза Фазылларнынъ къорантасы да 
– анасы Эсма абай, аптеси Сыдикъа, огълан къардашы 
Ридван – бизнен берабер шу баракта яшай эдилер). 

Чокъкъа бармадан, къыш якъынлады, ашайткъа денъ- 
иштирмеге шейимиз де къалмады. Къыш къатты кельди, 
сувукъ 40 дереджегедже бара эди. Къартоп чёллеринде 
къалып кеткен бузлагъан къартопларны джыйып ашай 
эдик. Онда да адамларны тутып, я къапай, я да шу ернинъ 
озюнде атып ольдюре эдилер. Акъылымда, Мензор де- 
ген бир къартанайнынъ огълуны шай этип ольдюрдилер. 
Къартанай янъгъыз къалгъан сонъ, чокъ вакъыткъадже 
бизнен яшады. Дженк биткенинен джебэден огълу келип, 
оны Озьбекистангъа алып кетти. О вакъыт тек буюклерни 
дегиль де, балаларны биле аджымай эдилер. Къомшу койде 
балалар эви (детдом) олып, анда эки догъмуш къардашым — 
тиземнинъ огълу яшай эди. О манъа дешетли бир вакъианы 
тарифлеген эди. Детдомдаки бир бала бир тилим отьмекни 
изинсиз алып ашагъаны ичюн оны магъазгьа къапагъанлар. 
Бала агълап-сызлап, багъырса да, оны чыкъармагъанлар. 
Саба бакъсалар, баланы сычавуллар ашагъанлар. Бу ва- 
къианы манъа къардашым айтып берген эди. 

Бутюн халкъымыз джедвельге алынгъан, эр биримиз эр 
ай комендатурагъа барып, имза къоймагъа меджбур эдик. 
Отургъан еримизден бир якъкъа чыкъмакънынъ чареси ёкъ 
эди. Коюмизнен шеэр арасы 25 км. олса биле, комендан- 
тнынъ изинисиз анда барып оламай эдик. 

Къасабамызда мектеп олмагъаны себебинден, къомшу 
койге мектепке къатнай эдик. О кой де озеннинъ о тарафын- 
да эди. Койге язда къайыкънен, къышта исе бузлу озенден 
кечип джаяв бара эдик. Бизлерни рус балалары котеклей 
эдилер, олардан къоркъып мектепни ташладыкъ. 1948 се- 
неси къасабамызда мектеп ачылгъан сонъ,мен биринджи 
сыныфкъа къатнамагъа башладым. 

Эркеклер ордудан къайтып башлагъан сонъ яшайышы- 
мыз текаран тюзельди. Бабам 1945 сененинъ сонъунда ор- 
дудан къайтып кельди. Яшагъан къасабамызда немсе къа- 
дынлары чокъ эди. Бабам, тиземлер немсе къадынларынен 
берабер сплавда (озенден агъач акъыздырып) чалыштылар. 
1946 сенеси халкъны тиф хасталыгъы къырып башлады. 
Аилемизден башта бабам хасталанып, хастаханеге тюшти, 
сонъ анамны да хастаханеге алып кеттилер. Оларнынъ ар- 
тындан мен де хастаханеге тюштим. Палаталарда адамлар 
къарынджа киби. Аналар балаларынен бир тёшекте яталар. 

Бабам пек агъыр алда эди, оны оледжек деп, аяткъа чы- 
къардылар, кризис вакъты кечкен сонъ, оны кене палатагъа 
кирсеттилер. Ольгенлернинъ сайысы пек чокъ эди. Къоран- 
тамыздан къарта нам, огълан къардашым вефат эттилер. 
Сюргюнлик бизим къорантамызгъа, бутюн халкъымызгъа 
буюк зиянлар кетирип, эпимизни олюмге махкюм эткен эди. 
Танърыма бинълердже шукюрлер олсун, халкъымыз чокъ 
шейлерге даянып сагъ къалды. 


ЭДИПНИНЪ РУХИЙ ДЮНЬЯСЫ 

Шамиль Алядин замандашларынынъ хатырлавларында. 

«Къырымтатар эдебиятында ойле эдебий сималар бар ки, земане бедиий фикримизнинъ мейдангъа 
кельмесини ве инкишаф этмесини оларсыз тасавур этмек мумкюн дегильдир. Языджы Шамиль Алядин 
бойле санаткярлардан биридир», дениле китапнынъ аннотациясында. 

Иште эдипнинъ замандашлары олгъан достларынынъ, шегиртлерининъ, окъуйыджыларынынь ха- 
тырлавларыны окъуп чыкъар экенсинъ, козь огюнъде анджакъ шойле бир къоджаман сима джанлана. 
Хатырлавларда Шамиль Алядиннинъ ялынъыз эдебий яратыджылыгъынен, онынъ аят ёлунен сынъыр- 
ланмайып, эдипнинъ миллий арекетке, медениетимизнинъ, санатымызнынъ инкишафына къошкъан 
дегерли иссеси де айдынлатыла. 

Китап Къырым Мухтар Джумхуриетининъ миллетлерара меселелер ве сюргюн олунгъан гражданлар- 
нынъ ишлери боюнджа Комитетининъ маддий ярдымынен «Къырымдевокъувпеднешир» нешриятында 


Бабам хастаханеден чыкъкъан сонъ, кене де сплавда 
бригадир олып чалышты. Сплавда немсе, къырымтатар 
къадынлары чалыша, озенден агъачларны пароходнынъ 
артына тиркеп алып келелер. Бригада пароходны Унжа 
озенинден Волга сынъырынадже озгъара эди. Агъачларны 
сал (плот) шекилинде багьлай эдилер. Ишчилер шу саллар 
устюнде яшай, аш пишире, 10-15 кунь сув устюнде ола 
эдилер. Устьлеринден ягъмур ягъа, астларында озен акъа, 
шай этип чекише эдилер. 

1952 сенеси бизге эв бердилер, амма биз анда чокъ 
яшап оламадыкъ. 1953 сенеси бизни ве дагънынъ орта- 
сында «11-й км», «16-й км», «18-й км» адлы участкаларда 
чалышкъан адамларны Горчухадан алып Вонд адлы ерге 
кочюрдилер. Кене къырымтатарларны ве немселерни бир 
ерге топладылар. Участкамыз Вонд дагъынынъ этегинде 
ерлешкен эди, мында демирёл къурмагьа башладылар. Да- 
гънынъ ортасында тереклерни кесип, 40-50 м. кенъликте ёл 
къурмакъ ичюн ер азырлап башладылар. Чалышкъан адам- 
лар арасында къырымтатарлар, немсе къадынлары, 14-15 
яшында къыз ве огъланлар олып, олар дагъ кесе эдилер. 
Акъайлар терек пыча, къадынлар пытакъларны кесе ве якъа 
эдилер. Къышта пек къатты сувукълар ола, кимерде атта 40 
дереджеге ете эди. Къарнынъ къалынлыгъы да адетте бир 
метрден зияде. Мен ве къардашым терек тюбюндеки къар- 
ны темизлей, сонъ пычкъыджы келип шу терекни пыча эди. 
Акъшам эвге къайткъанда, устьлеримиздеки урбаларымыз 
буз къаплы ола эди. Тереклер пычылып, ер ачылгъан сонъ, 
демирёл къурмагъа башладылар. Ана энди башкъа ишлер 
башланды: топракъ (балласт) ташып кетириле, рельслер 
къоюла ве пекитиле. Мен де бир йылдан зияде ёл ишчиси 
олып чалыштым. Русиеде тек еди сыныф битирдим, бизге 
шеэрге къатнамагъа ясакъ эди, шунынъ ичюн башкъа окъуп 
оламадым. 

1956 сенеси биз Къазахистангъа кочип кельдик. Яша- 
гъан еримиз Алма-Ата областынынъ Челек районындаки 
тютюн заводы къасабасында эди. О вакъыт къорантамызда 
еди джан олдыкъ: бабам, анам, дёрт къардашым ве мен. 
Бабам совхозгъа ишке кирди, арабанен тюкянларгъа ашайт 
маллары ташыды, анам чалышмады, къардашларым мек- 
тепте окъудылар. Мен исе тютюн бригадасына ишке кирдим. 

1957 сенесининъ сонъунда Азиз Халиловнен къоранта 
къурдыкъ. Аилемизде беш бала догъды, Раббиме шукюрлер 
олсун, эписи окъуп, эллерине зенаат алдылар, сагъ-селя- 
метлер. 

1966 сенеси Къазахистан Зираатчылыкъ институтында 
лаборант олып чалыштым ве айны вакъытта акъшамлыкъ 
мектепке къатнадым. 1968 сенеси Талгар кой ходжалыгъы 
техникумына гъиябий окъумагъа кирдим. 1971 сенеси 
техникумны битирип, къолума диплом алдым. 1971-1975 
сенесине къадар совхозда кятибе вазифесинде ишледим, 
1976-дан 1989 сенесинедже механика устаханесинде тех- 
никаджы олып чалыштым. 

1975 сенеси бабам, 1985-те анам ве 42 яшында къыз 
къардашым вефат эттилер. 

1990 сенеси 46 йыл девам эткен сюргюнликтен сонъ 
Ватанымызгъа къавуштыкъ. Эки къардашым, дёрт къызым 
аилелеринен берабер Къырымда яшайлар. Амма языкълар 
олсун ки, огълум кочип оламады ве шимди Алма-Атада 
яшай. 2007 сенеси биз омюр аркъадашымнен берабер 
яшагъанымызнынъ 50 йыллыгъыны къайд эттик. 

Раббим миллетимизге къавий сагълыкъ, сабыр берсин, 
Ватанда бахтлы яшамагъа насип этсин. 

Сюргюнликте Ватан асретлигинен яшадыкъ. Бала ол- 
гъанда Ватандан сюргюн олдым, лякин Ватан дуйгъусы, 
Ватан манзарасы эсимден чыкъмай эди. Къырым ичюн 
шиир де язгъан эдим, озюм макъам уйдурып йырлап, къо- 
лум-къомшуларнынъ гонълюни ала эдим. Ишщте шу шиир. 


Садие ХАЛИЛОВА (АБЛАЕВА) 


ГУЗЕЛЬ КЪЫРЫМЫМ! 


Унутылмаз багъчасы, 
зюм багълары. 
Не де гузель, шифалы 
Къырым дагълары. 


Шенъ татар койлери, 
Ешильдир чёллери. 
Дюньягъа нам берген 
Гузель Къырымым! 


Яйлялардан шырылдап 
Акъар сувлары. 
Шенълендирир халкъымны 
Джошкъун йырлары. 


Ялы бой – дестан! 
Чёль тараф – бостан. 
Дертлерге дерман 
Гузель Къырымым! 


Дагъ этеги багъ-багъча, 
Емиши номай. 
Ватанымны анъмасам, 
Эксигим толмай. 


Чокъракълары буллюрдай, 
Озю санки бир гульдай. 
Унутылмаз сефасы, 
Гузель Къырымым. 


п 4 (426) 


ИТЕРАТУРНЫЙ 


ЫМ 


Алим Акъкъында хатырлавлар 


Тарихий бир малюмат 


Алим Азамат огълу акъкъында 
икяе эткенде, онынъ догъып оськен 
койи — Копюрликой акъкъында ай- 
тмай кечмек мумкюн дегиль. Чюнки 
Копюрликой сакинлерининъ омрюн- 
де юз берген фелякет, умумен мыр- 
за ве топракъ саиплерининъ эли 
астында ёкъсызлыкъ чеккен, эки 
якъасыны бир ерге кетиралмагъан 
къырым койлюлерининъ тарихыны 
бир дередже акс эттиргени ичюн 
буюк эмиетке маликтир. 

1889 сенеси янъы тасиль алгъан 
яш ве пек зияде арекетчен Смайыл 
Челебиев (Къарасувлы Мемиш 
агъанынъ огълу) бабасындан аз 
мирас къалгъаны ичюн зенгин- 
лешмекнинъ чаресини къыдыра. 
Челебиевлерге «агъа» къошул- 
масынынъ себеби — булар чала 
мырза олгъанлары ичюндир. Ве даа 
догърусы, яры татар, яры мырза 
эдилер. Бу Мемиш агъанынъ Эмин 
агъа ве Смайыл агъа намында эки 
огълу бар эди. Мына бу Смайыл 
агъа бир кунь Копюрликойге келе. 
О вакъытта бу адам шеэр идаре- 
синде мемур (чиновник) сыфа- 
тында ишлер эди. О, койде сход 
топлай ве халкъкъа янъы чыкъкъан 
ферман муджиби джемаатнынъ 
озь топракъларынынъ сенедини 
(«купчий»сини) янъартмакъ ичюн 
ариза язмакъ кереклигини анълата. 
Джемаат Челебиевнинъ кунь эвель- 
ден язып азырлагъан аризасына 
«хач» къойып, мерекепли пармакъ 
басып берелер. Койде озь тилин- 
де зорнен окъуп олгъанлар, русча 
язылгъан аризада не язылгъаныны 
къайдан бильсинлер?! Аризада исе, 
гуя кой адамлары эписи озь топра- 
къларыны Смайылгъа саткъанлары 
тасдыкълана. 

Бундан сонъ махкеме ишлери 
башлана ве бу ишнинъ къыйын- 
лыгъыны, къомшу койлер джемаа- 
ты да тасдыкъ этип, копюрликойли- 
лерге къол тутты. 

Бу махкеме иши та 1904 сене- 
сине къадар девам этти. Тап сонъы 
муфтий Адиль мырзанынъ гъайре- 
ти ве ярдымы саесинде Махкеме 
Челебиев Смайыл агъанынъ фай- 
дасына укюм къарары чыкъарды 
ве о, бундан тамам он беш йыл 
эвель сахта сенед (весикъа) уй- 
дурып, кой джемаатыны алдатып 
алынгъан топракъларнынъ саиби 
олды. Бу фелякетке огърап боюн 
эгмеген, Челебиевге къаршылыкъ 
косьтерген койлюлерге акъикъий 
зулум, ахарет кеттикче артты. Эки 
огюз такъылгъан зынджырнен олар- 
нынъ эвлерининъ аркъалыкълары 
тюшюрильди, эвлери ернен ексан 
этильди. Затен бу эвлер талнен 
орюльген, эки тарафтан къалын 
суванен сувалгъан эвлер эди. За- 
валлы койлюлер Къарасув—Кефе 
таш ёлы бойында, Къатыршасарай 
джемаат топрагъынынъ сынъырын- 
да магъаралар (землянки) къазып, 
анда яшамагъа меджбур олдылар. 

Мына бу девирде магъараларда 
яшамакъта олгъан бу халкъны Къа- 
расув шеэрининъ галавасы буюк 
эрбабымыз Абдурешит Медиев 
Хан-Джами мааллесине къошма 
маалле къурдырып, оларны анда 
кочюрген ве къорчалагъан эди. 

Бу тарихий вакъиаларны ол- 
гъаны киби тариф эткенимнинъ 
экинджи себеби шу ки, Копюрликой 
джемаатынынъ бу фаджиасыны 
бундан тамам элли-алтмыш йыл 
эвель арекет эткен Алим Азамат 
огълу девринен багълап янълыш 
малюмат бергенлер де бар. Меселя, 
языджы Юсуф Болатнынь «Алим 
аткъа минди» эсеринде («Иылдыз» 
журналынынъ 1980 сенеси З-джи 
саны, саифе 37, 48). Бу, языджы 
ичюн багьышланылмайджакъ пек 
къаба янълыш. Малюм ки, Алим- 
нинъ арекет эткен вакъты падиша 
| Александрнынъ онынъ акъкъында 
1856 сенеси чыкъаргъан Ферма- 
нындан анълашылгъанына коре, 


та ХІХ асырнынъ орталарында эди. 
Копюрликой фаджиасы исе 1905 
сенеси олды. 

Иште, ойле. Тарихнен багълы 
эсер язгъанлар сонъ дередже 
мукъайт олмакъ, тарихны огренмек, 
бильмек ве оны бозмайып, олгъаны 
киби косьтермелилер. 


Алим ким эди 


Алим Азамат огълу (ничюндир, 
базы ерлерде онынъ бабасынынъ 
ады Бекир деп де къайд этильген) 
—озь девиринде халкъымызнынъ 
айтувлы джигити олып, ады ялынъ- 
ыз Къырымда дегиль, та Санкт- 
Петербургдаки 11 Александрнынъ 
озине де яхшы белли олгъан ве 
джесюрлиги, алидженаплыгъы, 
факъыр-фукъареге ярдымлары, 
эйиликлери ичюн халкъ арасын- 
да такъдирленип, алгъышланып, 
заманымызгъа къадар тиллерде 
анъылып кельмектедир. 

Алим Азамат огълу къачынджы 
йылда догъгъаны кимсеге малюм 
дегиль. Биз онынъ 1925 сенеси 
110-111 яшларында вефат этке- 
нини билип, 1813—1815 сенелери 
догъгъандыр деген фикирдемиз. 

Алим Азамат-огълу Къарасувба- 
зар шеэринден он учь километр уза- 
къта Копюрликойде (Кефе уезди, 
Сала волосты) койлю аилесинде 
дюньягъа кельген. Копюрликой 
топрагъы эвельэзельден джемаат 
топрагъы эди. Копюрликой джема- 
аты бу топракътан 1905 сенесине 
къадар файдаланып кельди. 

Алим балалыгъында айрыджа 
зекяветли ве эли эр шейге кели- 
шикли эди. О, уфакъ-тюфек эв 
аякъкъапларыны ямамакъ, сёкю- 
клерини тикмек, чюйлерини къа- 
къып пекитмек киби ишлерни ози 
япа эди. Бир кунь бабасынынъ 
чызмаларынынъ сёкюк ерлерини 
тикип, вакслеп (кремлеп), байрам- 
лыкъ азырлап къойгъан эди, бабасы 
Азамат акъай: 

— Аферин, огълум! — деди онъа. 
— Гузель япкъансынъ. Машалла! 
Мен сени бир аякъкъапчы этейим, 
барсын, о зенаат элинъде бир би- 
лезлик олсын! Бабасы оны Къара- 
сувбазар эснафлары арасында ай- 
тувлы Аджы-Мурат устагъа шегирт 
оларакъ берди. Бу устанынъ огълу 
Эюпнен берабер Абдуразакъ да 
шегирт олып ишлей эдилер. Олар 
эппий вакъыт бир ерде зенаат ог- 
ренди, дост ве аркъадаш олдылар. 

Лякин Алим бу устаханеде озини 
къафеске къапалгъан бир къушкъа 
ошата, тарсыкъа эди. Дагъ этегин- 
деки ешиль тарлаларда, орман 
аланларында озь акъранларынен 
ат бакъып, темиз авада сербест 
яшап алышкъан бала бу авасы 
бозукъ, тар одада тарсыкъмай, не 
япаджакъ эди. 

Энди шегиртлик деврини кечи- 
рип, къалфа (эснафлыкъ тилин- 
де уста олаяткъан демек) олып 
чыкъаяткъанда, бабасы Азамат 
акъайнынъ апансыздан олюми 
Алимге шегиртликни быракъмагъа 
себеп олды. Аиленинъ къайдыны 
чекюв Алимнинъ боюнына къалды. 
Бабасынынъ иссесине тюшкен то- 
пракъны ишлемеге меджбур олды. 
Сонъындан бу топракъны эмджеси 
Мухтар акъайгъа онламагъа берди, 
чюнки Алимнинъ аилеси анасы ве 
озинден ибарет эди. 

Анасы да ольген сонъ, Къарасу- 
внынъ къыбласындаки Къарагъач 
къыры устинде буюк сарайлар, 
топракълар, орманлар, багъчалар 
саиби олгъан Бабаджангъа (Бобо- 
вичке) объездчик хызметине кире. 
Онынъ иши — саба ат атланып чёл- 
лерни, орманларны ве багъчаларны 
доланып козетмек эди. О вакъытта 
Бабаджан Къарасувбазар шеэри- 
нинъ галавасы эди. 

Алим юксек бойлы, кенъ омузлы 
ве тюзьгюн кевдели, лякин арыкъ- 
ча бетли, къара къашлы, зейтюн 
козьли, гурь мыйыкълы ве кескин 


бакъышлы, там чагъында дюльбер 
бир йигит эди. 

Караим халкъында да, мусуль- 
манлардаки киби, къадынлар эр- 
кеклерден гизленир, корюнмез, 
корюнсе де, бетлерини орьтер, ят 
эркеклернен лаф этмез эдилер. 

Бабаджаннынъ екяне къызы 
Сара, эр кунь саба къаршыдаки 
ахырдан атны чыкъарып, аркъа- 
сына минип кеткен Алимни пен- 
джереден сейир эте, ози исе там 
кемалына кельген гузель къыз 
эди. Тезден Сара Алимге гонъюль 
берип башлай. Саранынъ севгиси 
кеткете арта, лякин бу севгини 
Алимге насыл ёлнен анълатсын? 
Хызметкярларгъа ишанмай. Ниа- 
ет, саба джамлы софагъа чыкъып, 
Алимни озь узурына чагъырмагъа 
ве онъа севгисини бильдирмеге 
джесаретлене. Акъикъатен, Сара 
экинджи куни софагъа чыкъа, аткъа 
атланаяткъан Алимни эль ишаре- 
тинен чагъыра. Алимнинъ мында 
чалышып башлагъаны чокъ вакъыт 
олды, амма къызны биринджи се- 
фер кореята, ким олгъаныны биль- 
мей. Алим шек-шубенен Саранынъ 
къаршысына кельгенде, къыз онъа 
озь севгисини айтып оламай, ачу- 
вындан боюнындаки топ инджисини 
къопарып ташлай, ози эссиз алда 
ерге йыкъыла. Буны корьген Алим 
бир шей анълап оламай, омузлары- 
ны къыса ве ёлына джоней. 

Бираздан сонъ Сара яткъан 
еринде агълайджакъ ола, агълап 
оламай, тамагъындан чыкъкъан 
богъыкъ сесни эшитип, хызметкяр 
келип софада йыкъылып яткъан 
Сараны корип, яйгъара къопара. 
«Вай, Сарагъа бир шей олды!», 
деп анасына чапып бара. Анасы 
келе, Саранынъ башында топлан- 
гъанларгъа: «Тез, салкъын сув 
кетиринъиз!», деп эмир эте. Са- 
ранынъ башыны салкъын сувнен 
ювып, айындыралар. Саранынъ 
эси башына кельген сонъ, янында 
сачылып яткъан инджилерни эсле- 
ген ананынъ: — Санъа не олды? 
— суалине къыз бирден джевап 
берип оламай, сусып ята. 

Ниает, анасынынъ зыкъысына 
чыдап оламай, Алим онынъ бою- 
нындаки инджилерни узип алмакъ 
истегенини, къыз исе бермек исте- 
мей, онынънен чатышып, эсини 
джойгъаныны айта. 

Сара, бу джевапнынъ озь къо- 
рантасы ве Алим ичюн не къадар 
буюк фелякет чыкъараджагъыны 
тюшюнмей, озь айыбыны орьтмек 
ичюн, ильк гонъюль берген адамы- 
на буюк ифтира ата. Буюк зенгин 
ве шеэр галавасы Бабаджаннынъ 
бу «айдутлыкъкъа» сабыр этеджеги 
бармы? Алимни аман апсханеге 
къапаттыра. Бу иши ичюн Сара пек 
пешман эте. Бойле ишни ялынъыз 
ашагъы ве видждансыз адам япа 
биледжегини анълай. Шахсий мен- 
лигини къорчаламакъ макъсадынен 
бердиги джевабынынъ ботен ве иф- 
тира олдыгъыны биле. Амма севген 
адамынынъ къапатылмасы Сараны 
пек кедерлендире. Ниает, анасына 
акъикъатны айтмагъа къарар бере 
ве агъыз юммай, тиль къыйыш- 
тырмай, эписини анасына айта. 
Бабаджан акъикъатны бильген сонъ 
Алимни апсханеден чыкъарттыра. 
Бабаджан, Алимге: — Атынъа мин 
де, юре бер! — дей. 

Лякин Саранынъ ифтирасы, 
Бабаджаннынъ ботен ерде онъа 
бердирткен джезасы Алимге пек 
тесир эте, онынъ ичюн Бабаджан- 
нынъ теклифини ред эте. 

Шу куньден итибарен Алимнинъ 
сукют омюри бозула, онынъ ада- 
летсизликке къаршы куреш омюри 
башлай. 


Сеит-Ибраим ИЛЬЯСОВ 


* «Алим – Къырым йигити. Алим 
акъкъында хатырлавлар, икяелер, 
риваетлер» китабындан. 2005 с. 
Акъмесджит. 


РИЗА ФАЗЫЛ 


Алим аткъа мингенде 


Халкъ ичинден тёреп чыкъкъан, авам халкъны къайгъыргъан, 
«Алим айдамакъ» адыны эльалемге джайдыргъан. 


Копюрликой батырыны бильмегенлер бильсинлер, 
Ятлар буны къулагъына купе этип ильсинлер. 


Халкъ акъсызлыкъ ичерсинде инълегенде, ялкъ этип, 
Алим чыкъты халкъ къаныны соргъанларны талкъ этип. 


Аман бермез эди Алим мырзаларгъа, байларгъа, 
Бир къоркъузса, етер эди афталаргъа, айларгъа. 


Джелял мырза, Бабаджанлар — халкънынъ акъкъын егенлер, 
«Сиз чылышынъ, экин, сачынъ — биз ашайыкъ», — дегенлер, 


Алим адын эшиткенде чырайлары бозылды, 
Олар ичюн бойле ахвал чокъ йылларгъа созылды. 


Этраф тымтынч олур эди Алим аткъа мингенде, 
Зенгинлерге: «Фукъаренинъ акъкъын къайтар!», — дегенде, 


Баймырзалар оты патлап, не япмагъа бильмеди, 
Алим аткъа мингенден сонъ, бахтлары ич кульмеди. 


Унер олды Алим халкъкъа, йигитлерге, генчлерге, 
Не аджайип из къалдырды келеджек несиллерге! 


Айгиди, шимди олса эди Алим киби пельванлар, 
Башкъа тюрлю олур эди бугунь бизим девранлар. 


Аджеп, кене, адет узьре, неслимиз сой къувармы“! 
Тез вакъытта Алимдайын бир къараман догъармы?! 


Догъар! Чюнки халкъ кечмишин огренмеге бельсене, 
Хатрамызда энъ иляһћий адлар даим эслене. 


Исмаил бей, Ашыкъ Умер, Чобан-заде, Алимге 
Тикленильди абиделер, билинсин деп алемге. 


Алем бильсин Ана-юртнынъ Алим киби мердлерин, 
Озю джесюр, халкъы джесюр къырымтатар эрлерин. 


Сейран УСЕИНОВ 
Къоркъу бильмез Алим эдинъ 


Къоркъу бильмез инсанларнынъ бири эдинъ сен, Алим. 
Адалет, инсаф, намуснынъ пешинде эдинъ, Алим. 
Бутюн кучь ве къуветинъни халкъынъа багьышладынь, 
Динсизлернинъ юрегине даим къоркъу ашладынъ. 


Факъырларгъа аркъа олдынъ, миллетинъни къайгъырдынъ, 
Адалет не, хынзырлыкъ не — та яшлыкътан айырдынъ. 
Тузла Торы — джельджетмезни Борулчадан атлаттынъ, 

Халкъны эзген залымларнынъ отьлерини патлаттынъ. 


Халкъынъ баркен, сен яшарсынъ, ольмез сенинъ шуретинъ 
Сени даим анъып турар сенинъ тувгъан миллетинъ. 
Койдешинъе бинъ тешеккюр, санъа эйкель тикледи, 

Магърур халкъынъ бу имкянны юз элли йыл бекледи. 


Халкъ ичинде бармы, аджеп, Алимнинъ издешлери, 
Барлар, эбет, амма къайда акъ-адалет ишлери? 
Халкъкъа зарур бугунь анджакъ Алим киби йигитлер, 
Чюнки зулум эте кене чешит явур-бандитлер. 


Эрлер аткъа минмегендже, акъ-адалет олмайджакъ. 
Акъ-адалет олмагъанджа, юреклер къуванмайджакъ. 
Алим киби къоркъмаз олсакъ, гъалебеге ирермиз, 
Сонъ бизлер де ана-юртта кокюс керип юрермиз. 


Бинъ яшасын халкъымызнынъ Алим киби эрлери! 

Унутылмаз, ерде къалмаз миллетнинъ перверлери. 

Баба-деде топрагъында анъылмагъан къалмасын, 
Батырларнынъ абидеси даима парылдасын. 

ИТЕРАТУРНЫЙ 

